ވާނަމޭ އުމުރަށް އެކީ ޖާނާ 18 | Esfiya - Dhivehi Vaahaka Site\nއީރަމްއަށް ނިދެންދެން މީކާން އެއިންގޮތަށް އިނދެފައި އެތަނުން ދުރަށްޖެހިލީ ފޯނު ނަގާ މަންމައަށް ގުޅަމުންނެވެ. މުނާގެ ސަބަބުން އެންމެ ކުރިންފަށައިގެންވެސް އީރަމްއަށް ވަނީ ހިތްދަތިކަންތައްތަކާއި ކުރިމަތިލާންޖެހިފައެވެ. މުނާދެކެ ކިތަންމެ ލޯތްބެއްވިއެއްކަމަކު މުނާގެ ސަބަބުން އެތަށް ބަޔަކަށާއި މިކާންއަށާއި އީރަމްއަށް ލިބުނު ހިތްދަތިކަން އޭނާ ހަނދާނެއް ނުނެތޭނެއެވެ.\nމިފަހަރުވެސް މުނާގެ ފޯނު ވަނީ ނިވިފައިކަމަށް ބުނުމާއި އެކު މީކާން ދެންގުޅީ ޔޫސުފްއަށެވެ. ޔޫސުފް ގެ ފޯނުވެސް ވަނީ ނިއްވާލާފައެވެ. އެންމެފަހުން އޭނާ ހަނދާނަށް ގެންނަންފެށީ މުނާ ދާނެ ތަނަކާއި މެދުގައެވެ. މިކަހަލަ ވަގުތެއްގައި އޭނާއަށް ފިލާ އޮވެވިދާނެ ތަނެއް ހުރެދާނެބާއޭ މީކާންގެ ހިތަށްއެރިއެވެ. އެއާއި އެކު މީކާންގެ ހަނދާނަށް އައީ ހުޅުމާލޭގައި މުނާ އާންމުގޮތެއްގައި ގޮސް އުޅޭ ތަނެއް މަތިންނެވެ. އޭނާ އެއްދުވަހަކު މުނާ އެތަނަށް ލައިދޭން ދިޔައެވެ. ނަމަވެސް އެތަނުގެ އެތެރެއަށް ނުވަދެ އެދުވަހުވެސް ދިޔައީއެވެ. މަންމަ އާންމުގޮތެއްގައި އެތަނަށް ދާކަން އޭނާގެ ހަނދާނަށް އައުމުން ވަގުތުން އޭނާ ފުލުހަކަށް ގުޅިއެވެ. މުނާގެ މައުލޫމާތެއް ލިބުމުން އެ ނަމްބަރަށް ގުޅުމަށް އެދި ފުލުސްމީހާ ދިން ނަމްބަރުން ފޯނުނެގިލެއްވެސް އަވަހެވެ.\n“އަހަރެންނަށް ހީވަނީ މަންމަ އުޅޭނެ ތަން އަހަރެންނަށް އިނގޭހެން…. އަހަރެންނަކަށް އެޑްރެހެއް ނޭނގޭ… މަންމަގެ އެދުމަކަށް އެއްދުވަހަކު މަންމަ އެތަނަށް ލައިދޭން ދިޔައިން…..” މީކާންގެ ވާހަކަ އަޑުއަހާފައި ފުލުސްމީހާ އެދުނީ އެމީހުން ގޮވައިގެން މީކާންއަށް އެތަނަށް ދެވޭނެތޯއެވެ. މީކާން ޖަވާބުދިނުމުގެ ބަދަލުގައި ބަލައިލީ ނިދިފައި އޮތް އީރަމްއަށެވެ. އީރަމް އެކަނިކޮށްލަން ބޭނުންނުވާ ވަގުތުގައި ދާން މަޖުބޫރުވުމުން އޭނާ ދެރަވިނަމަވެސް އޭނާ ހުރީ އޭނާގެ ފަރާތުން ފުލުހުންނަށް ދެވެން އޮތް އެއްބާރުލުމެއް ދޭށެވެ. މަންމައެއްކަމަކު ނުހައްޤުން ފޭރިގަތް އެތަށް ބައެއްގެ މުދާތަކާއި ލާރިއަދި އަމިއްލަ ސަލާމަތަށްޓަކައި މީހުންތަކެއްގެ ފުރާނަދުއްވާލީތީ އެކަމުގެ ހައްޤު އަދަބު މުނާއަށް ލިބެންޖެހޭނެކަމުގައި މީކާންދެކެއެވެ. ޚުދު އޭނާވެސް ވަނީ އެތަނުތެރޭން ނިކުތް އެތަށްބައެއްގެ މަރުވެފައިވާ މަސްގަނޑު ދެކި އެތަށްބައެއްގެ ރުއިމާއި ކެކުޅުންދެކިފައެވެ. އެ ހާދިސާ އޭނާގެ ލޮލުކުރިމަތިން ހުރަސްނުކަނޑާ ދުވަހެއްނުދެއެވެ. އަމިއްލަ ނަފްސަށްޓަކައާއި ކުށަކާއި ނުލާ މަރުވި ބައްޕައާއި އެތަށް ބަޔަކަށްޓަކައި އޭނާ ހުރީ އަމިއްލަ މަންމަ ފުލުހުންނަށް ހަވާލުކުރަން ބޭނުންވެފައެވެ.\n“ވަރަށް އަވަހަށް އަންނާނަން… ބޭބީ ޕްލީސް. ބީ ސޭފް….” މީކާން ކޮޓަރިން ނިކުތުމުގެ ކުރިން ފުންނިންޖެއްގައި އޮތް އީރަމްގެ ނިތުގައި ތުންފަތްޖައްސާލިއެވެ. އެވަގުތު އެ ރީތި މޫނަށް ވެރިވި ހިނިތުންވުން ފެނި މީކާންގެ ހިތް ނަށާލިއެވެ. އީރަމް އޭނާ ދެކެ ލޯބިވާވަރު އޭނާއަށް އިނގެއެވެ. އޭނާއަށް އިތުބާރުކުރާވަރު އިނގެއެވެ. އެހެނީ މީކާން އޭނާއަށް އަނިޔާވެރިވީ ދުވަހުވެސް އީރަމް ވަނީ އޭނާއަށް މައާފުކޮށްފައެވެ. އަދި މީކާންގެ ހިތާމަތަކާއި އޭނާގެ ހިތުގައިވާ ހުރިހާ އެއްޗެއް އީރަމްއަށް އެނގި އެއަށް ޤަދަރުވެސްކުރިއެވެ. މީކާންއަށް ތެދު އެނގޭނޭ ދުވަހަކަށް ތެދުވެރިކަމާއި އެކު އޭނާ އިންތިޒާރުކުރިއެވެ. އެދުވަހެއް އައުމަށްޓަކައި އީރަމް އެތަށް މަސައްކަތެއްކޮށް އެންމެފަހުން މަންމަގެ ފަރާތުން އަނިޔާއާއި ކުރިމަތިލާންވެސްޖެހުނެވެ. މިއަދު އީރަމްއަށްޓަކައި މީކާން ކަމެއްކޮށްދެން ބޭނުންވެއެވެ. އެގޮތުން އޭނާ ގެއިން ނިކުމެ ގޭ ބޭރުގައި މަޑުކޮށްލައިގެން އޮތް ފުލުހުންގެ ޖިޕަށް އެރީ ގަދަ އަޒުމަކާއި އެކުގައެވެ.\nފަރާތްފަރާތަށް ހިނގަމުންދިޔަ މުނާ ހުރީ ބިރުގަނެފައެވެ. ހަތަރުފާރުތެރޭ ބެދިފައިހުރި މުނާއަށް އެހާސްކަމުގެ ތެރެއިން ނިކުންނާނޭގޮތް ވަނީ ނުވެފައެވެ. މުޅި ރާއްޖެތެރެއަށް އޭނާގެ ވާހަކަ ފެތުރުނުއިރު ޔޫސުފުމެންވެސް ވަނީ ‘ވޯންޓެޑް’ ލިސްޓުގައި ހިމެނިފައެވެ. އެއިންމީހެއްގެ އެހީ ހޯދޭނީވެސް އޭނާ މިގަޑީގައި ހުރިތަނުން ނުކުމެވިގެންނޫންހެއްޔެވެ؟ އާދައިގެ ގޮތަކަށް ރާނާފައި ހުރި ގެއެއްގެ ތެރޭ މުނާ ހުރިއިރު އޭނާ އާއި އެކު ޔޫސުފުއާއި އޭނާގެ ބައިވެރިންވެސް ތިބީ ހަދާނެގޮތް ހުސްވެފައެވެ. މުނާގެ އެދުމަށް އެހީއެއްލިބޭތޯ އެތަށްބަޔަކަށް ޔޫސުފު ދިޔައީ ގުޅަމުންނެވެ. ނަމަވެސް މުސީބާތުގެ ވަގުތުގައި އަތްގާތްކޮށްލާނެ އެކަކުވެސްނުވިއެވެ. އެބަޔަކަށްޓަކައި ޖާނާއި މާލުން ޤުރުބާންވި މީހުންގެ އެހީވެސް މުނާމެންނަކަށް ނުލިބުނެވެ. ސަބަބަކަށްވީ އެހާ ބޮޑު ކުށެއްގައި މުނާ ބެދިފައިވުމުން އޭގައި އެމީހުންގެ ނަން ވެއްޔާ މޮޑެވިގެންދިޔަ ނުދޭށެވެ. އެންމެންވެސް ސިއްސައިގެންގޮސް ސަމާލަށް އައީ ދޮރުގައި ޓަކިޖެހިއަޑުއިވިގެންނެވެ. އެކަކު އަނެކަކުގެ މޫނަށް ބިރުވެރި ނަޒަރަކުން ބަލާލީ އެމީހުންނާއި ބައްދަލުކުރަން އަންނާނޭ ބަޔަކު ނުވާނެކަން އެނގިހުރެއެވެ.\nދެތިންފަހަރު ޓަކިޖެހިއިރުވެސް ގުޑާލަންނުކެރިފައި އެމިހުންނަށް ތިބެވުނެވެ. މުނާގެ ފައިންފެށިގެން މުޅި ހަށިގަނޑުތެރެއަށް ލޮޅުމެއްއެރިއެވެ. އޭނާގެ ހުރިހާ ކަމެއް ބަރުބާދުވާން އުޅޭކަމުގެ ފެހިސިގްނަލް އެ ދޮރުގެ ޓައްކާއި އެއްވަރަށް އޭނާއަށް ދިޔައީ ލިބެމުންނެވެ. ޔޫސުފުގެ ބައިވެރިންނަށް ކަމެއްނުކުރެވި އުޅެނިކޮށް ލަކުޑި ދޮރުފަތް ހަލާކުކޮށްލާފައި އެތެރެއަށް ވަދެގެން އައީ ފުލުހުންގެ ޔުނީފޯރމުގައި ތިބި ދިހަވަރަކަށް ފުލުހުންނެވެ. ސަލާމަތަށް ދުއްވައިގަންނަން އުޅުނެއްކަމަކު އެންމެން ވަށާލެވިފައިވުމުން ފައިގުޑާލަންވެސް އެކަކަށްވެސް ނުކެރުނެވެ. ބިޑިއަޅުވައިގެން އެގޭތެރޭ އެންމެން ނެރުނުއިރު ފަހަތުން އަންހެންފުލުހަކާއި އެކު އައި މުނާއެވެ. އަނދިރި ހިސާބުގަނޑެއްގައި ހުރި އެގޭ ވަށައިގެން ލައިޓުތަށް ވަނީ ދިއްލާލެވިފައެވެ. އެއީ މުޅިންވެސް ފުލުހުންގެ ޖީޕްތަކެވެ. މުނާގެ ދެލޯ ހުއްޓުނީ އޭނާއާއި ދިމާލަށް ފުންނަޒަރަކުން ބަލަހައްޓައިގެން ހުރި މީކާންއަށެވެ. މުނާގެ ދެލޯ ވަގުތުން ބޮޑުވިއެވެ. މީކާން ނޫންމީހަކަށް މިގެޔާއި ބެހޭގޮތުން ނޭނގޭނެއެވެ.\nއެހެންވީމާ ފުލުހުން ގޮވައިގެން މިތަނަށް އެއައީ މީކާންތާއެވެ. އަމިއްލަ ލޭ ނެތްކަމަކު ދެވުނު ރަނގަޅު ތަރުބިއްޔަތުމަތިން ވަގުތުން މުނާ ފޫހިވިއެވެ. އިތުބާރުގެއްލުނެވެ. އެތަށް އަހަރެއްވަންދެން މީކާން އޭނާގެ އިނގިލީގެ ބާރުގައި ގެންގުޅުނީ މިދުވަސް ދެކޭކަށް ނޫނެވެ. އެންމެފަހުން އޭނާ ހުރިހާ ކަމެއްގައި މި ބެދުނީވެސް މީކާންގެ ސަބަބުންނެވެ. ހިތުތެރޭ ރޯވި އަލިފާނުގެ ހުޅުގަނޑު ބޭރުކޮށްލެވުނީ ކައިރި ހުރި ފުލުހަށެވެ. ނަމަވެސް ނަތީޖާއަކަށްވީ އޭނާގެ ފަރާތުން ހަރުކަށި އިންޒާރުތަކެއްލިބުމެވެ. ދުވަހެއްގެ ކޮޅުންވެސް މިފަދަ މަންޒަރެއް ފެނިދާނެކަމަށް ހީނުކުރާ މީކާންއަށް މިކަންވެސް މިއަދު މިއޮތީ ފެނިފައެވެ. އުމުރުދުވަހު އެހާ އިތުބާރު ކުރި އޭނާގެ މަންމަ މިވަނީ އޭނާގެ އިތުބާރު ގެއްލުވާލާފައެވެ. އީރަމް އެބުނީ ތެދެކެވެ. އިތުބާރު ނެތް ގުޅުމެކޭ ފޮނިކޮޅު ނެތް މަލެކޭ ވަނީ އެއްފަދައެވެ. އެ މަލުގެ ފޮނިކޮޅަށް އެދިގެން ޖައްސާ ކޮންމެ މާބުރަކާއި ކޮކާލެއް އެނބުރި ދާންޖެހެނީ ނާކާމިޔާބީއާއި ކުރިމަތިލައިގެންނެވެ.\n“ކީއްކުރަން މިތަނަށް ތިއައީ…” މީކާން ގޭގެތެރެއަށް ފުން ނަޒަރެއްދިނެވެ. އީރަމްގެ ގޭގައި މަރާމާތުގެ މަސައްކަތް ކުރަން ފެށިފައިވާއިރު އެކަމުގެ ޚަރަދުކުރަނީ މީކާންއެވެ. އެކަމަށް އީރަމް ކިތަންމެ އިންކާރުކުރިއެއްކަމަކު މީކާން ގޮތްދޫނުކުރުމުން އެންމެފަހުން އީރަމްވެސް އެއްބަސްވީއެވެ. މިއަދު އޭނާ އެތަނަށް އައުމުގެ ފަހަތުގައި ބޮޑު ސަބަބެއްވެއެވެ. މީކާންގެ އަތުގައި ހިފައިގެން އޭނާ ވަނީ އީރަމްގެ ކޮޓަރިއަށެވެ. ކޮޓަރީގައި މަޑުކުރުމަށް އެދިފައި އީރަމް ބޭރަށް ނިކުތުމުން މީކާން މުޅިތަނަށް ފުން ނަޒަރެއް ދިނެވެ. ތަރުތީބުން ކޮންމެ އެއްޗެއްވެސް އަތުރާލެވިފައިވާއިރު އެކުޑަކުޑަ ކޮޓަރި ބަލާލަން ނުލާހިކު ރީއްޗެވެ. މެދު ސައިޒުގެ އެނދުކައިރީ ހުރި ކަބަޑުމަތީވި ފުރޭމްއަށް މީކާންގެ ނަޒަރު ހުއްޓުމާއި އެކު އެ ނަގާ އެނދުމަތީ އިށީނެވެ. އެއީ ލަމްޔާއާއި އީރަމްގެ ފޮޓޯއެވެ. ނުހަނު ހެވިފައި އެދެމީހުން ފޮޓޯއަށް ހެދިފައި ތިބިއިރު އެދެމީހުންގެ މޫނުމަތީވި ހިނިތުންވުމުން އެދެމީހުންގެ ގުޅުންދިޔައީ ހާމަވަމުންނެވެ. ލަމްޔާ ނެތްކަމުގެ އިހުސާސް އީރަމްއަށް ކިތަންމެ ވަރަކަށްވެސް ކުރެއެވެ. އުފާވެރިވަގުތުތަކުގަޔާއި ދެރަވާ ވަގުތުތަކުގައި ލަމްޔާގެ ހަނދާންތަކުން އޭނާގެ ސިކުނޑި ފުރާލައެވެ.\n“ހޫމްމް.. އެއީ ލަމްޔާ.. މީ އަހަރެން.. އަނެއްކާ މިކުއްޖާދެކެތަ ހަމަ ލޯބިވީ؟”\nމީކާން ސިހުނީ އީރަމްގެ އަޑަށެވެ. އީރަމް ގެ އަތުގެ އިޝާރާތުން އަމިއްލަ ނަފްސު ދައްކާލުމުން މީކާން ހީލިއެވެ. އެ ސޫރައަކީ އޭނާގެ ހިތުގައި ބިންވަޅުނެގިފައިވި ސޫރައެވެ. ބަދަލުވުމެއް ނެތް ލޯބި ދިން ހަމައެކަނި ސޫރައެވެ. އެއީ ހަމަ އީރަމްއެވެ. މީކާން އީރަމް ހިފައިގެން އައި ފޯނަށް ފުންނަޒަރެއްދިނެވެ. މޭޒުމަތީ އޭނާގެ ފޯނު ސަލާމަތުން އޮތްތަން ފެނި އީރަމް އުފާވިއެވެ. އެ ހާދިސާއަށް ހަފްތާއެއް ވެގެންދިޔަފަހުން އޭނާ އެނބުރި ގެޔަށް އައީ މީކާންއަށް އިނގެންޖެހޭ އިތުރު ސިއްރެއް ހާމަކޮށްދިނުމުގެ ގޮތުންނެވެ. ނަމަވެސް ހިތާމައަކީ ފޯނުގައި ޗާރގުނެތުމެވެ. އެންމެފަހުން ކަރުއެލުވާލައިގެން އީރަމް ގެއިން ނިކުމެގެން ދިޔައީ ފޯނުގައި ނެތްވަރަށް ތަޅަމުންނެވެ.\n” ތިވަރަށް ފޯނުގައި ތެޅީމަ ތި ޗާރޖުވޭ؟؟ ތިވަރަކުން ތި ހުޅުވައިގެން ދައްކަން އުޅޭ އެއްޗެއް ނުދައްކާ އަނގައިންވެސް ބުނެވިދާނެއެއްނު” މީކާން ކާރުގެ ދޮރުލައްޕާލަމުން ވާހަކަދެއްކިއެވެ. އީރަމް ދައްކަން އުޅޭއެއްޗެއް ބަލަން އޭނާ ހުރީ ކެތްމަދުވެފައެވެ. އީރަމްގެ ހިތްވެސް ވަނި އަވަސްވެފައެވެ. މޭޒުމަތީ އެދުވަހު އޮތް ސީޑީއާއި ސިޓީއުރަތަށް މުނާ ހިފައިގެން ދިޔައިތީ އެތަށް އެއްޗެއްސެއް ގޮވިއެވެ. ނަސީބު ދިމާކުރިގޮތުން ފުލުހުންނަށް ފޮނުވި ހުރިހާ އެއްޗެއް ހުންނާނީ އީރަމްގެ ފޯނުގައެވެ.\n“ކިހިނެއްކުރާނީ؟ އީރަމް ތީގަ ތަޅާވަރުންވެސް އިނގޭ ކާކަށްކަން ކެތްނުކުރެވެނީ!!”\n“ޕިސްޕިސް.. މަޑުކޮށްބަލަ މީކް..” އީރަމް އެހެން ބުނެފައި މީކާންގެ ކާރުތެރޭ އޮތް ޕަވަރ ބޭންކަށް އޭނާގެ ފޯނު ޖަހާފައި އިރުކޮޅަކު ބޭއްވިއެވެ. އޭނާގެ ރޭވުން ފަނިވެގެންދިޔައެއްކަމަކު އަނެއްކާވެސް ސިކުނޑީގައި އިތުރު ރޭވުމެއް ރާވާލިއެވެ. ފޯނުކުޑަކޮށްވެސް ޗާރުޖުވަންދެން މާލޭގައި ބުރުޖަހާލާފައި ނާޒީގެ ގެޔަށް ދިއުމަށް މީކާން ގާތުން އެދުނެވެ. މީކާންގެ ސުވާލުތަށް އޮއްސާލުމުން އީރަމް ކުދި ކިޔަންފެށީއެވެ. އެއާއި ވިއްދައިގެން މީކާންވެސް އީރަމްއާއި އެއްވަރަށް ތުންތަޅުވާލިއެވެ. އީރަމް ތުން ފިއްތާލާފައި ލޯއަޅާލިގޮތުން މީކާން ކައިރިއަށް ހިނިއައެވެ. ކާރުގެ ހުންގާނުގައި ހިފަހައްޓައިގެން އިން ދެއަތުގެ ތެރެއިން އެއްއަތް ނަގާ އީރަމް އޫކޮށްގެން އިން ތުންފަތުގައި ހިފާ ދަމާލިއެވެ.\n“އީރަމް ހީނުވޭ އަހަރުތަކެއް ވަންދެން ވާހަކަނުދައްކާ ހުރި ކުއްޖެއްހެން.. ހާދަހާ އަނގަގަދައޭ ދޯ؟ ކުރީގައިވެސް އަހަރެންނަށް ހަމަ ފެންނަނީ އަނގަ ހުއްޓާނުލާ ހަމަ ތަޅުވާތަން ވިއްޔަ…” މީކާން އެހެން ބުނުމުން އީރަމް ކައިރިއަށް ހިނިއައެވެ. އޭނާ މީކާންގެ އަތުގައި ހިފަހައްޓާލުމަށްފަހު އެއަތުތެރެއަށް އޭނާގެ އަތްލިއެވެ.\n“ނާޒީވެސް ބުނި، އަހަރެންނަށް ވާހަކަދެއްކެން ފެށުނީމާ ވަރަށް ފޯރި ހުންނާނޭ… އަހަރެން އަސްލު ވަރަށް އުނދަގޫވި ވާހަކަދައްކަން.. އެކަމު އެދުވަހު މުނާ ފެނުނީމަ ވިއްޔަ މީކާންއަށް ދޭން އޮތް ސަޕްރައިޒްވެސް ފަނިވީ… ފުރަތަމަ ދުވަސްކޮޅު ނާޒީ ކައިރި އިނދެގެން ވަރަށް ވާހަކަދެއްކިން އެކަމު ވަރަށް ކޮށިކޮށް ބައެއްފަހަރު އަޑުވެސް ނާދޭ… އެކަމު މުނާ ފެންނައިރަށް.. އޯ ގޯޑް…” އީރަމް ދެފަރާތަށް ބޯހަރަކާތްކޮށްލިއެވެ. މުނާ އާއި އޭނާ ފުރަތަމަ ފަހަރަށް ބައްދަލުވީދުވަހު އޭނާ ހުރީ މީކާންއަށް ސަޕްރައިޒެއް ދޭން ނިންމައިގެންކަން އޭނާ ބުނެދިނުމުން މީކާން ކައިރިއަށް ހިނިއައެވެ.\n“އެކަމު އަހަރެން ސައިންލޭންގްއޭޖު ދުލެއްނުކުރާނަން.. މީކާންއަށް ފާހަގައެއްނުވޭތަ އަހަރެން ވާހަކަދައްކާއިރުވެސް ބައެއްފަހަރު އަތް ހެލުވޭ އެ ޖުމްލަތަށް އިޝާރާތްކުރަން… ވަރަށް މަސައްކަތުން އަތް ކޮންޓްރޯލްކުރަން ދަސްކުރީ.. އަދިވެސް އެކަމު ނުވިސްނާ ހުރެފައި އެހެން ހެދޭ…” އީރަމް ހީހީފައި ދެއްކި ވާހަކައަކުން ކާރުތެރޭ އުފާވެރިކަމުގެ ވަގުތުކޮޅެއް ދިޔައެވެ. މީކާންއާއި އެއްވަރަށް އީރަމްވެސް ދިޔައީ ހެމުންނެވެ.\nކުޑަކޮށްވިޔަސް ޗާރޖުވެފައިވާ ފޯނު ހުޅުވަމުން ދިޔަ އީރަމްގެ އަތުގައި ހިފަހައްޓައިގެން މީކާން ކުރިއަށް ހިނގަމުންދިޔައެވެ. ނާޒީމެން ގޭގެ ދޮރުމައްޗަށް ހުއްޓިލާފައި ޓަކިޖަހާލުމެއްނެތި މީކާންއެތެރެއަށް ވަނުމުން އީރަމް ދެފަރާތަށް ބޯހަރަކާތްކޮށްލިއެވެ. ކަންދިމާކުރިގޮތުން ނާޒީއާއި ސަލީމާއަދި ސަމީމާވެސް ތިބީ ސޯފާގައެވެ. މީކާން ފެނިފައި އެ އެންމެންނަށްވެސް ލިބުނީ ހައިރާންކަމެކެވެ. ހީކުރިގޮތާއި ޚިލާފަށް މީކާންގެ މޫނުމަތިން އުދާސްކަމެއް ނުފެންނާތީ ސަލީމާވެސް އަދި ސަމީމާވެސް ހެއްދެވިފަރާތަށް ހަމްދުކުރިއެވެ. މީކާންގެ ފަހަތުން ވަތް އީރަމްފެނި އެދެމީހުންނަށް ނަޒަރު ހުއްޓާލައިގެން ތިބި ތިންއަންހެންވެރިން މީކާންގެ އުފަލުގެ އަސްލަކީ އީރަމްކަމުގައި ހިތާހިތުންކިޔާލިއެވެ. ސަލީމާއާއި ސަމީމާގެ ދިޔައީ މުރަނގަ ފަތްތަކެއް ނޮޅަމުންނެވެ. ނާޒީ އެއިންކަމެއްގައި އަތްގާތްކުރާ ތަނެއްނުފެނެއެވެ. ދޮރުން އެތެރެއަށް ވަދެފައި އީރަމްއާއި މީކާން މަޑުކޮށްލާފައި ތިން އަންހެންވެރިންނަށް ނަޒަރު ހުއްޓާލިއެވެ.\n“އައްދޭ އައްދޭ… މިގެޔަށް މީސްމީހުންގެ ބިޓުން ވެއްދުން މަނާ… އަދި އައީވެސް އަތުގުޅުވާލައިގެންނޭ ދޯ ލަދެއްވެސް ނުގަނޭތަ؟” ނާޒީ އަނގަފުޅާކޮށްލާފައި އެހެން ބުނުމާއި އެކު ސަލީމާ ނާޒީގެ ގައިގާ ބޮނޑިއެއްއަޅާލިއެވެ. ސަލީމާ އަކީ ނުހަނު މަޖާ މިޖާޒެއްގެ ވެރިއެއްކަން އީރަމްއަށް އެ ހަރަކާތުން އެކަނިވެސް އިނގުނެވެ.\n“މީ ބިޓެއްނޫނޭ.. މީ ވާންއުޅޭ އަންހެނުން… އެހެންނޫނަސް އަހަރެންނަށް ވުރެ އީރަމް އާއި ނާޒީގެ ގުޅުން މާ ގާތް.. މިހާރު ދެން ސްޕީޗް ތެރަޕީތަކަށް ނުދިޔައެއްކަމަކު މި ވާނީ ހަމަ ނާޒީގެ ފޭވްރިޓް ފޭޝަންޓަށް..”\n“މަ ބުނީމޭ އަންނާށޭ.. ލާރިވެސް ދައްކާނެކަމެއް ނެތޭ ހިލޭ އަންނާށޭ އަހަރެން ކައިރިއަށް، އެކަމު އީރަމް އަށް މީކާން ކައިރިން ފުރުސަތެއް ލިބިގެންނު… އަހަރެން ހާދަފޫހިވެޔޭ މިހާރު އީރަމް ނެތީމާ… ކިތަށް އަހަރު އަހަރެންނާއި އެކު ހޭދަކޮށްފައި އީރަމް ތިދިޔައީ.. އީރަމް އަހަރެން ތި ދޫކޮށްލީ ދެމަސްދުވަސްވަންދެން ފެނުނު ބޮސްއަށްޓަކައި…. ޕިސްޕިސް… އިތުބާރުގެއްލިއްޖެ މީހުން މަތިން.. ދުނިޔެއަޅާ ދެން ދާންވީ…” ނާޒީގެ ވާހަކަތަށް އަޑުއިވިފައި އީރަމް ލަދުން އިސްޖަހާލިއެވެ. ސަލީމާ އަތުގެ އިޝާރާތުން ދެކުދިންނަށް ސޯފާގައި ތިބުމަށް ދަޢުވަތުދީފައި، ޑްރާމާގައި ކިޔާ ޑައިލޮގްތަކާއި އެއްގޮތަށް ހިތާމައިގެ އަސަރު އެކުލަވައިގެން ދަމަދަމާފައި ވާހަކަދައްކަމުންދިޔަ ނާޒީގެ ގައިގާ ބޮނޑިއެއްއަޅާލިއެވެ.\n“ވަރެއް އެބަހުއްޓެއްނު.. މީކާން މިގެޔަށް ނާންނަނީވެސް މިކޮއެގެ އަނގަޔާހެދި…..” ސަލީމާގެ ހަރަކާތްތަށް ފެނިފައި މީކާންގެ ހިނިގަނޑު ދިޔައީ ފަޅައިގެންނެވެ. އެދެމީހުންނާއި ދިމާކުރަމުންދިޔަ ނާޒީ ދެންވެސް މައިތިރިނުވިއެވެ. އޭނާގެ މަޖަލުގައި ސަމީމާ ބައިވެރިވާންފެށުމުން ސަލީމާ އެދެމީހުންނަށް ކުދިކިޔަމުންދިޔައީ މީކާން އަށް އުނދަގޫނުކުރުމަށާއި އީރަމްއާއި ދިމާލަށް އެއްޗެހި ނުކިޔަމަށް އެދިއެވެ. ހިނިތުންވެލައިގެން ސަލީމާގެ އަނގައިން މީކާންއާއި އެއްކޮޅަށް ނިކުންނަ ބަސްތަށް އަޑުއަހަން އީރަމް އިނީ ގެއްލިފައެވެ. މީކާންއާއި ނާޒީގެ ޒުވާބު ފެށޭކަށް މާ ގިނައިރެއްނުނެގިއެވެ. ބަހުގެ ހަމަލާތަށް އެކަކު އަނެކަކަށް ދޭންފެށުމުން ސަމީމާވެސް އެމީހުންގެތެރެއަށް ވަދެ ބައިވެރިވިއެވެ. ހަމަހިމޭންކޮށް އޮތް ސިޓިންރޫމް އަޑުގަދަވެގެން ދިޔައެވެ. އެކަން ހުއްޓުމަށް ސަލީމާ ދައްކަމުން ދިޔަ ވާހަކަ އެކަކުވެސް އަޑެއް ނޭހިއެވެ. އެންމެފަހުން މަޑުމަޑުން އިން އީރަމް ގޮވައިގެން ސަލީމާ ހިނގައިގަތީ ބަދިގެ ދޮށަށެވެ.\n“އެއީ ހަމަ އާދަ ކަނބުލޯ… މީކާން މިގެޔަށް އަންނާނީ ވަރަށް މަދުން އެކަމު އައިއްސިއްޔާ މިގޭތެރެ މީނޫންވަރެއްނުވާނެ… މިހާރު މީކާންގެ ދޮންދައްތަ ވެސް އެ ބައިވެރިވީނު.. ދެން ބުނެބަލަ… މީކާން ކިހިނެއް؟ ވަރަށް ހާލުބަލާލަން ބޭނުންވެފައި ހުރީ.. އެކަމް ނުކެރުނު އިސްނަގައިގެން މީކާންއަށް ގުޅާ އެ ވާހަކަތަށް އަހާކަށް.. މީކާން ވަރަށް ދެރަވިދޯ؟ ދެރަވާނެއެއްނު މީކާން މުނާ ދެކެ ވަރަށް ލޯބިވޭ… އަހަރެންވެސް ހިއެއްނުކުރަން މުނާ އަކީ އެހާ ގޯސްމީހެއްކަމުގައެއް.. އަހަރެންގެ ކޮއްކޮ ކިހާ އުފާވެރި ދިރިއުޅުމެއް މުނާއަށް ދިން އެކަމު އެފަކީރުވެސް ދުނިޔެއަޅާ އެދިޔައީ މުނާގެ ސަބަބުން..” މާޒީގެ ދުވަސްތަކަށް ގެނބިގެން ދިޔަދިޔަހެން ސަލީމާގެ ލޮލުން ކަރުނަހިލެންފެށިއެވެ. މަރުވެ ދިޔަ ކޮއްކޮގެ ހަޤީޤަތް އެނގުނުދުވަހު އޭނާ އެތަށް ރުއިމެއްރުޔެވެ. އެހުރިހާ މަންޒަރެއް ގާތުން ބަލަންހުރި އީރަމް ސަލީމާގެ އަތުގައި ހިފަހައްޓާލިއެވެ.\n“ހާސްނުވޭ ދައްތާ.. އަޅުގަނޑު ހީކުރިވަރަށްވުރެވެސް ރަނގަޅަށް މީކާން އެކަންތައްތަކާއި ޑީލްކުރި.. އަޅުގަނޑު ހީކުރީ މީކާން ދިރިއުޅުންމަތިންވެސް ފޫހިވާނެކަމަށް، ހިތާމައިގެ ކަޅުއަނދިރިގަނޑުތެރެއަށް މީކާން ވަންނާނެކަމަށް.. އެކަމް އަލްހަމްދުލިއްﷲ މީކާން އެއަށްވުރެ މާ ސްޓްރޯންގް….” އީރަމްގެ ބަސްތަކުން ސަލީމާގެ ހިތަށް ލިބުނީ އުފާވެރިކަމެވެ. ބަލާބެލުމުގައި ރީތި ސޫރައެއް ލިބިފައިވާއިރު ސިފަތަށްވެސް އެހާ ރީއްޗެވެ. ބޮޑުދެލޮލުގައިވާ ސާފުކަން އެހިތުތެރޭވެސް ވާކަން ސަލީމާއަށް އިނގެއެވެ. އީރަމްއަކީ މީކާންގެ ދިރިއުޅުމަށް ލިބުނު ބޮޑު ނަސީބެއްކަމުގައި އޭނާ ދެކެއެވެ.\n“ދައްތައަށް ޔަޤީން އެކަން އެވީ….. އީރަމް. އީރަމްގެ ސަބަބުންކަން… އީރަމް ނެތްނަމަ މީކާން ހަލާކުވީސް… މުނާ އަކީ މީކާންގެ މުޅި ދިރިއުޅުން… މީކާން އެހުރިހާކަމަކާއި ކުރިމަތިލާން ހިތްވަރު ލިބުނީ އީރަމްގެ ސަބަބުން….” އީރަމްގެ މޫނުގައި ފިރުމާލަމުން ސަލީމާ އެހެންބުނިއިރު އޭނާ ހަޤީޤަތުގައިވެސް އީރަމްއަށް ހިތުގެ އަޑިން ޝުކުރުވެރިވިއެވެ. އީރަމްފަދަ މާތް އަޚުލާގެއްގެ ވެރިއަކު މީކާންގެ ދިރިއުޅުމަށް އައީތީ ވެރި ރައްބަށް ޝުކުރުދެންނެވިއެވެ. އެދެމީހުންގެ ދިރިއުޅުން ބާއްޖަވެރިކުރައްވާތޯ އެތަށް ދުޢާއެއްކުރިއެވެ. ކުރިމަތީ ހުރި ސަލީމާއަށް ބަލަހައްޓައިގެން ހުރި އީރަމްގެ ހިތުގައިވި ރޭވުން ނިމުމުން ވާނެ ގޮތް އޭނާއަށް ދިޔައީ ސިފަކުރެވެމުންނެވެ. މީކާންއަށް އިނގެން އުޅޭ ހަޤީޤަތާއި މީކާން ކުރިމަތިލާނީ ކެރިގެންކަން އީރަމްއަށް އިނގެއެވެ. އޭނާ ހެޔޮހިތުން އައު ގުޅުމަށް މަރުހަބާ ކިޔާނެކަންވެސް އީރަމްއަށް ޔަޤީނެވެ. ނަމަވެސް އެކަންކުރަން ފަހަރެއްގައި މީކާންއަށް އުނދަގޫވެދާނެއެވެ. ކުއްލިއަކަށް އެ ގުޅުމަށް މަރުހަބާ ކިޔަން ވަގުތުނަގާނެއެވެ. ސަލީމާ އިންކާރުކޮށްކޮށް ހުއްޓާވެސް، ސަލީމާގެ އަތުން ސައިތަބަކާއި އަނގަމީރުކޮށްލަން ހުރި ހެދިކާތަށި ހިފައިގެން އީރަމް މީކާންމެންގެ ގާތަށް އައެވެ. ފަހަތުން ސަލީމާވެސް އައިސް ސޯފާގައި އިށީނުމުން އެތަން އަޑުމަޑުވެގެންދިޔައެވެ. އެކަކު އަނެކަކަށް ވައްތަރުތަކެއް ޖައްސަމުން ދިޔަ މީކާންއާއި ނާޒީ ފެނިފައި އީރަމް ހިނިގަނޑެއްޖަހާލިއެވެ. ދެބައިއުމުރުގެ ދުވަސްތަށް ހޭދަކުރަމުންދިޔަ ސަމީމާގެ މިޒާޖުވެސް އީރަމްއަށް ކަމުދިޔައީ ޒުވާނުންގެ ކުޅިވަރުގައި އޭނާވެސް ބައިވެރިވާތަން ފެނުމުންނެވެ.\nއެންމެން ސައިބޯން ތިބިގަޑީ ހަމަހިމޭންވެފައިވުމުން އީރަމް އެވަގުތުގެ ބޭނުންހިފައި ފޯނު ނެގިއެވެ. އެއަށްފަހު ޖެހިގެން އިން މީކާންގެ ކޮނޑުގައި ކޮށްޓާލާފައި ފޯނަށް ނަޒަރު ހިންގާލުމަށް އެދުނެވެ. އެ ވީޑިޔޯގައި ވާނީ މީކާންއަށް ބަލަން އަދި އަޑުއަހަން އުނދަގޫވާނެ މަންޒަރުތަށްކަން އެނގުނެއްކަމަކު މީކާން ގެ ދިރިއުޅުމުގައިވާ އެންމެ ބޮޑު ސިއްރު ހާމަކުރެވޭނީ އަދި އެ ސާބިތުވެސްކޮށްދެވޭނީ އެ ވީޑިޔޯ ދައްކައިގެންނެވެ. މީކާން ފުންނަޒަރަކުން އީރަމްގެ ފޯނަށް ނަޒަރު ހުއްޓާލައިގެން އިނެވެ. އީރަމް އޭނާގެ ފޯނުން ހުޅުވާފައި ދެއްކި ވީޑިޔޯ އޭނާއަށް ބަލަން އިނދެވުނީ ސައިތަށި ތަބަކުތެރޭ ބޭންދުމަށްފަހުގައެވެ. ސައިބުއިމުގައި އަވަދިނެތި ތިބި ތިން އަންހެންވެރިންގެ ކަންފަތަށްވެސްދިޔައީ އެ ވީޑިޔޯތެރޭ ދެކެވެމުންދިޔަ ވާހަކަތަށް ސާފުކޮށްއިވުމުންނެވެ. މީކާން ގެ ދެލޯ ބޮޑުވާވަރަކަށް ހިތުގެ ތެޅުންވެސް ދިޔައީ އިތުރުވަމުންނެވެ. މަންމަ އާއި އީރަމްގެ މަންމައާއި ދެމެދު ހިނގި ބަހުސްތަށް އަޑުއިވެންފެށިއެވެ. އީރަމްގެ މަންމަ ދެއްކި ވާހަކަތަކުން އެދެމީހުންގެ ގުޅުން ދިޔައީ ހާމަވެގެންނެވެ. މުނާގެ ދިރިއުޅުމުގައި އީރަމްގެ މަންމަގެ ރޯލަކީ ވަރަށް ލޯބި އަދި އޭގެ ބަދަލު ނުދެވޭނޭ ފަދަ މުހިންމު ރޯލެކެވެ. ނަމަވެސް އެ ގުޅުމަށް ބޭވަފާތެރިވެ އަނިޔާވެރިވީ މީކާންގެ މަންމައެވެ. ނަބާހާގެ އިތުބާރުވެސް ގެއްލުވާލީ މުނާއެވެ. ދެން އިވިގެންދިޔަ ވާހަކައިން މީކާންއަށް އިންތާ އިނުންވެސް ވީ އުނދަގޫކަމަކަށެވެ. އަމިއްލަ އަނގައިން މީކާން އަކީ މުނާގެ ދަރިއެއްނޫންކަން އެއްބަސްވީއިރު އޭނާގެ މަންމައަކީ ކާކުކަންވެސް އެ ވާހަކަތަކުތެރެއިން އިވިގެންދިޔައެވެ. ނަމަވެސް ހަޑިގޮތަކަށެވެ. ހިތިގޮތަކަށެވެ. ސަލީމާއާއި ސަމީމާ އެކަކު އަނެކަކަށް ނަޒަރު ހުއްޓާލިއިރު އެއާއިލާތެރޭ ސިއްރުވެފައިވާ ބޮޑު ސިއްރު މިއަދު ހާމަވަގެންދިޔުމުން ހިތުގެ ތެޅުން އަވަސްވެގެންދިޔައެވެ. އެކަން މީކާން ގަބޫލުކުރާނެގޮތެއް ނޭނގިފައި އިން ސަލީމާގެ ލޮލުން ކަރުނަ ފާއްދާލިއެވެ. އަޑުގަދަކޮށްކޮށްފައި އުޅުނު ނާޒީގެ ދެލޯވެސް އިނީ ބޮޑުވެފައެވެ. މަންޒަރު ނުފެނިވިޔަސް އިވެމުންދިޔަ ވާހަކަތަކުން އޭނާގެ އަނގަ ބަންދުވިއެވެ. މީކާން އަކީ އޭނާގެ އަސްލު ކޮއްކޮހެއްޔެވެ؟\nވީޑިޔޯ ހުއްޓާލާފައި އީރަމް ބަލައިލީ މީކާންއަށެވެ. އިތުރަށް އެ ވީޑިޔޯގައި މީކާންއަށް އިނގެންޖެހޭ ހަޤީޤަތެއް ނެތްކަން އެނގި އެ ވީޑިޔޯ ނުނިމެނިސް އީރަމް ނިއްވާލީ ދެން ފެނިގެންދާ މަންޒަރު ބަލަން އޭނާއަށްވެސް އުނދަގޫވާތީއެވެ. ލަސް ހަރަކާތަކާއި އެކު މީކާންގެ ނަޒަރު ހުއްޓުނީ އޭނާއާއި ދިމާ ކުށްވެރިއެއްފަދައިން ބަލަހައްޓައިގެން އިން ސަލީމާއަށެވެ. ސަލީމާގެ ދެލޮލުގައި ޖަމާވެފައިވާ ކަރުނަތަށް އޭނާ ކައިރި އެތަށް ވާހަކަތަކެއް ބުނެދިނެވެ. މީކާންގެ ޒަމީރު އޭނާއާއި ވާހަކަދައްކަމުންދިޔައެވެ. ނަމަވެސް ހަރަކާތެއްކޮށްލުން އޭނާއަށް ވީ އުނދަގޫކަމަކަށެވެ.\n“ކިހިނެއް……” މީކާންގެ ސުވާލު އަމާޒުވީ ސަލީމާއަށެވެ. އީރަމްވެސް އޮޅުންފިލުވަން ބޭނުންވި ވާހަކައަކީ އެއީއެވެ. ސަލީމާ އިސްޖަހާލާފައި ދެއަތް ދެއަތާއި މޮޑެންފެށިއެވެ. އެއީ އޭނާ ފަސްއަޅާ ފޮރުވާފައިވާ ހިތި ހަޤީޤަތެކެވެ. އެ އަލުން ކޮނެ ނަގާނޭ ހިތްވަރެއް އޭނާގެ އަތަކުނެތެވެ. ސަމީމާއަށްވެސް ވީއެވަރެވެ. ދެންމެ އިވިގެންދިޔަ ވާހަކަތަކަކީ ތެދު ހަޤީޤަތްކަން މީކާންއަށް ޔަޤިންވިއެވެ. ނަމަވެސް ކީއްވެހެއްޔެވެ؟ އޭނާގެ ދިރިއުޅުމަކީ ކުޅިވަރެއްހެއްޔެވެ؟ މުނާ މިވަނީ އޭނާގެ މުޅި ދިރިއުޅުން ކުޅޭ ކުޅޭ އެއްޗަކަށް ހަދާލާފައެވެ.\nސަލީމާގެ ދޫ ހަރަކާތްކުރީ އިރުގަނޑަކުންނެވެ. އޭނާއަށް ހިތްވަރުދޭން އޭނާގެ ދައްތަ ސަމީމާ އިނެވެ.\n“އެއީ ތެދެއް…. މީކާން އަކީ އަހަރެންގެ ދަރިއެއް… އަހަރެން މުނާއަށް އެކުއްޖާ ދިނީ… އަމިއްލަ ދެއަތުން މުނާގެ އަތަށް އަހަރެން ދެމުން މި އަމާނާތަށް ވަފާތެރިވާން އެދުނިން…. މުނާގެ ދިރިއުޅުމަކީ ވަރަށް ހިތި ދިރިއުޅުމެއް… މުނާގެ މަންމައާއި ބައްޕައަކީ ވަރަށް ގޯސްބައެއް…. މުނާގެ ހިތުގައި ކުލުނު ނެތީ ހަމަ އެމީހުންގެ ސަބަބުން… އޭނާ މަޖުބޫރުން ސަލީމްއާއި އިންނަންޖެހުނީ.. މުނާގެ ދިރިއުޅުމަށް މިނިވަންކަމެއް ލިބިގެންދިޔައީ ސަލީމްގެ ސަބަބުން.. މަޖުބޫރުން ކައިވެނި ކުރިއެއްކަމަކު އަހަރެމެންގެ ސަލީމް މުނާއަށް ހުރިހާ އުފަލެއް ހޯދައިދިން.. އެކަމު އެކަމަށް ޝުކުރުވެރިވާކަށް މުނާއަކަށް ނޭނގުނު…. ނާޒީއަށް ފަހު އަހަރެން އެއްމާބަނޑު ދެކުދިންނަށް ބަނޑުބޮޑުވި… އޭރު ތިންމަސްވަރު ފަހުން މުނާ ބަނޑުބޮޑުވީ…އަހަރެން ވިހަންވެއްދި ރޭ މުނާ ސަކަރާތްވެގެން ހޮސްޕިޓަލަށް ގެނެވުނު… ބަނޑުގައި އޮއްވާ ދަރިފުޅު ނިޔާވީ… އަހަރެންނަށް އެވަގުތު ލިބުނު ދެކުދިންވެސް ތިބީ ހެޔޮހާލުގައި…. ސަލީމް އަކީ އަހަރެންގެ ކޮއްކޮ.. ކޮއްކޮ ކަރުނައަޅާ ރޯތަން ބަލަން ކިހިނެއް ކެތްކުރާނީ؟\nމުނާއަށް އެދުވަހު ވީގޮތް ފެނި އަހަރެންގެ ބަދަލުގައި ކޮންމެ މީހަކު ހުއްޓަސް ވާނީ އެވަރު…. އަހަރެންނަށް ލިބުނު ދެކުދިންގެ ތެރެއިން އެއްކުއްޖަކު މުނާގެ އަތުތެރެއަށް ލައިދެމުން އަހަރެން އެދުނިން އެކުއްޖާއަށް ރަނގަޅަށް ބެލުމެއް… ރަނގަޅު ތަރުބިއްޔަތު ދިނުމަށް، މުނާ މަންމަ މުނާ ކޮށްޓެއްކައި ގެންގުޅުނު ފަދައިން ނުގެންގުޅުމެއް… އަހަރެން އެގޮތަށް ކަންތައްކުރީ ސަލީމްއަށްޓަކައިވެސްމެ… އަހަރެންގެ ހިތަށް ގާގަނޑެއްލައިގެން ހުރެ އެކުއްޖާ އަތުން ބީވާތަން ބަލަންހުރީ… އަހަރެންގެ އަތުގައި ދެން އޮތް ކުއްޖާ މަހެއްނުވަނިސް ނިޔާވެއްޖެ… ކީއްކުރާނީ؟ ދުނިޔެ ދައްކަވާ ހިތިމީ… އަހަރެން ކެތްކުރިން…. މީކާންގެ ނަމުން އަހަރެންގެ ދަރިފުޅަށް ނަންދެވުނުއިރުވެސް އެކަން ގަބޫލުކުރީ ހެޔޮހިތުން، އަހަރެންގެ އަތްފަޅުވެފައި އޮތެއްކަމަކު ސަލީމްގެ އަތުތެރޭ މީކާން ވާތަން ދުށީ އެއްވެސް ބަރުކަމެއް ހިތުގައި ނެތި، އެއްވެސް ނުބައި ނިޔަތެއް ނެތި… މީކާންގެ ބޮޑުދައްތައަށް ވީ އުޒުރެއްނެތި ހެޔޮހިތުން…. އަހަރެން މިކިޔައިދިނީ ހުރިހާ ހަޤީޤަތެއް.. އެކަމު އަހަރެން ބޭނުމެއްނޫން މީކާން ގަދަކަމަކުން މިކަންތައްތަކަށް އެއްބަސްވާކަށް.. މިއީ މީކާންގެ ބޮޑުދައްތަ… ކޮންމެ ނަޒަރަކުން ބެލިޔަސް މީކާން ބޮޑުވީ މުނާއާއި ސަލީމްގެ ދެއަތުތެރޭ… އެމީހުންނަކީ މީކާންގެ މަންމައާއި ބައްޕަ… މުނާ ގެ ހިތް އެހެންމީހުންނަށްޓަކައި ކަޅުވީ މުނާގެ މަންމައާއި ބައްޕައާއި ހެދި. ނާޒީއަށް މިވާހަކަ ނޭނގުނަސް ނިޒާމްއަށް ވަރަށް ރަނގަޅަށް މިވާހަކަތަށް އިނގޭނެ….”\nހިތްދަތި ރާގުގައި ހިތްދަތިގޮތަކަށް ސަލީމާ ނިންމާލި ވާހަކައިން އެތަނުގައި އަސަރު ނުކުރާއެކަކުވެސް ނެތެވެ. އީރަމްގެ ދެލޮލުން ހުއްޓުމެއްނެތި ކަރުނަ އަންނަމުންދިޔައިރު ނާޒީއަށްވެސް ދިޔައީ ރޮވެމުންނެވެ. ސަލީމާ ގައިގާ އޮޅުލައިގަނެގެން އިން ސަމީމާއަށްވެސް ދިޔައީ ރޮވެމުންނެވެ. ނަމަވެސް މީކާންއަށް ގަނޑުވެފައިކަހަލަ ގޮތަކަށް އިނދެވުނީ ދެންމެ އިވުނު ވާހަކަތަށް ހިތާއި ސިކުނޑިއަށް ނަގައިގަންނާނެ ގޮތެއް ނޭނގިފައެވެ. ފެށުނީއްސުރެ ދެވަނަ އެހެން މީހަކަށް މަންމަ ނުކިޔާއިރު، މުނާ ބުނިހާ ގޮތަކަށް އުޅެމުން މުނާ ގެ ކޮންމެ ބަހަކަށް ބަސްއަހާ ކިޔަމަންތެރި ކުއްޖެއްހެން ބޯލަނބަމުން ދިޔައިރު މިއަދު މި ލިބުނު ހަބަރު އޭނާ ގަބޫލުކުރާނީ ކިހިނެއްހެއްޔެވެ؟ އޭނާގެ ހަޔާތުގައި ބައްޕައެއް ރޯލާއި އެކު މަންމަގެ ރޯލްވެސް އެންމެ ފުރިހަމައަށް އަދާކުރީ މުނާކަމުގައި އޭނާ ކިތަށް ދުވަހު ދެކެމުން އައިހެއްޔެވެ؟ މުނާގެ އަމަލުތަށް މިއަދު އޭނާއަށް އެނގިފައިވިއެއްކަމަކު ދުވަހަކުވެސް އެހިތުން އެ މަންމައަށް ދެވުނު ޤަދަރާއި އިއްޒަތް ނުފޮހެވުނެވެ. ނަމަވެސް ހަޤީޤަތަކީ އެހެން އެއްޗެކެވެ. މުނާގެ ހިތުގައި މީކާންއާއި ދޭތެރޭ އޮތް އެއްޗެއް ސާފުކޮށް އެ ވީޑިޔޯއިން ވަނީ ހާމަވެފައެވެ. ނަމަވެސް އޭނާ އެކަންތައްތައް ގަބޫލުކުރާނީ ކިހިނެއްހެއްޔެވެ؟ ބޮޑުދައިތަގެ ގުޅުމެއް އޮތް ސަލީމާ އަކީ އޭނާގެ މަންމަކަން ގަބޫލުކުރާނީ ކިހިނެއްހެއްޔެވެ؟ ހިތުން މުނާގެ ދަރަޖަ ފޮހެލާނީ ކިހިނެއްހެއްޔެވެ؟ އެތަށް އަހަރެންވަންދެން އެ މަންމައަށްޓަކައި އެއްކުރި ލޯތްބާއި އިޚުތިރާމް ފޮހެލާ އަނެއްކާވެސް އެހެން މީހަކަށް އެ ތަކެތި އެހާ ފަސޭހައިން ހަދިޔާކުރާނީ ކިހިނެއްހެއްޔެވެ؟\n“މީކާން…. އެއްޗެއް ބުނެބަލަ.. އެއީ މީކާންގެ މަންމައޭ…” އީރަމް މީކާންގެ އަތުގައި ހިފާ ތަޅުވައިގަތުމުން މީކާންއަށް ބަލާލެވުނީ އީރަމްއަށެވެ. އޭނާއަށް އެހީއެއްވެދޭށޭ ބުނާފަދަގޮތަކަށް މީކާންގެ ނަޒަރު ހުރުމުން އީރަމްގެ ހިތުގައިޖެހުނެވެ. މީކާންއަށްޓަކައި ހަމްދަރުދީވެވުނެވެ. މީކާން މިގަޑީގައި ހިތަށް އަރާނީ ކީކޭކަން އޭނާއަށް އިނގެއެވެ. އީރަމް ފިޔަވާ ދެން ތިބި ތިން އަންހެންވެރިންވެސް ކަރުނަވީ ލޮލަކާއި އެކު މީކާންއަށް ބަލަހައްޓައިގެން ތިބެވުނީ އޭނާގެ ޖަވާބަކަށް އިންތިޒާރުކުރާށެވެ. މީކާންގެ އެ ބަލާލުމުގައިވި މާނަ އީރަމްއަށް ރަނގަޅަށް ދޭހަވިއެވެ. އަނގައިން ނުބުނެ މީކާން އެތަށް ވާހަކައެއް އީރަމްއާއި ދައްކައިފިއެވެ. އީރަމް މީކާންގެ އަތުގައި ހިފާ ފިތާލުމަށްފަހު ވާހަކަދައްކަންފެށިއެވެ.\n“ފަހަރެއްގައި އުނދަގޫވެދާނެ އެކްސެޕްޓު ކުރަން މިހުރިހާ ކަމެއް.. މި އުޅެވުނު ދިރިއުޅުމަކީ މީކާންގެ ދިރިއުޅުމެއް ނޫނޭވެސް ހިތަށް އަރާނެ… މީކާންއަށް މީކާންގެ އަމިއްލަ ނަފްސު ގެއްލިއްޖެޔޭވެސް ހިތަށްއަރާފާނެ.. އެކަމް މީކާން… މިއީ މީކާންގެ މަންމައޭ…. މުނާ އަކީ ކިތަންމެ ނުބައި ޢަމަލެއް ކޮށްފައި ހުރި މީހެއްކަމުގައިވިޔަސް އެ ޢަމަލުތަކުގައި މީކާން ބައިވެރިނުކުރުވީތީ، މީކާން މިހާވަރުކުރީތީ، މީކާންއަށް ހެޔޮއެދުނީތީ އެތަށް ޝުކުރެއް އޭނާއަށް ކުރަން…. ވަގުތުން މިހުރިހާ ކަމެއް ގަބޫލުކޮށް މި ހަޤީޤަތައިގެން ކުރިއަށް ދާށެކޭ އެކަކުވެސް ނުބުނޭ މީކް… ހުރިހާ ކަމެއް ކިހިނެއް އެއްފަހަރާ ބޮލުތެރެއަށް ލާނީ…. މީކާން ގަބޫލުކުރަންދޯ މިއީ މީކާންގެ އަސްލުމަންމަކަން… ނުކުރެވުނަސް ނޫނީ އެ ޖާގަ މިހާރުން މިހާރަށް ނުދެވުނަސް އޯކޭ ވާނޭ… އޯކޭ ވާނޭ ވަގުތުކޮޅެއް ނެގިޔަސް.. ދޯ މީކާން މަންމާ…؟” އީރަމްގެ ވާހަކަތަށް އަޑުއިވިފައި ސަލީމާއަށް ހިތްހަމަޖެހުމެއްލިބުނެވެ. މީކާން އެއިން ކޮންމެ ވާހަކައެއް ގަބޫލުކޮށްފިކަން އެ ބަލާލުމުން އެކަނިވެސް ދޭހަވެއެވެ. އީރަމްއަށާއި ސަލީމާއަށް އަވަސް ނަޒަރެއް ދެމުންދިޔަ މީކާން ވެސް އަދި ސަލީމާވެސް ސިހުނީ އެންމެ ފަހުން އީރަމް، މީކާން މަންމާއޭ ކިޔާ ސަލީމާއަށް ދޯ އެއްލުމުންނެވެ. ހަރަކާތެއް ގެންނާނެ ގޮތެއް ނޭނގުނަސް ސަލީމާއަށް މައުސޫމްގޮތަކަށް ހިނިތުންވެލައިގެން ބަލަން އިން އީރަމް ފެނި އޭނާއަށް ބޯޖަހާލެވުނީ އިޚްތިޔާރަކާއި ނުލައެވެ. މީކާންއަށް އެމަންޒަރު ސާފުކޮށްފެނުނެވެ.\nSalaam andavery good morning! Take care 😉 End is almost on its way and mihaaru vx miss vaan fashaifi mi hurihaa kameh hahaha! Take care 😉\nBala bala huttaa thi up kollyy.. kiyaalaafa comment eh kollaanan\nAlhey thankyou samra 😉\nKury part ah comment kohfa ekm reply nudhevunu hurihaa readers ah vrh bodah thankyou 😉 See you\nVaahaka reethi kamun nimunu iru vx neyngunu.. N dhen2prt thrr innaany.. v dhera vaahaka nimeythy.. sis ge v baivaru vaahaka thah alhugandu kyn.. sis ge konme vaahaka aky vx v thafaathu v shaugu veri kamaaeku kiyaalevunu vaahaka thakeh… ur ny favourit writer…😗😙😚\nThankyou and yes two parts dhen iny. Thankyou so much samra ☺❤\nVaahaka v v teething… Curiously waiting.. for tge next part..\nThankyou maahy ❤\nHey axoo ur my favourite and the best writer ever axooo plxx meekaan lahvaa eynaage aslu mom ah mom kiyuh vah chey nimumuge kurin when is next……\nMirey suprise eh dheeba dhooo plx plx plx plx luv u axoo and all the best may god bless u and u family\nThankyou zahee! And it’s not axoo, zahee! ☺ Once again thankyou ❤\nVarah reethi Masha Allah nehtha ithuru sireh dhen falhaa\nMaasha allah … mi baives v reethi … hama kiyaala kiyaala indhaaenimunee …. dhn ekm haadha last ep kanneynge dhw … gonna miss this story soooo much…. i’ll miss eeraam and meekaan … love this story and luv u dear ❤❤❤❤❤\nThankyou imkko adhi two episodes ihnaane. Take care ❤\nAHLEYYY haadha ahvahaka nominee mih vaahaka……… BTW vvvvv reethiiii…… 😍\nIt’s my first comment Ryn…….😘😘 Ryn heh vaahaka kiyan BTW comment eh nukurii eh kamaku😬😬😬\nEyh mee axu ge vhk eh nooney … 😂\nHahaha Eii olhigenney dhw 😇\nSiss story is awesome 😍😍😍😍 Masha Allah 😍😍😍 varah Varah Reethi 😍😍😍 whn is next curiously waiting for the nxt part 😉😉😉 luv yeahh😘😘😘❤❤ stay home be safe….. don’t forget to wash your hands 😉😉😉😁😁😍😍✌✌\nThankyou so much! Also stay home and have fun hahaha ❤\nMashaa Allah… Mi part vx vrh reethi.. 😍Ryn ur my favorite n the best story writer ever…curiously waiting for the next part…\nThankyou manha annnnd manha is my fav story character too ❤☺\nSorry for the late comment.. I was bxy…. Maashaa Allah mi part ves Varah reethi… Sis dhen two parts dho baakee other…. Lysm sis ❤❤❤❤❤❤\nUm really very very srry vrh dhuvas vehje mi vahaka ah comment eh numuraathaa i thought mi vahaka up kuranee acoo kiyaa kuhjeh kamah srry\nMasha Allah sissy mi baives hama varah salhi …. Next two more dhww …. Gonna miss u sissy …. Keep it up … Luv u sissy ❤😘😍\nMihaa best writer neynge fenunukameh kiyun thetin ge ihusaasthah dhanna writer eh thy best of luck\nwow ..varah reethi mi part vs\nއެހެނިހެން ލޯބި December 15, 2015\nހިތާމަ ދީނީ ލޯބި January 18, 2019\nދަރިފުޅާއެވެ! މަންމަ އެކަނިކޮށް ނުލާށެވެ!\nހިތާމަ ލޯބި July 8, 2021


ބޮއިންގ 727 އެއް ބަދަލުކޮށްލީ ރީތި ގެއަކަށް! | Jazeera\tބޮއިންގ 727 އެއް ބަދަލުކޮށްލީ ރީތި ގެއަކަށް! - Jazeera\nބޮއިންގ 727 އެއް ބަދަލުކޮށްލީ ރީތި ގެއަކަށް!\nޙަދީޖާ އަލީ December 18, 2019 76 views0\nޖަންގަލިތެރޭގައި ދުއްވަނިކޮށް، ގަސްތަކުގެ ތެރޭގައި މަތިންދާ ބޯޓެއް އޮއްވާ ފެނިއްޖިއްޔާ ހިތަށް އަރާނީ ކީކޭހެއްޔެވެ؟ އެކްސިޑެންޓެއް ވީބާވައެވެ!!! ކޮންމެއަކަސް މި މަންޒަރުވާނީ ވަރަށްވެސް ހައިރާން ކުރުވަނިވި މަންޒަރަކަށެވެ. ސަބަބަކީ، މިހެން ތަންނަށް އެއްލާލާފައި ނުވަތަ ބާވެގެން ބާކީ ކޮށްލާފައިނަމަވެސް މަތިންދާ ބޯޓެއް އޮއްވާ ފެނުމަކީ އާއްމު ކަމެއް ނޫނެވެ.\nއިލެކްޓްރިކަލް އިންޖިނިއަރ އެއް ކަމަށްވާ ބްރޫސް ކޭމްޕްބެލް އޭނާގެ ވަޒީފާއިން ރިޓަޔަރ ވުމަށްފަހު ދިރިއުޅެމުންދަނީ "ރިޓަޔަރ" ވެފައި އޮތް ބޮއިންގ 727 އެއްގައެވެ. 1999 ގައި އޭނާ މި ބޯޓުގަނެފައިވަނީ އެއްލައްކަ ޑޮލަރަށެވެ. އަދި ބޯޓު މިހާރު އޮތްތަނަށް ގެނައުމާއި އޭގެ އެތެރެ ބަދަލު ކުރުމަށް ބްރޫސް ވަނީ، އިތުރު 120،000 ޑޮލަރު ޚަރަދު ކޮށްފައެވެ. އެމެރިކާގެ އޮރިގަން ސްޓޭޓްގެ ޕޯރޓްލޭންޑްގެ ވަލު ތެރޭގައި އޮންނަ މި ބޯޓުގައި ބްރޫސް އުޅެނީ ވަރަށް އުފަލުންނެވެ.\nބްރޫސް ހާމަކުރި ގޮތުގައި މިފަދަ ބޯޓުތައް، ނައްތާލުމަށްވުރެ މިކަހަލަ ގޮތަކަށް އިޔާދަކޮށްގެން ބޭނުން ކުރުން މާރަގަޅެވެ. ސަބަބަކީ، މި ބޯޓުތަކުގެ ތޮށިގަނޑު ހެދިފައިވަނީ، ތޫފާންތަކާއި ބިންހެލުމުން ބޮޑު ގެއްލުމެއް ނުވާނޭހެން ވަރަށް ވަރުގަދައަށެވެ. ބްރޫސް މިބޯޓުގެ އެތެރެ އަލުން މަރާމަތު ކުރިއިރު އަދިވެސް މި ބޯޓުގައި ކުރިން ގެންގުޅުނު ގޮނޑިތަށް އެބަހުއްޓެވެ.\nފާހާނާ ވެސް ހުރީ ހަމަ މި ކަހަލަ ބޯޓުތަކުގައި ހުންނަ ސްޓައިލްއަށެވެ. ކޮންކްރީޓް ތަނބުތަކެއްގެމަތީގައި ބޯޓު ބާއްވާފައި އޮތްއިރު ބޯޓަށް އަރާ ސިޑިވެސް ވަނީ ކުލަބޮކިން ޖަރީކޮށްފައެވެ. ބޯޓުގައި ހިތްގައިމު ތަނަވަސް ލިވިން އޭރިޔާ އެއް ހަދާފައި ވީ ނަމަޗެސް މިތަނުގެ މަސައްކަތް އަދި އެއްކޮށް ފުރިހަމައެއް ނުވެއެވެ.\nބޯޓުގެ ކޮކްޕިޓް ބްރޫސް ބޭނުން ކުރާނީ ފޮތްކިޔާ ތަނެއްގެ ގޮތުގައެވެ. ވީވަރަކުން ބޯޓުގައި ބޭނުންކޮށްފައިވާ ފަދަ ތަކެތި ބޭނުންކޮށްގެން މަރާމާތުކުރުމަށް ޚާއްސަ ސަމާލުކަމެއް ބްރޫސް ދީފައިވެއެވެ.\nމިއީ މިގޮތަށް މަތިންދާބޯޓެއް ދިރިއުޅުމަށް ބަދަލު ކުރި ފުރަތަމަ ފަހަރެއްނޫނެވެ. އެމެރިކާގެ ޖޮއާން އަސްރީ ވަނީ ބޮއިންގ 727 ގެ ބޯޓެއް 2000 ޑޮލަރަށް ގަނެ އިތުރު 4000 ޑޮލަރު ޚަރަދުކޮށްގެން މިސިސިޕީގެ ކުޅިއެއްގެ އައްސޭރީގައި ބާއްވައިގެން3ކޮޓަރީގެ ގެއަކަށް ބަދަލު ކޮށްފައެވެ. މިގޭގައި ބަދިގެ، ސިޓިންގރޫމް އަދި ލޯންޑްރީގެ އިތުރުން ޖަކޫޒީވެސް ހުރެއެވެ. މިބޯޓުގެއަކަށް ބަދަލުކުރުމުގައި ބޯޓާއި ގުޅުވައިގެން ފެންޑާއެއް ވެސް ހެދިފައިވެއެވެ.\nޖޮއާންގެ މިގެއަކީ އޭނާގެ މާމަދަރިންގެ އިތުރުން އޭނާގެ ރަޙްމަތްތެރިން ޕާޓީ ބާއްވަންވެސް އެންމެ ފުރަތަމާ ޚިޔާރުކުރާ ތަނެވެ. ޖޮއާން ދިރިއުޅުމަށް މިބޯޓު ހެދިކަމުގައި ވިޔަސް އެއަރކޯން ކޮށްފައިވާ2ކޮޓަރި ކުއްޔަށްވެސް ދެއެވެ. މިތަނުގައި ނިދާލާން ބޭނުންނަމަ އަގަކީ ރެއަކަށް 200-250 ޕައުންޑެވެ.\nމިފަދަ ކަމެއް ކުރުމުގެޚިޔާލު ގެންގުޅޭ އެހެންފަރާތްތަކަށް ބުނެލަން އޮތީ މަތިންދާ ބޯޓެއްގަނެ، އޭގައި ދިރިއުޅޭވޭ ފެންވަރަށް މަރާމާތުކުރުމަކީ ކުޑަޚަރަދަކުން ކުރެވޭނެ ކަމެއް ނޫނެވެ. ހެޔޮ އަގެއްގައި ބާބޯޓެއް ގަންނަންލިބުން ކަމުގައި ވިޔަސް ބޯޓު ބާއްވަން ބޭނުންވާ ތަނަކަށް ގެންދިއުމާއި، ބޯޓު ބޭއްވުމަށް ބިމެއް ހޯދުމަކީ ވަރަށް ބޮޑު ޚަރަދެއް ހިނގާނޭ ކަންކަމެކެވެ.


Gadha baarun Rayyithunge loaibeh nuhoadheyne: Yumna | Mihaaru\nއިދިކޮޅު ފަރާތްތަކުން ވިލިމާލޭގައި މިރޭ ބޭއްވި ޖަލްސާގައި ޔުމްނާ ވާހަކަ ދައްކަވަނީ.---ފޮޓޯ: ނިޝާން އަލީ/މިހާރު\n14 ޑިސެމްބަރ 2017 - 22:54\nގުޅިފައިވާ އިދިކޮޅު ސިޔާސީ ޕާޓީތަކުން ވިލިމާލޭގައި ބޭއްވި ޖަލްސާގައި ޔުމްނާ ވިދާޅުވީ އިދިކޮޅު ފަރާތްތަކުން ކުރަމުން އަންނަ މަސައްކަތަށް ކާމިޔާބު ލިބެމުން އަންނަ ކަމަށެވެ. އިދިކޮޅު ފަރާތްތަކުގެ ކާމިޔާބީތަކަކީ ތަފާތު ފިކުރުގެ ޕާޓީތައް އެކުގައި މަސައްކަތް ކުރުން ކަމަށް އޭނާ ވިދާޅުވި އެވެ.\nގައުމުގައި އިސްލާހު ކުރަން ޖެހޭ އެތައް ކަމެއް ހުރި ކަން ފާހަގަ ކުރައްވައި ޔުމްނާ ވިދާޅުވީ ގައުމުގައި ކޮރަޕްޝަނާއި ފަސާދަ އާންމުވެ އަދުލު އިންސާފު ނެތުމުން މި ހުރިހާ ކަމެއް ރަނގަޅު ކުރުމަށް އިދިކޮޅު ފަރާތްތަކުން ގުޅިގެން ނުކުތުމަކީ ލިބޭ ކާމިޔާބީއެއް ކަމަށެވެ.\nމީގެ އިތުރުން ސަރުކާރު ޖަވާބުދާރީ ކުރުވުމަށް ރައްޔިތުންގެ މަޖިލީހުގެ 45 މެމްބަރުން ނުކުންނެވުމުން ބާރާއި ނުފޫޒު ބޭނުންކޮށްގެން ސަރުކާރުން ކަންތައް ކުރުމަކީ ވެސް ލިބޭ ކާމިޔާބީއެއް ކަމަށް އޭނާ ވިދާޅުވި އެވެ.\nޔުމްނާ އެ އިޝާރާތް ކުރެއްވީ މަޖިލީހުގެ ރައީސް އަބްދުﷲ މަސީހުގެ އިތުބާރު ނެތް ކަމުގެ މައްސަލަ މަޖިލީހަށް ވެއްދުމަށް ސޮއިކުރެއްވި 45 މެމްބަރުންނަށެވެ. އޭގެ ތެރެއިން ބައެއް މެމްބަރުން ސަރުކާރާ ދެކޮޅަށް ނިކުންނެވުމުން އެ ބޭފުޅުންގެ ގޮނޑި ގެއްލިފައިވާ ކަމަށް އިލެކްޝަންސް ކޮމިޝަނުން ވަނީ ކަނޑައަޅައިފަ އެވެ.\n"ރައްޔިތުންގެ ތާއީދާއި ލޯތްބެއް ގަދަ ބާރުން ނުފޫޒު ފޯރުވައިގެން އެ ގޮތަކަށް ނުހޯދޭނެ. ހިތްވަރު ގަދަ މަޖިލީހުގެ މެމްބަރުން އަދިވެސް ތިއްބެވީ ހަމަ އެ ހިތްވަރުގައި،" ޔުމްނާ ވިދާޅުވި އެވެ.\nޔުމްނާ ވިދާޅުވީ ބައެއް މެމްބަރުންގެ ގޮނޑި ގެއްލުނު ކަމަށް ކަނޑައެޅި ނަމަވެސް، މެމްބަރުން ތިއްބެވީ ފަހަތަށް ޖެހިވަޑައިގަންނަވާ ގޮތަށް ނޫން ކަމަށާއި މަޖިލީހުގެ މެޖޯރިޓީ އޮތީ އިދިކޮޅު ފަރާތްތަކަށް ކަމަށެވެ.\nމަގުމަތީގައި އަމާން ކަމެއް ނެތް އިރު، ތިމާވެށި ރައްކާތެރިނުކޮށް، ތަރައްގީ ކުރުމާއި ސަގާފަތާއި އާދަކާދަ އަށް ރައްކާތެރިކަމަށް ނުބަލައި ތަރައްގީ ކުރަމުންދާތީ ޔުމްނާ ވަނީ ސަރުކާރަށް ފާޑު ވިދާޅުވެފަ އެވެ.\n"މިނިވަންކަމާއި އަމިއްލަވަންތަކަން ރައްކާތެރިކަން ނުގެންނަ ގޮތަށް ގެންނަ ތަރައްގީއަކީ ތަރައްގީތޯ؟ ބޭރު ބަޔަކަށް ބަރޯސާވެ، ބޭރު ބަޔަކަށް ދަރައި ވިކިގެން ގެންނަ ތަރައްގީއަށް ތަރައްގީއޭ ކިޔޭނެތޯ؟ ކޮރަޕްޝަނާއި ފަސާދަ އާއި ވައްކަމަކީ ތަރައްގީތޯ؟ ބޭރު ގައުމުތަކާ އޮތް ގުޅުން ކަނޑާލައި ހަމައެކަނި ވަކި ބަޔަކާ ގުޅިގެން ގެންނަ ތަރައްގީއަކީ ތަރައްގީތޯ؟ އިންސާފުވެރި ޝަރީއަތެއް ލިބޭނެ ކަމުގެ އެއްވެސް ޔަގީން ކަމެއް ނެތް. މިއަށް ކިޔާނީ ތަރައްގީތޯ؟ އަޅުގަނޑަށް ހަމަ ޔަގީން ތިއިން އެއްވެސް ބޭފުޅެއް ގަބޫލެއް ނުކުރައްވާނެ މިއީ ތަރައްގީކަމަކަށް. ރައްޔިތުން ބޭނުންވަނީ މި ތަރައްގީއެއް ނޫން،" ޔުމްނާ ވިދާޅުވި އެވެ.\nޔުމްނާ ވަނީ ކުރީގެ ރައީސް މުހައްމަދު ނަޝީދާއި ޖުމްހޫރީ ޕާޓީގެ ލީޑަރު ގާސިމް އިބްރާހިމާއި އަދާލަތު ޕާޓީގެ ރައީސް ޝެއިހް އިމްރާން އަބްދުﷲ އާއި ދިއްގަރު ދާއިރާގެ މެމްބަރު ފާރިސް މައުމޫން ނުހައްގުން ބަންދު ކުރެވިފައި ތިބި ކަމަށް ވިދާޅުވެ، ހުރިހާ ބޭފުޅުން މިނިވަން ކުރުމަށް ގޮވާލައްވައިފަ އެވެ.\nދިވެހި ސަރުކާރު އިދިކޮޅު ފަރާތްތައް ރާއްޖޭގެ ސިޔާސީ ހަމަނުޖެހުން ޔުމްނާ މައުމޫން، އާޓްސް، ކަލްޗަރު މިނިސްޓަރު\n36 ކޮމެންޓް, 94 ރިއެކްޝަންސް\nމޮޔަނުވޭ ޔާމިނުފަދަވެރިއެއް ކިހިނެއް ހޯދާނީ ބައްޕާފުޅު ވެރިކަންކުރީ ރަނގަޅަށްތޯ\nސާބަސްު ޔުމުނާ ތެދެއްތިޔަވިދާޅުވީ 2018 އިންސާ ﷲ އިދިކޮޅުފަރާތްތަކާ އެކު\nބައްޕާފުޅުގެ 30 އަހަރު އެގޮތަށް ލޯބި ހޯއްދެވިކަމަށް މީހުން ބުނަނީ. އެހެންވީމާ ކޮއްކޯފުޅުވެސް އެ ފަލްސަފާ ބޭނުންކުރައްވާނެ ނޫންތޯ؟؟؟؟؟؟؟؟؟؟؟\nތިކަން އެންމެ މޮޅަށް ތަޖުރިބާ ކުރެވިފައިވާ އެއްފަރާތަކީ ޔުމްނާ! ރަގަޅު ވާހަކައެއް ތި ވިދާޅުވީ! ރައްޔިތުންގެ ލޯބިނެތި މަޖުބޫރުކޮށްގެން ބޮޑުކާފާއި ބްޑުކާފްގެ 20 އަހަރު ކަނބުލޮޔަށް އެނގިލެއްވިކަން ވަރަށް ރަގަޅު! ބައްޕާފުޅުގެ 10 އަހަރު ދިޔައީ ރައްޔިތުންގެ ހަގީގީ ލޯތްބާއެކު! އަނެއް ވިހި އަހަރު އޮތީ ތިބުނާ ގޮތަށް!\nކުރީގެ ވެރިކަން ތަކޭ، އެހެނޭ މިހެނޭ ކިޔައިގެން ހުސް އަނގަތަޅަ ތަޅާ ތިބެންވީތަ، ނޫނީ މިހާރު މިއޮތް ނުސިޔާނު ގޮތްތަކުން އަރައިގަނެވޭތޯ އެންމެން އެއްކޮށް މަސައްކަތްކުރަންވީތަ؟ ހަމަ އެ ފަރާތުން މީހެއް އެއްޗެއް ބުނާއިރަށް އެފަރާތުން ކުރީގަ އެހެންނޭ، މިފަރާތުން މީހެއް އެއްޗެއް ބުނާ އިރަށް މިފަރާތުން ކުރީގަ މިހެންނޭ ، ކިޔާލަ ކިޔާލާ މިހާރުގެ ހާލަތުން ސަލާމަތް ވުމަށް ހުރިހާ ފަރާތަކުން ކުރާ މަސައްކަތަށް ފޯކަސް ނުކޮށް އަދިވެސް "މާޒީ އިން ނުނިކުމެވޭހާ" އަހަރެމެން ދިވެހީންގެ ހިތް ނުބައީތަ؟ މިތާ ކޮށްފައިވާ ކޮމެންޓްތައް ކިޔާލާފައި ހައިރާންވެ ކޮށްލެވުނު ކޮމެންޓެއް މީ. ނޯޓް : މައުމޫނު އަދި ނަޝީދަކީ ގޯސްކަންތައްތަކެއް ކުރިވިފައި ވިޔަސް ގިނަ ބައެއްގެ ލޯބި ހޯއްދަވައިގެން ތިބި ދެ މީހުން. ޔުމްނާ އެ އިޝާރާތްކުރާ ފަރާތާއި ޚިލާފަށް.\nމިގައުމުގެ ސަގާފަތަކަށް ވެއްޖެ ކުރީގެ ވެރިއާ ނޫނީ މިހާރުގެ ވެރިއާ ނުބައިކޮށްފަ ވާހަކަ ދައްކައިގެން ސިޔާސީ ގޮތުން ބާރު ހޯދަން އުޅުން. ޒާތީ ގޮތުން ނުބެހި ނުތިބެވޭ އެއްބަޔަކަށްވެސް. އެކަކު ބުނާ އެއްޗަކަށް އަނެކަކު ރައްދުނުދީ ހަމަ ނުހުރެވޭ. މިކަން ކޮންމެވެސް ހިސާބަކުން ހުއްޓާނުލާހާ ހިނދަކު މިހެން ތިބެންޖެހޭނީ. އަބަދުވެސް އަނެކާގެ ބޮލަށް ފައިން އަރާފަ ކޮޅަށް ތެދުވަން އުޅެންޔާ ދުވަހަކު މާޒީ އިން ނުނިކުމެވޭނެ އަދި ދުވަހަކު ހަގީގީ ހެޔޮ ވެރިކަމަކާ ދިމާލަށް ނުދެވޭނެ. އަނެކާގެ އައިބު ކިޔާ އިރު ތިމަންނަގެ އައިބު އެހެން މީހަކު ކިޔަން ހިތްހަމަނުޖެހޭނެކަން ދަނެގެން ދުލުގެ ބޭނުންކުރާނަމަ ހެޔޮ ލަފާ އިންސާނުންނަށް ވެވޭނެ އަދި އަމަލުތައް އިޚްލާސްތެރިވެފަ ސީދާވާނެ. ނަފްރަތުން އެކަހެރިވެގެން ވާހަކަ ދައްކަން ދަސްނުކުރާނަމަ ހަގީގަތާ އެއްގޮތަށް ވާހަކަ ނުދެއްކޭނެ. އެކަމު ސިޔާސީ ދާއިރާގައި ހިފެން އޮތްހާ އެއްޗެއްގަ ހިފައިގެން އެންމެންވެސް ތެދުވާނެ. އެއީ ސިޔާސީ ހަގީގަތަކީ.\nމާތް ކަލާނގެ ކުޅަދުންވަންތަކަން! މީނައައްވެސް ވިސްނޭ ދެއްތޯ؟ ވަކި ވަރަކައް!\nބައްޕާފުޅު ކަންތަށް ކުރެއްވިގޮތް ހަނދާނަށް އައީ!!! ދޯ\nބައްޕަގެ ވެރިކަމުގައި މީހުންނަށްދިން އަނިޔާގެ ވާހަކަ ދައްކަބަލަ.\nއެވާހަކަ ދެއްކީމަ ދެން މިސަރުކާރުމް މިކުރާ އަނިޔާތަށް އޯކޭވީތަ؟ އެއީ ވަކިކަމެއް މީވަކި ކަމެއް. ދެކަންތައްވެސް ބަލަންވީ. އަދި އެމް.ޑީ.ޕީގެ ވެރިކަމުގަ ކޮއްފަ ހުރި ނުރަނގަޅުކަންތައްވެސް ބަލަން ވީ. އެކަމަކު އެއްވެސް ކަމެއްވެސް ބެލެވޭނީ ރައްޔިތުންނަށް އެކަންތައްތައް ބެލުމުގެ ބާރު ލިބިގެންދޯ!\n30 އަހަރު ފާއިތުވީ ވަރަވެސް ބިދުނީ ޝާހީ ބާރުވެސް ކެޑުނީ ވީމާ ތިބުނަނީ ކަމަނާގެ ވާހަކަ އަމިއްލަ ނަފުސުގެ ވާހަކަ ތިވާހަކަ ރައްދުވަނީ ސަރުކާރަކަށްނޫން. ރައްޔިތުންނަށް ޖެއްސުން ކުރާ މީހުންނަށް އެމީހުންނަކީ ފާޅުގަ ސަރުކާރަށް ގޮންޖަހާ ގައުމު ހަލަބޮލިކަމަށް ގެންދާމީހުން. މަހާތީރު ލީކުއާންޔޫގެ ލަގަބު ބޭނުމިއްޔާ ގޭގަ މަޑުކުރޭ.\nތިކަން އެންމެ ރަގަޅަށް އެނގިލައްވާނެ އެއްފަރާތަކީ ކަބުލޮ! ބައްޕަ ..........؟


VIA Gai Alah Hadhaa Apron Ge2Vana Fiyavahi Fashaifi - Vaguthu\nވީއައިއޭގައި އަލަށް ހަދާ އޭޕްރަންގެ ދެވަނަ ފިޔަވަހި ފަށައިފި\nވެލާނާ އިންޓަނޭޝަނަލް އެއާޕޯޓު (ވީއައިއޭ) ގެ ހުޅަނގުދެކުނު ސަރަހައްދުގައި ހަދާ އާ އޭޕްރަންގެ ދެވަނަ ފިޔަވަހީގެ މަސައްކަތް ފަށައިފިއެވެ.\nމި އޭޕްރަންގެ ފުރަތަމަ ފިޔަވަހީގެ މަސައްކަތް ނިންމައި މިދިޔަ މަހުގެ 17 ވަނަ ދުވަހު ވަނީ ބޭނުންކުރަން ފަށާފައެވެ.\nއެމްއޭސީއެލް އިން އިއްޔެ ކުރި ޓުވީޓެއްގައި ބުނެފައިވަނީ ހުޅަނގުދެކުނު ސަރަހައްދުގައި ހަދާ އޭޕްރަންގެ ދެވަނަ ފިޔަވަހީގެ މަސައްކަތް މިހާރު ފަށާފައިވާ ކަމަށެވެ. އަދި މި ފިޔަވަހި ނިމުމުން އެ އޭޕްރަންގެ ޖުމްލަ ބޮޑުމިނުގައި 67،000 އަކަމީޓަރު ހުންނާނެ ކަމަށް އެ ކުންފުނިން ވަނީ ބުނެފައެވެ.\nމި ފިޔަަވަހީގެ މަސައްކަތް ނިމޭނެ ވަކި ދުވަހެއް އެމްއޭސީއެލް އަކުން ބުނެފައެއް ނުވެއެވެ. މި އޭޕްރަންގައި ކޯޑު އީގެ ތިން މަތިންދާބޯޓު ނުވަތަ ކޯޑު ސީގެ ހަ މަތިންދާބޯޓު އެއްފަހަރާާ ޕާކު ކުރެވޭ ސްޓެންޑެއްގެ އިތުރުން ކޯޑު އީގެ މަތިންދާބޯޓެއް ޕާކު ކުރެވޭ ސްޓޭންޑަކާއި ކޯޑު ސީގެ މަތިންދާބޯޓެއް ޕާކު ކުރެވޭ ސްޓޭންޑެއް ހުންނާނެއެވެ.\nވެލާނާ އިންޓަނޭޝަނަލް އެއާޕޯޓް ތަރައްގީކުރުމަށް 800 މިލިއަން ޑޮލަރުގެ އަގުހުރި މަޝްރޫއެއް ކުރިއަށް އެބަ ގެންދެއެވެ. މި ބިޔަ މަޝްރޫއުގެ ދަށުން 373 މިލިއަން ޑޮލަރު ހަރަދުކޮށްގެން އާ ރަންވޭއެއް އަޅާފައިވާއިރު، އާ ޕެސެންޖަރު ޓާމިނަލަކާއި ފިއުލް ފާމަކާއި ސީޕްލޭން ޓާމިނަލެއްގެ އިތުރުން އެހެނިހެން ސަޕޯޓް ފެސިލިޓީތައްވެސް ގާއިމްކުރުމަށް ވަނީ ހަމަޖެހިފައެވެ.


Usoolu Thakaai Hilaafuvegen Tiger Aai Disha Ge Car Fuluhun Hifahahtaifi - Vaguthu\n22 ސިކުންތު ކުރިން ( ޖޫން 3, 2021 )\nބޮލީވުޑުގެ ދެ ފަންނާނުން ކަމުގައިވާ ޓައިގާ ޝްރޯ ފްއާއި އޭނާގެ ލޯބިވެރިޔާގެ ގޮތުގައި އަޑު އަރާފައިވާ ބަތަލާ ދިޝާ ޕަޓާނީ، ކޮވިޑް 19 ގެ އާ އާއްމު އުސޫލުތަކާއި ހިލާފަށް މުމްބާއީގައި ކާރު ދުއްވާލުމަށް ނިކުމެ އުޅެނިކޮށް ފުލުހުން އެމީހުންގެ ކާރު ހުއްޓުވައިފިއެވެ.\nމުމްބާއީ ފުލުހުންގެ ޓުވިޓާ އެކައުންޓުގައި މި ވާހަކަ ހިއްސާކޮށްފައިވަނީ ވަރަށް ތަފާތު ގޮތަކަށެވެ. ދެ ފަންނާނުންގެ ނަން ބޭނުން ނުކޮށް އެ ކަން ހިނގިކަމަށް ބުނެދީފައިވަނީ ދެ ފަންނާނުންގެ ފިލުމު ނަންތަކުންނެވެ.\n''ވައިރަހާއި ދެކޮޅަށް ކުރިއަށްދާ މި ''ވަރ'' ގައި ބެންޑްރާގެ މަގުތަކުގައި ''މަލަންގް'' ކުރަމުން ދިޔަ ދެ ފަންނާނެއް ސެކްޝަން 188، 34 ގެ ދަށުން ބެންޑްރާ ޕޮލިސް ސްޓޭޝަނުން ކުށްވެރި ކުރަން. މުމްބާއީގެ ހުރިހާ ފަރާތްތަކަށް ވެސް ބޭކާރު ގޮތުގައި މަގުމަތީގައި ހީރޯޕަންތީ ނުދެއްކުމަށް އިލްތިމާސް ކުރަން. އެއީ އެންމެންގެ ސަލާމަތާއި ރައްކާތެރިކަމަށްޓަކައި'' މުމްބާއީ ޕޮލިސްގެ ޓުވިޓާ އެކައުންޓުން ކޮށްފައިވާ ޓުވީޓުގައިވެއެވެ.\nމިދިޔަ ބުދަ ދުވަހު ޓައިގާ އާއި ދިޝާ މެންދުރު ފަހު ޖިމް ނިންމާލުމަށް ފަހު ދެ މީހުން ދަތުރު ކުރަމުން ދިޔަ ކާރު އެއް މަގަކުން ދެވަ ނަ ފަހަރަށް ދިޔުމުން ފުލުހުން ވަނީ އެމީހުންގެ ކާރު ހުއްޓުވައިފައެވެ. އަދި އައިޑީ ކާޑު ބެލުމަށް ފަހު ބަލަންޖެހޭ ކަންތައްތައް ބަލާފައި އެމީހުން ދޫކޮށްލިއެވެ.\nމި މައްސަލައާއި ގުޅިގެން އެއްވެސް މީހަކު ހައްޔަރު ނުކުރާ ކަމަށާއި މިއީ ޖޫރިމަނާ ދައްކައިގެން ނިންމާލެވޭ ވަރުގެ މައްސަލައެއް ކަމަށް މުމްބާއީ ފުލުހުންގެ ފަރާތުން ބުނެފައިވެއެވެ.


Burakasheegai Rissaa Nama.. - Vaguthu\nބުރަކަށީގެ ތަދުތަކަކީ އެތައް ބަޔަކަށް ކުރިމަތިވެފައިވާ ވަރަށް ވޭންދެނިވި ކަމެކެވެ. އެފަދަ މައްސަލަތަކަކީ އެތައް އަހަރުތަކަކަށްވެސް ދިގުދެމިގެންދާ މައްސަލަތަކަކަށްވާއިރު އެކަންކަން ރަނގަޅު ކުރުމަށް ގޭގައި ކުރެވިދާނެ ބައެއް ކަންކަންވެސް ހުރެއެވެ.\nއެންމެ ފުރަތަމަ ކުރަންވި ކަމަކީ މީހާގެ ހުންނަ ހުރުން ރަނގަޅު ކުރުމެވެ. ގުދު ލައިގެން ހުރުމުގެ ބަދަލުގައި ނުވަތަ އެއްފައި މައްޗަށް ބަރުކޮށް ހުރުމުގެ ބަދަލުގައި ހަށިގަނޑުގެ ބަރުދަން ދެ ފައި މައްޗަށް ހަމަހަމަވާނޭ ފަދައިން ހުންނާނީއެވެ. އަދި މީހާގެ ބުރަކަށްޓަށް އެންމެ ފަސޭހަ ގޮތެއް ހޯދައި އެގޮތަށް ހުރުމަށް އާދަކުރާނީއެވެ. އެކަމަށް އިނގިރޭސި ބަހުން ކިޔައި އުޅެނީ 'ގުޑް ޕޯސްޗާރ' އެވެ. އަދި އެއީ މީހާ ޅަ އުމުރުއްސުރެންވެސް އާދަކުރަންޖެހޭ ކަމެކެވެ.\nބުރަކަށީގެ ތަދުތައް ފަސޭހަކުރުމަށް ކޮންމެ ދުވަހަކު ހެނދުނު ތެދުވުމުގެ ކުރިން އެނދު މަތީގައި ކުޑަ ކަސްރަތެއްވެސް ކުރެވިދާނެއެވެ. އުއްޑުން އޮވެ މީހާގެ އަތް ސްޓްރެޗްކުރުމަށްފަހު ފައި ޅެންބުމަށްފަހު މެޔާއި ހަމަޔަށް ގެނައުމަކީ އެގޮތުން ވަރަށް އާންމު ކަސްރަތެކެވެ. އޭގެ ސަބަބުން މީހާގެ ހަށިގަނޑު ދެމި އެ ދުވަހެއްގެ މަސައްކަތަށް ކުރިމަތިލުމަށް ކޮންމެވެސް ވަރަކަށް ތައްޔާރުވެވޭނެއެވެ.\nބުރަކަށީގައި ރިއްސާނަމަ ބަރުތަކެތި އުފުލުމަކީ އެއްގޮތަކަށްވެސް ކޮށްގެން ވާނޭ ކަމެއް ނޫނެވެ. އޭގެ ބަދަލުގައި ކަސްރަތުކޮށް ތަދުވާ ސަރަހައްދު މަސާޖްކުރުމަކީ ކުރުން އެންމެ ރަނގަޅު ކަންކަމެވެ. ތަދު ކެނޑުވުމަށް ގަނޑުފެން ޕެކްވެސް ބޭނުންކުރެވިދާނެއެވެ. ގަނޑުފެނުގެ ސަބަބުން ދުޅަވުން ދަށްވާއިރު ހަށިގަނޑުގެ ތަދު ސިގްނަލްތައްވެސް އިރުކޮޅަކަށް ހުއްޓުވައިދޭނެއެވެ.\nބުރަކަށީގައި މާ ބޮޑަށް ރިއްސާނަމަ ޑޮކްޓަރެއްގެ ލަފާ ހޯދުމަކީ އެންމެ ރަނގަޅު ކަމެކެވެ. އެހެންނަމަވެސް އޭގެ ކުރިން މި ދެންނެވި ކަންކަމުން ފަސޭހައެއް ލިބޭތޯ ބެލުމަކީވެސް ރަނގަޅު ކަމެކެވެ.\nއޭޕްރީލް 15, 2018 02:29\nއޭޕްރީލް 15, 2018 09:02\nގަނޑުފެން ޕެކް އެއީ ރަނގަޅު އެއްޗެއް


ދެންމެ ލަންކާގައި ބޮމެއް ގޮވި ވީޑިއޯއެއް އާއްމުވެއްޖެ - Dhivehi Post\nދެންމެ ލަންކާގައި ބޮމެއް ގޮވި ވީޑިއޯއެއް އާއްމުވެއްޖެ\nއާޓިކަލް ޕޯސްޓްކުރީ ދިވެހި ޕޯސްޓް 12 މަސް ކުރިން أبريل 22, 2019 08138\nދެންމެ ލަންކާގައި ބޮމެއް ގޮވި ވީޑިއޯ އެއް އާއްމު ވެއްޖެއެވެ.\nބާރަ ސިކުންތުގެ މި ވީޑިއޯ ކޮޅުގައި ދައްކަނީ ހުދު ވޭނެއްގެ ތެރެއިން އެއްޗެއް ގޮވާތަނެވެ. މައުލޫމާތު ލިބިފައިވާ ގޮތުގައި މި ބޮން ގޮވާފައި ވަނީ ލަންކާގެ ކޮއްޗިކަޑޭ ޗާޗު ކައިރިން ބޮން ޑިފިއުޒް ކުރަން އުޅުމުގެ ތެރޭގައެވެ.\nސޯޝަލް މީޑިއާގައި މި ވީޑިއޯ ދައުރުވަމުން އަންނައިރު، މި ހާދިސާގެ ސަބަބުން މީހަކު ޒަހަމްވި ކަމެއް އަދި ކަށަވަރެއް ނުވެއެވެ. ނަމަވެސް އިއްޔެ ހެނދުނު ލަންކާގެ އެކި ސަރަހައްދަށް ދީފައިވާ ބޮމުގެ އެކި ހަމަލާތަކުގައި މަރުވި މީހުންގެ އަދަދު ވަނީ 300 އާ ގާތްކޮށްފަ އެވެ.\nExplosion occurred near the Kochchikade church short while when security forces personnel had tried to defuseanewly discovered explosives inavehicle#SriLankaBlasts #srilanka\n4:48 PM – Apr 22, 2019\nއިއްޔެ އެކަނިވެސް ލަންކާގެ އެކި ސަރަހައްދެއްގައި 8 ބޮން ގޮއްވަލާފައިވާއިރު، ލަންކާގައި އިތުރު ހަމަލާތައް ދިނުމުގެ ފުރުސަތު އެބަ އޮތް ކަމަށް އެމެރިކާގެ ސްޓޭޓް ޑިޕާޓްމެންޓުން ވަނީ ބުނެފައެވެ.\nލަންކާގައި ގެތައް ބަލާ ފާސްކުރަނީ، ދިވެހިންނަށް ޓާގެޓްކޮށްގެން ނޫން – އެމްބަސީ\nދިވެހި ޕޯސްޓް 1 އަހަރު ކުރިން أبريل 8, 2019\nފޮނަދޫ ދާއިރާއަށް ޖޭޕީއާއި ޕީއެންސީންވެސް ވާދަކުރަން ނިންމައިފި\nދިވެހި ޕޯސްޓް 1 އަހަރު ކުރިން فبراير 16, 2019\nދިވެހި ޕޯސްޓް 1 އަހަރު ކުރިން يناير 18, 2019


SunOnline: Rebrand kurun: Logo ah ehaa bodu badhaleh genaun muhimmu tha?\nރީބްރޭންޑް ކުރުން: ލޯގޯއަށް އެހާ ބޮޑު ބަދަލެއް ގެނައުން މުހިންމުތަ؟\nއެމްޑަބްލިއުއެސްސީގެ ކުރީގެ ލޯގޯއާއި އައު ލޯގޯ--\nކުންފުންޏެއްގެ ލޯގޯއަކީ އެތަނެއްގެ އައިޑެންޓިޓީ ރަމްޒުކޮށްދޭ މައިގަނޑު އެއްޗެވެ. ޒަމާނަށް އަންނަ ބަދަލުތަކާ އެކު އެ ކުންފުންޏެއް ރަމްޒުކޮށްދޭ ލޯގޯ ބަދަލުވަމުންދާ ތަން ދުނިޔޭގެ އެކި ބްރޭންޑްތަކަށް ބަލައިލުމުން ވެސް ފެނެ އެވެ. އިއްޔެ ސަރުކާރުގެ ފެން ކުންފުނި، އެމްޑަބްލިޔުއެސްސީ އިން ވަނީ އެކުންފުނީގެ ލޯގޯއަށް ބަދަލެއް ގެނެސްފައެވެ.\nނޫސްތަކުގެ ސުރުހީ ކިޔާލުމުން އެންމެންގެ ހިތުގައި ވެސް އުފެދުނު ސުވާލަކީ، މިއީ އަނެއްކާ ކޮންކަހަލަ ބަދަލެއްބާ އެވެ. ކުންފުނީގެ ލޯގޯ މުޅިން އެފުށްމިފުށަށް ޖަހައި ބަދަލުކޮށްލީބާ އެވެ. އެގޮތުން އައު ލޯގޯއާ މެދު ސޯޝަލް މީޑިއާގައި ގިނަ ބަޔަކު ސުވާލު އުފެއްދި އެވެ. ފެންނަ ފެނުމަށް ލޯގޯގައި މާ ބޮޑު ބަދަލެއް ފެންނަން ނެތުމުންނެވެ.\nކުރީގެ ލޯގޯއާއި އައު ލޯގޯ އަޅާކިޔާލުމުން ކުލަތަކުގެ ތަފާތެއް އުޅޭކަން ފާހަގަވެ އެވެ. ހީވަނީ ކުރީގެ ލޯގޯ ސެނިޓައިޒް ކޮށްލާފައި ސާފުކޮށްލާފައި ދައްކާލި "ބިފޯ އެންޑް އާފްޓާ"އެއް ހެންނެވެ. ކައިރިން ބަލައިލުމުން ފޮންޓަށްވެސް ބަދަލެއް އައިސްފައިވާކަން ފާހަގަވެ އެވެ.\nލޯގޯއަށް މާބޮޑު ބަދަލެއް ނާންނާތީ، މީސްމީޑިއާގައި އައު ލޯގޯއަށް ފާޑުކިޔުންތަކެއް އަމާޒުވި އެވެ. ތިއޮތީ ޕްރިންޓަރ މައްސަލަ ޖެހިފައެވެ. ސެޗުރޭޝަން އޮޅިގެން ގަދަކޮށްލެވިފައި ހެއްޔެވެ؟ މިފަދަ ބަސްތަކެވެ.\nއެމްޑަބްލިއުއެސްސީގެ އައު ލޯގޯއަށް ސޯޝާލް މީޑިއާގައި ފާޑުކިޔާފައިވާ ކޮމެންޓުތަކެއް--\nދުނިޔޭގެ މަޝްހޫރު ބައެއް ކުންފުނިތައް ރީބްރޭންޑް ކުރިއިރު ލޯގޯއަށް ބަދަލުތައް ގެނެސްފައިވާ ގޮތްތަކަށް ބަލައިލާއިރު ފެންނަނީ ހަމަ މިފަދަ ކުދި ބަދަލުތަކެކެވެ. އެންމެ ލޮލުގައި އަޅައިގަތް އެއް ލޯގޯއަކީ ގޫގްލްގެ ލޯގޯ އެވެ. ގޫގްލްއިން 2010 ގައި ބޭނުންކުރި ލޯގޯ އާއި ފަހުގެ ލޯގޯ އާ ދެމެދު ފެންނަ ފެނުމަށް ބަދަލެއް ނެތެވެ. ހުރީ މިފަދަ "ސެޗުރޭޝަން"ގެ ބަދަލެކެވެ.\nގޫގްލްގެ ލޯގޯއަށް ބަދަލު އައިސްފައިވާ ގޮތް--\nފެޝަން ބްރޭންޑް ޒާރާގެ ލޯގޯގެ ހަމައެކަނި ބަދަލަކަށް ފެނުނީ ދުރު ދުރުގައި ހުރި އަކުރުތައް ކައިރިކޮށްލި ތަނެވެ. މަޝްހޫރު އެޕަލް، ކޮކާކޯލާ އަދި ސްޓާބަކްސް ފަދަ ބްރޭންޑްތަކަކީ ވެސް މިފަދަ ކުދި ބަދަލުތަކުން ބަދަލު ގެނެސްފައިވާ މަޝްހޫރު ކުންފުނިތަކެވެ.\nޒާރާގެ ލޯގޯއަށް އައިސްފައިވާ ބަދަލު--\nފޭސްބުކް ފަދަ ބޮޑު ކުންފުންޏަކުން މިފަދަ ބަދަލެއް ގެނައުމުން "ކޫލު" ކަމަކަށްވާ ގޮތަށް ދިވެހި ކުންފުންޏަކުން މިފަދަ ކަމެއް ކުރުމުން ސަޅި ކަމަކަށް ނުވަނީ ކީއްވެގެންބާ އެވެ. ދިވެހި ކުންފުންޏަކުން ކުރި ކަމަކަށް ވުމުން ސޯޝަލް މީޑިއާގައި ފެންނަނީ "ޗީޑި، މިއީވެސް ދެން ރީބްރޭންޑިންތަ" މިފަދަ ފާޑުކިޔުންތަކެކެވެ.\nމީސްމީޑިޔާގައި ގިނަ ބަޔަކު އެމްޑަބްލިއުއެސްސީގެ ލޯގޯއަށް ފާޑުކިޔަމުން ދިޔައިރު، އަނެއްކޮޅުން މި ބަދަލު ކަމާގުޅޭ ދާއިރާގެ ބައެއް މީހުން ބަލައިގަތްކަންވެސް ފާހަގަވި އެވެ. އެގޮތުން ބައެއް ފަރާތްތަކުން މިފަދަ ބަދަލުތަކާ ބެހޭގޮތުން ވަރަށް ތަފްސީލީ މައުލޫމާތުވެސް ހިއްސާކޮށްފައި އެބަހުއްޓެވެ.\nމިފަދަ ތުރެޑްތައް ކިޔާލުމަށް ފަހު އަނެއްކާވެސް އެމްޑަބްލިއުއެސްސީގެ ލޯގޯއަށް ނަޒަރު ހިންގައިލީމެވެ. ނޫކުލައާއި ފެހި ކުލައިގެ ބައްޓަމުން ދޭހަވާ މާނަ ފުނެވެ. މާނަ ފުން އެއްޗެއްގެ ބަައްޓަން ބަދަލު ކުރުމުގެ މާނައެއްވެސް ނެތެވެ. ކުރީގެ ލޯގޯގެ ބައްޓަމަށް ބަދަލު ގެނެވިފައި ނުވިޔަސް ބަލައިލަން ވަރަށް ވެސް ހިތްގައިމެވެ. ކުލަތައް ރީއްޗެވެ. ފޮންޓު ޒަމާނީ އެވެ. މިއީ ހަމަ ކުންފުންޏަށް އައިސްފައިވާ އިނޮވޭޝަން ރަމްޒުކޮށްދޭ "ކުޑަ" އެހެން ނަމަވެސް "މުހިންމު" ބަދަލެއް ނޫންތޯ އެވެ.\nއެމްޑަބްލިއުއެސްސީގެ އައު ލޯގޯއާ ގުޅޭގޮތުން ދާއިރާގެ ތަޖުރިބާކާރެއް ކޮށްފައިވާ ކޮމެންޓެއް--


EC Ge Aa Raees Fuad Ge Ihulaastherikamaai Medhu Shakkeh Nukuran - Nasheed - Vaguthu\nކޮވިޑްގެ މަރުތަކުގެ އަދަދު މައްޗަށް - 18 ގަޑިއިރު ކުރިން\nއީސީގެ އާ ރައީސް ފުއާދުގެ އިހްލާސްތެރިކަމާއި މެދު ޝައްކެއް ނުކުރަން - ނަޝީދު\n1 މަސް ކުރިން ( ސެޕްޓެމްބަރު 16, 2021 )\nއީސީގެ ރައީސް ފުއާދު އާއި ރައީސް ނަޝީދު\nއިލެކްޝަންސް ކޮމިޝަން (އީސީ) ގެ ރައީސް ކަމަން އިންތިހާބު ކޮށްފައިވާ ފުއާދު ތައުފީގް ތެދުވެރިކަމާއި އިހްލާސްތެރިކަމާއި މެދު ޝައްކު ނުކުރާކަމަށް ރައްޔިތުންގެ މަޖިލީހުގެ ރައީސް، ކުރީގެ ރައީސް މުހައްމަދު ނަޝީދު ވިދާޅުވެއްޖެއެވެ.\nނަޝީދު މިހެން ވިދާޅުވީ، ފުއާދުއަށް މަރުހަބާ ދަންނަވައި ކުރެއްވި ޓްވީޓެއްގައެވެ.\nނަޝީދު ވިދާޅުވީ، މިނިވަން، އިންސާފުވެރި އިންތިހާބުތަކަކީ ޑިމޮކްރަސީ އާއި އަދުލުގެ ނިޒާމްގެ އެންމެ މުހިންމު ކަންތައް ކަމަށެވެ.\nއެ ކޮމިޝަންގެ ރައީސް ކަމަށް ފުއާދު އިންތިޚާބު ކުރީ އެ ކޮމިޝަންގައި ދެން ތިއްބެވި ހަތަރު މެންބަރުންގެ ވެސް ތާއީދުން ކަމަށް އީސީން ބުނެފައި ވެއެވެ. ކޮމިޝަންގައި ދެން ތިއްބެވީ އެ ކޮމިޝަންގެ ނައިބު ރައީސް އިސްމާއިލް ހަބީބާއި މެންބަރު އަލީ ނަޝާތުއާއި މެންބަރު ޑރ. މުހައްމަދު ޒާހިރުއާއި، މެންބަރު ކަމަށް ދާދި ފަހުން އައްޔަން ކުރެއްވި މުހައްމަދު އާސިފް (އިރުވައި އާސިފް) އެވެ.\nކޮމިޝަންގެ ރައީސްގެ މަގާމު ހުސްވެގެން ދިޔައީ 2018 ގެ ރިޔާސީ އިންތިޚާބުން ފެށިގެން އެ މަގާމު ފުރުއްވަމުން ގެންދެވި އަހްމަދު ޝަރީފް ކޮމިޝަނުން އިސްތިއުފާ ދެއްވުމުންނެވެ.\nފުއާދަކީ 2008 ވަނަ އަހަރު އިލެކްޝަންސް ކޮމިޝަން އެންމެ ފުރަތަމަ އުފެއްދެވިއިރު ވެސް އެ ކޮމިޝަންގައި މަސައްކަތް ކުރެއްވި ބޭފުޅެކެވެ. އަދި 2013 ގެ ރިޔާސީ އިންތިޚާބުގައި ފުއާދު ހުންނެވީ އެ ކޮމިޝަންގެ ރައީސްގެ މަގާމުގައެވެ.\nއޭރުގެ ރިޔާސީ އިންތިޚާބުގެ ފުރަތަމަ ބުރުގެ ވޯޓު އޮޅުވާލި ކަމުގެ ތުހުމަތު ފުއާދަށް އަމާޒުވިއިރު، ސުޕްރީމް ކޯޓުން ވަނީ ފުރަތަމަ ބުރުގެ ވޯޓު ބާތިލްކޮށްފައެވެ. އެހެންވިޔަސް ފުއާދަށް އޭރު އަމާޒުވި ތުހުމަތުތައް ދޮގު ކުރައްވައެވެ.\nއޭގެ ފަހުން 2014 ވަނަ އަހަރުގެ މަޖިލިސް އިންތިޚާބު ގާތްވެފައިވަނިކޮށް ކޮމިޝަނުން ފުއާދު ވަކިކުރިއެވެ. ފުއާދު ދެން ރާއްޖޭން ބޭރަށް ވަޑައިގެން ގުޅިވަޑައިގަތީ އެމްޑީޕީގެ ހަރަކާތްތަކަށެވެ. ރައީސް އިބްރާހިމް މުހައްމަދު ސޯލިހް އިންތިޚާބުވެވަޑައިގަތް ފަހުން ފުއާދު އަލުން ރާއްޖެ ވަޑައިގަތެވެ.\nމަސްތުވާތަކެތި ޓްރާންޝިޕްމެންޓް ޕޯޓެއްގެ ގޮތުގައި ރާއްޖެ ބޭނުން ކުރާ ކަމުގެ ތުހުމަތު!\nސެޕްޓެމްބަރު 16, 2021 15:27\n2023 މިމަނިއްޕުޅަށް ގާތްގަޑަކަށް ހިބަވީކަމަށް ބަލަމާ ހިނގާށެވެ. 2023 ޔަގީން ކުރުމަށްޓަކައި މިމަނިއްޕުޅު އެލެކްޝަނުގައި އަލާކުރައްވާ ފުރަތަމަ ފަނިއަށް ވުމަކީވެސް ވެދާނެ ކަމެކެވެ. ހީފުޅުނުކުރައްވާތި ތިމާރާވާ ރޭވުން އެރާއްވަވާ ގޮތަކަށް ތަދުބީރު ވެދާނެކަމަށް. 2023 އަކީ ހައްގަށް ނަސްރުލިބި ދުޝްމަނުންގެ ވަކިތަކުން މިއިސްލާމީ އުއްމަތުގެ ދަންމަރު އަބުގެ އަބަދަށް ދިއްލާލާނެ ފަހަރުކަމުގައި ލައްވާށިއެވެ. އާމީން\nސެޕްޓެމްބަރު 16, 2021 15:30\nޝައްކެއް ނޯންނާނެތާ 2008ގަ ވޯޓް ފިރުކާލަދިން މީހާވިއްޔަ\nސެޕްޓެމްބަރު 16, 2021 16:30\nއީސީ ޝަރީފަށްވެސް އިތުބާރު ކުރެއިއެއްނޫންތޯ އެންފަހުންވީ ކިހިނެއް ރިސްވަތުދީ ޔާމީނުގެ ވޯޓުތައް އަންދާލީ! މިފަހަރުވެސް ތިޔައުޅޭނީ އެހެން ހަދަން ކަމަށްވާނަމަ އެކަންކުރާތީ އަންނި އިގޭ! ކަމަކުނުދާނެ! ތިޔަކަހަލަ ވާހަކަ ދައްކައިގެން ރައްޔިތުން ހައްލަނީ! ބުނަންތަ އަންނިއަކީ މިގަމުގެ އެންމެ ކޮރަޕުޓުމީހާ!ދިވެހިންގެ އެންގިނަ ފައިސާ ނުހައްގުން ބޭނުންކުރިމީޙާ!މައިދޮށޯށި ވިއްކާލައި އެތަކެއް މިލިޔަން ޑޮލަރު ނެގީވެސް ތިޅާ! މިފަހަު ހުރިހާ ކަމެއް ބެލެވޭނެ!\nސެޕްޓެމްބަރު 16, 2021 16:40\nރ.ނަޝީދަށް 2008ގަ ރައީސުކަން ކާމިޔާބުކޮށްދިން ތެދުވެރިޔާވީމަ ރުހުމުގެ ލޮލަކަށް އައިބެއް ނުފެންނާނެ ގޮތަށް ރ.ނަޝީދަށް ތިޔަ ފުވާދުތައުފީގަށް ހަމަ ސަނާކިއުން ޙައްޤް، އެއިރުގެ އިމްތިޚާބުން ރ.މައުމޫނު ކަޓުވާފަ އެމްޑީޕީއަށް ކާމިޔާބު ކުރެވުނީވެސް އީސީގައި ތިޔަ ފުވާދު ހުރެ ވޯޓަށް މަކަރުހެދުމާއި ކޮރަޕްޝަން ތެރެއިން އިންޑިއާ އަޑީގައިއޮވެ އެހެންވެ ދަރަނި އަދާކުރަން އެއިރު އިންޑިއާގެ ޖީއެމްއާރ އަށް އެއާޕޯޓް ދިނީވެސް، 2019 ރިޔާސީ އިންތިޚާބު ކާމިޔާބުކުރުމަށްވެސް އީސީ ޝަރީފުމެން ލައްވާވެސް ތިޔަ ފޯޑުތައުފފީގުމެން ހެދި މަކަރު ބޭނުންކުރިކަމަށް ލާދީނީ އެމްޑީޕީ އިސްވެރިން ބުނާކަމަށްވޭ، މިހާރު އަނެއްކާ ތިޔަ ފުވާދުހަމަ އެގޮނޑިއަށް ސަވާރުކުރީ 2023ގެ ރިޔާސީއިންތިޚާބުގެ ވޯޓަށް މަކަރާއި ޢައްދާރުކުރުވަންކަން ޔަގީން.\nސެޕްޓެމްބަރު 16, 2021 16:43\nވަރަށް އިޚްލާޞްތެރިވާނެ މަށަށް ވޯޓްގިނަވާގޮތަށް ވޯޓްގުނަންޏާ. އެއީ ހަމަ އިޚްލާޞްތެރިކަމުގެ ލާމަސީލު މީހެއް.\nސެޕްޓެމްބަރު 16, 2021 18:00\nއޮޅުކޮށްގެން ގެންގުޅޭ ބުޅާގަނޑާމެދު ކޮންމެ މީހަކުވެސް ބުނާނީ ތިހެން\nސެޕްޓެމްބަރު 16, 2021 18:23\nރައީސް ނަޝީދު މާނަ ކުރި ގޮތެއް ހަމަ އިނގޭނީ ރައީސް ނަޝީދުއަށް. ހިހިހި\nސެޕްޓެމްބަރު 17, 2021 02:51\nބުނަންއެނގޭހާ އެއްޗަކީ ތިޔަކިޔާ އެމްއެމްޕީއާރސީގެ ފައިސާގެ6ގުނަ އެއަރޕޯޓް ބޭރުބަޔަކައްދީގެން އެއަވާގައިޖެހިގެން އިންޑިއާމީހުންނުފިލާމިރާއްޖޭން އެހެންވީމަ ތިޔަމީހާރަނގަޅުވާނެވަރު އެބައެނގޭ ނޫންތޯ\nސެޕްޓެމްބަރު 19, 2021 14:09\nފުވާދަކީ ސުޕްރީމު ކޯޓުން ހުކުމެއް ކަނޑައެޅި މީހެއްކަން ހަނދާންނައްތާނުލާތި!


Hulhumale'2vana fiyavaheege furathama school alhan Amin construction ah - One Online\nހުޅުމާލޭ ދެވަނަ ފިޔަވަހީގެ ފުރަތަމަ ސްކޫލް އަޅަން އަމީން ކޮންސްޓްރަކްޝަނާ ހަވާލު ކުރަނީ -- ފޮޓޯ: އެޑިއުކޭޝަން މިނިސްޓްރީ\nހުޅުމާލޭ ދެވަނަ ފިޔަވަހީގެ ފުރަތަމަ ސްކޫލް އަޅަން އަމީން ކޮންސްޓްރަކްޝަނަށް\nހުޅުމާލޭ ދެވަނަ ފިޔަވަހީގެ ފުރަތަމަ ސްކޫލް އަޅަން އަމީން ކޮންސްޓްރަކްޝަނާ ހަވާލުކޮށް، އެއްބަސްވުމުގައި މިއަދު ސޮއިކޮށްފިއެވެ.\nއެޑިއުކޭޝަން މިނިސްޓްރީގައި މިއަދު ބޭއްވި ރަސްމިއްޔާތުގައި މިނިސްޓްރީގެ ފަރާތުން އެއްބަސްވުމުގައި ސޮއިކުރެއްވީ ސްޓޭޓް މިނިސްޓަރު އަހްމަދު ރިޔާޒެވެ. އަމީން ކޮންސްޓްރަކްޝަންގެ ފަރާތުން ސޮއި ކުރެއްވީ ޑިރެކްޓަރު މުހައްމަދު އިރްފާނެވެ.\n"ސަލާހުއްދީން ސްކޫލް"ގެ ނަމުގައި ހުޅުމާލޭ ދެވަނަ ފިޔަވަހީގައި އަޅަން ނިންމާފައިވާ އާ ސްކޫލު އިމާރާތް ކުރުމަށް އަމީން ކޮންސްޓްރަކްޝަނާ މަޝްރޫއު ހަވާލުކޮށްފައިވަނީ 118،336،879 ރުފިޔާގެ އަގަކަށް، 390 ދުވަހުގެ ތެރޭގައި މަސައްކަތް ނިންމާ ގޮތަށެވެ. މިއީ 2019 ވަނަ އަހަރުގެ ޕީއެސްއައިޕީގެ ދަށުން ކުރިއަށްގެންދާ މަޝްރޫއެކެވެ.\nއެޑިއުކޭޝަން މިނިސްޓްރީން ބުނީ އުންމީދު ކުރަނީ އަންނަ އަހަރުގެ މާރިޗް މަހުގެ ފަހުކޮޅުގައި އެ ސްކޫލުގެ މަސައްކަތް މުޅީން ނިންމާލެވޭނެ ކަމަށެވެ.\nހުޅުމާލޭގައި މިހާރު ތިން ސްކޫލު ހުރެއެވެ. އެެއީ ޣާޒީ ސްކޫލާއި ރެހެންދި ސްކޫލް އަދި ހުރަވީ ސްކޫލެވެ. އަދި ހުޅުމާލެ ދެވަނަ ފިޔަވަހީގައި މަދުވެގެން ތިން ސްކޫލު އަޅާނެކަމަށް މީގެކުރިން ހައުސިން ޑިވެލޮޕްމަންޓް ކޯޕަރޭޝަން (އެޗްޑީސީ) އިން ވަނީ ބުނެފައެވެ.\nގުޅޭ ޓެގު އެޑިއުކޭޝަން މިނިސްޓްރީ ހުޅުމާލެ ފޭސް 2


Fen Badiakun Bayaku Maraalaane Kamuge Inzaaru Dhin Meehehge Massala Balanee - Vaguthu\nފެން ބަޑިއަކުން ބަޔަކު މަރާލާނެކަމުގެ އިންޒާރު ދިން މީހެއްގެ މައްސަލަ ބަލަނީ\nކުޑަކުދިން ކުޅެން ގެންގުޅޭ ފެން ބަޑިއެއް ބޭނުންކޮށްގެން ބަޔަކަށް ބިރު ދެއްކި މީހެއްގެ މައްސަލަ ބަލަން ފަށައިފިއެވެ. ޔުނައިޓެޑް އަރަބް އެމިރޭޓްސްގެ ދުބާއީގައި ހިނގި މި ޙާދިސާގައި ހައްޔަރުކޮށް ފައިވަނީ އިންޑިޔާގެ ރައްޔިތެކެވެ.\nދުބާއީގައި ނެރެމުންދާ "ޚަލީޖު" ނޫހުން ބުނެފައިވާ ގޮތުގައި މި މީހާ ބިރު ދައްކާފައިވަނީ ބަސް ޑްރައިވަރުން ތަކަކަށެވެ. ބަސްތައް ޕާކުކޮށްފައި ހުއްޓާ ޑްރައިވަރުންނަށް ބިރު ދައްކާފައިވާއިރު ޖުމުލަ ތިން ޑްރައިވަރަކަށް ބިރު ދެއްކިކަމަށްވެސް އެނޫހުން ބުނެފައިވެއެވެ.\nމިކަމާ ގުޅިގެން އެމީހާ ބުނެފައިވަނީ މިކަން ކޮށްފައިވަނީ އެޑްރައިވަރުން، ކަނޑައެޅިފައިވާ ދުވެއްޔަށްވުރެ ބާރަށް ބަސް ދުއްވާތީކަމަށެވެ. އަދި، އެއީ އެންމެންގެ ސަލާމަތާއި ރައްކާތެރިކަމަށް ކުރި ކަމެއްކަމުގައިވެސް އެމީހާ ބުނެފައިވެއެވެ. އިންޑިޔާގެ މި މީހާ އިތުރަށް ބުނެފައިވަނީ ބިރު ދައްކާފައިވަނީ އޭނާގެ އަންހެން ދަރިފުޅު ކުޅެން ގެންގުޅޭ ފެން ބަޑިއަކުން ކަމަށެވެ.\nޚަލީޖު ނޫހުން ބުނެފައިވާ ގޮތުގައި މި މީހާގެ މައްސަލަ މިހާރުވަނީ ކޯޓަށް ވެސް ހުށަހަޅާފައެވެ.އެމީހާގެ މައްޗަށް އުފުލާފައިވަނީ ކުށެއް ކުރާނެކަމުގެ އިންޒާރު ދިނުމުގެ ދައުވާކަމަށްވެސް ބުނެފައިވެއެވެ. ކުޅޭ ކުޅޭ ބަޑި ދިމާކުރުމަށްފަހު ޑްރައިވަރުން މަރާލާނެކަމަށް ބުނެފައިވާކަން ސާބިތުކުރެވިފައިވާކަމަށްވެސް ބުނެފައިވެއެވެ.\nމި މައްސަލައިގެ ޝަރީއަތުގެ އަޑުއެހުންތައް މި މަހުގެ 20 ވަނަ ދުވަހު ފެށުމަށްވަނީ ނިންމާފައެވެ.\nމެއި 4, 2018 21:36\nއިންޑިޔާމީހުން ކުރާނެ ތިޔާކަހަލަ ކޮސް ކަންތައް. އެއީ ސައިޒް އޮޅިފަ ތިބޭބައެއް.


ފުލުހުންނާއި ސިފައިންނަށް އެލެވެންސްގެ ގޮތުގައި ގިނަ އަދަދެއްގެ ފައިސާ ދިނުމަށް ނިންމާފައި – DhiDaily\nފުލުހުންނާއި ސިފައިންނަށް އެލެވެންސްގެ ގޮތުގައި ގިނަ އަދަދެއްގެ ފައިސާ ދިނުމަށް ނިންމާފައި\nކޯވިޑް 19 އާއި ދެކޮޅަށް މަސައްކަތް ކުރަމުންދާ މީހުންނަށް ދައުލަތުން ދޭ އިނާޔަތުގެ ތެރެއިން، ފުލުހުންނާއި ސިފައިންނަށް އެލެވެންސްގެ ގޮތުގައި 80 މިލިއަން ރުފިޔާ އަރާނެ ކަމަށް ފިނޭންސް މިނިސްޓްރީން ވިދާޅުވެއްޖެއެވެ.\nސަރުކާރުން ކޯވިޑް 19 އާއި ދެކޮޅަށް މަސައްކަތް ކުރާ ގިނަ ބަޔަކަށް މިހާރު ވަނީ އިނާޔަތުގެ ފައިސާ ދީފައެވެ. މިހާތަނަށް އިނާޔަތުގެ ފައިސާ ނުދީ ތިބީ ހަމައެކަނި ފުލުހުންނާއި ސިފައިންނެވެ.\nމިހާރު ސަރުކާރުން ދޫކުރަމުން ދަނީ ރާއްޖެއިން ކޮވިޑް-19 ފެނުނު ދުވަސްކަމުގައިވާ މާރޗް ހަތް ވަނަ ދުވަހުން ފެށިގެން ޖުލައި 15 ވަނަ ދުވަހާއި ހަމައަަށް ކުރީ ސަފުގައި މަސައްކަތް ކުރަމުންދާ މީހުންނަށް ދޫކުރަން ޖެހޭ ފައިސާއެވެ.\nފިނޭންސް މިނިސްޓްރީގެ ޗީފް ފައިނޭންޝަލް ބަޖެޓް އެގްޒެކެޓިވް ޝަރުވަޝް އާދަމް ވިދާޅުވީ، އެމްއެންޑީއެފް އާއި ފުލުހުންނަށް އެލެވެންސް އަދި ދޫކުރެވިފައި ނުވަނީ، ފުރަަތަމަ ހެދި އުސޫލަށް ކޮންމެވެސް ވަރެއްގެ ކްލެރިފިކޭޝަންއެއް ގެންނަން ޖެހުމުން ކަމަށެވެ. އަދި އެކަމުގެ މަޝްވަރާތައް ކުރެވެމުންދާ ކަމަށް ޝަރުވަޝް ފާަހަގަކުރެއްވި އެވެ.\nފިނޭންސް މިނިސްޓްރީ އަށް މިހާރު ލިބިފައި ހުރި ޑާޓާތަަކަށް ބަލާއިރު، 3017 ފުލުހުންނާއި، 3246 ސިފައިންނާއި ފްރޮންޓްލައިން އެލަވެންސް ލިބޭނެ އެވެ. މިއީ ކުރީގެ އުސޫލުގެ ތެރޭގައި ހިމެނޭ ޑޭޓާތަކެވެ.


Fageerunge Category Ah fethey meehaku Huraagai Neiy: Council\nފަގީރުންގެ ކެޓަގަރީއަށް ފެތޭމީހަކު ހުރާގައި ނެތް: ކައުންސިލް\n12 މޭ 2022 - 16:45:30\nމީގެ ހަތް އަހަރު ފާއިތުވެ ގޮސްފައިވާ އިރު ކ. ހުރާގެ ރައްޔިތަކު ފަގީރުންގެ ލިސްޓްގައި ހިމެނިފައި ނުވަނީ ހުރާގެ ރައްޔިތުންގެ ފުދުންތެރިކަން އިތުރުވެ، ފަގީރުންގެ ކެޓަގަރީއަށް ފެތޭމީހަކު އެ ރަށުގެ އާބާދީގައި ނުހިމެނޭތީ ކަމަށް އެ ރަށު ކައުންސިލުން ބުނެފި އެވެ.\nހުރާ ކައުންސިލުގެ، ރައީސް އިސާ އަހުމަދު "ސީއެންއެމް" އަށް ވިދާޅުވީ، މީގެ ހަތް އަހަރު ކުރިން ފެށިގެން މިއަދާ ހަމަޔަށް އައި އިރު، އެ ރަށުގެ އެއްވެސް ރައްޔިތަކު ފަގީރުންގެ ލިސްްޓުގައި ޖެހިފައި ނުވާކަަމަށެވެ.\nސަބަބަކަށް ވިދާޅުވީ، އާބާދީގެ ގިނަ މީހުން ވަޒީފާތަކުގައި އުޅެމުންދިއުމެވެ.\nއެ ރަށުގެ ރައްޔިތުން ފަގީރުންގެ ދަފްތަރުގައި ޖެހެން ބޭނުނުވާ ސަބަބު އިތުރަށް ވިދާޅުވަމުން އީސާ ފާހަގަ ކުރެއްވީ އެ ރަށުގެ ކައިރީގައި ރިސޯޓްތައް ތިބުމާއި، އަމިއްލަ މަަސައްކަތްތަށް އެ ރަށުގައި ފުޅާވެފައި ވުމާއި، ރަށުގެ ހުންނަ އެކި އެކި ގެސްޓް ހައުސްތަކުގެ ވަޒީފާގައި ގިނަބަޔަކު އުޅުމެވެ.\nއެހެންކަމުން އަތްމަތި ތަނަވަސްވެ ރައްޔިތުންގެ ފުދުން ތެރިކަން އިތުރުވެފައިވާތީ އެއްވެސް ރައްޔިތަކު ފަގީރުންގެ ލިސްޓްގައި ޖެހެންބޭނުން ނުވަނީ ކަމަށް އީސަ ވިދާޅުވިއެވެ.\n"ފަގީރުންގެ ކެޓަގަރީގެ ހިމެނޭ މީހަކު ހަމަ ނެތް. ސަރުކާރުން ކޮންމެ އަހަރަކު އެ ފުރުސަތު ހުޅުވާލާ. ނަމަވެސް އެ ފުރުސަތުގެ ބޭނުން ވެސް ކުރާނެ މީހަކުވެސް މި ރަށުގައި ނުހުރޭ. އެ ކެޓަގެރީ އަށް ފެތޭ މީހަކުވެސް ނުހުންނަނީ." އޭނާ ވިދާޅުވިއެވެ.\nކައުންސިލުން ވަޒީފާ ތަކަށް ހުޅުވާލިޔަސް އެ ވަޒީފާތަކަށް ލާނެ މީހަކުވެސް ނުވާ ކަމަށާއި، ސަބަބަކީ ގިނަ ފަރާތްތަށް ބޭނުންވަނީ މުސާރަ ބޮޑު ފުދުން ތެރި ދިރިއުޅުމެއް ކަމަށެވެ. އެހެން ކަމުން ރިޒޯޓް ތަކުގެ ވަޒީފާ އަށް ގޮސް ރަށުގެ އެންމެންގެ ފުދުންތެރިކަން އިތުރު ވެފައިވާތީ ރަށުން ހުޅުވާލާ ވަޒީފާ އަށް ވެސް ލާނެ ފަރާތެއް ނުވާ ކަމަށް ވިދާޅުވިއެވެ.\nރަށުގެ ނިސްބަތުން ރަށުގެ އެންމެން ކަހަލަ ގޮތަކަށް ވަޒީފާތަކަށްދާ ކަމަށާއި، ރަށަކީ ފުދުން ތެރި ފަގީރުންގެ ކެޓަގެރީގައި ނުހިމެނޭ ރަށެއް ކަމަށް އޭނާ ވިދާޅުވި އެވެ.\nރަށުގެ ރަޖިސްޓްރީ އާބާދީގައި 1260 މީހުން ތިބިއިރު، އެހެން ހިސާބުތަކުން އައިސް ދިރިއުޅެން ފަށާފައިވާ މީހުންނާއިއެކު މިވަގުތު ރަށުގައި ޖުމްލަ 2500 އެއްހާ މީހުން ދިރިއުޅެއެވެ.\n"ފޮނަދޫ ނެޓްވޯކް ގާއިމް ކުރުން ހުއްޓުވީ ގަވާއިދާ ހިލާފަށް"\nފެނަކާއިން ހުރާގެ ޔުޓިލިޓީ ހިދްމަތްތަކާ ހަވާލުވެއްޖެ


SunOnline: Covid Vaccine furihama koffai thibi fathuruverinnah New Zealand hulhuvaalanee\nކޮވިޑް ވެކްސިން ފުރިހަމަކޮށްފައި ތިބި ފަތުރުވެރިންނަށް ނިއުޒިލޭންޑް ހުޅުވާލަނީ\nމުޙައްމަދު ނާއިލް ހަފީޒް 25 Nov 2021, 09:34\nނިއު ޒީލެންޑް ފަތުރުވެރިންނަށް ހުޅުވައިލުން --\nކޮވިޑް-19 ވެކްސިން ފުރިހަމަކޮށްފައި ތިބި ފަތުރުވެރިންނަށް އަންނަ އަހަރުގެ ތެރޭ ނިއު ޒިލޭންޑް ހުޅުވައިލުމަށް އެ ގައުމުން ނިންމައިފިއެވެ.\nއެ ގައުމުން ބުނީ ވެކްސިން ފުރިހަަމަކޮށްފައި ތިބި ފަތުރުވެރިންްނަށް އެ ގައުމު ހުޅުވާލާނީ އަންނަ އަހަރުގެ އެޕްރީލް 30ހުން ފެށިގެން ކަމަަށެވެ. ނަމަވެސް ހަތް ދުވަހުގެ މުއްދަތަކަށް އައިސޮލޭޓް ވާންޖެހޭނެކަމަށް އެ ގައުމުގެ ކޮވިޑް-19 ރެސްޕޮންސް މިނިސްޓަރު ކްރިސް ހިޕްކިންސް ވިދާޅުވިއެވެ.\nއެ ގައުމުން އެޅުމަށް ތައްޔާރުވެފައިވާ ރައްކާތެރިކަމުގެ ފިޔަވަޅުތަކާއެކު އަންނަ އަހަރު ދަތުރުފަތުރުކުރުމުގެ ގައިޑްލައިންތަކަށް އަމަލުކުރަން ވަނީ ނިންމާފައެވެ.\nއޭގެ ތެރޭގައި އެހެން ގައުމުތަކުގައި ތިބި ނިއު ޒިލޭންޑްގެ ރައްޔިތުންނަށް ފެބްރުއަރީ 13އިން ފެށިގެން އެ ގައުމަށް ދަތުރުކުރެވޭނެއެވެ. އެއާއެކު އޮން އެރައިވަލް ކޮވިޑް ޓެސްޓެއް ހަދަން ޖެހެއެވެ. އަދި ހަތް ދުވަހުގެ މުއްދަތަކަަށް ސެލްފް އައިސޮލޭޝަނަށް ދާންޖެހެއެވެ.\nއެއާއެކު މި ފިޔަވަޅުތަކަކީ އެ ގައުމުގެ ސިއްހީ ނިޒާމަށް ކޮށްފާނެ ނޭދެވޭ އަސަރުތަަކަކުން ދުރުކުރުމާއެކު ކޮވިޑް މެނޭޖުކުރުމުގެ ގޮތުން އަޅާ ފިޔަވަޅުތަކެއްކަމަށް ހިޕްކިންސް ބުންޏެވެ.\nދުނިޔޭގައި ކޮވިޑް ފެތުރެން ފެށުމާއެކު އެންމެ ފުރަތަމަ ބޯޑަރު ބަންދުކުރި ގައުމުތަކުގެ ތެރޭގައި ނިއު ޒިލޭންޑް ހިމެނެއެވެ. އަދި ކޮވިޑުގައި މަރުވާ މީހުންގެ އަދަދު އެންމެ މަދު ގައުމުތަކުގެ ތެރޭގައި ވެސް އެ ގައުމު ހިމެނެއެވެ. ނަމަވެސް ޑެލްޓާ ވޭރިއަންޓާއެކު އެ ގައުމަށް ވެސް ވަނީ ގިނަ ގޮންޖެހުންތަކަކާ ކުރިމަތިލާންޖެހިފައެވެ.\nފަތުރުވެރިންނަށް ނިއުޒިލޭންޑް ހުޅުވާލަނީ\nޕެސިފިކް އައިލޭންޑާސްގެ ކިބައިން މާފަށް އެދެފި\nއައިއެސްއާ ގުޅުން ހުރި މީހާއަށް އެނބުރި އާދެވޭނެ: އާޑާން


މަންމަގެ ގާތިލުން ކަމުގައިވި ދެބެންއަށް މަރުގެ ހުކުމް އިއްވައިފި – Dhuvas Online\nމަންމަގެ ގާތިލުން ކަމުގައިވި ދެބެންއަށް މަރުގެ ހުކުމް އިއްވައިފި\n2016 ވަނަ އަހަރު ސައޫދީ އަރަބިއްޔާގައި ރަހުމް ކުޑަ ގޮތަކަށް އަންހެނަކު މަރާލި، އެ އަންހެން މީހާގެ ދެ ދަރިންގެ މައްޗަށް އިއްޔެ މަރުގެ ހުކުމް އިއްވައިފިއެވެ.\nސައޫދީގެ ކްރިމިނަލް ކޯޓުން މި ހުކުމް އިއްވާފައިވަނީ އުމުރުން 20 އަހަރުގެ އެއްމާބަނޑު ދެބެންގެ މައްޗަށެވެ.\nމި ދެބެންނަކީ އައިއެސް ޖަމާއަތާއި ގުޅުން އޮންނަ ދެބެން ކަމުގައި ބުނެފައިވެއެވެ.\nރަހުމްކުޑަ އެ ހަމަލާގައި އެ ދެބެންގެ، އުމުރުން 67 އަހަރުގެ މަންމަ މަރުވެފައިވާއިރު މަރުގެ އެ ހަމަލާ އެ ދެބެންގެ ބައްޕައާއި އެއްބަނޑު އެއްބަފާ ބޭބެއަށްވެސް އަމާޒު ކުރިއެވެ. ނަމަވެސް އެ ހަމަލާއިން އެ ދެބެންގެ ބައްޕައާއި ބޭބެ ސަލާމަތް ވިއެވެ.\nމި ދެބެންގެ މި ރަހުމްކުޑަ އަމަލު ޔޫޓިއުބަށްވެސް އަޕްލޯޑް ކުރިއެވެ. އަދި އެއަށްފަހު މި ދެބެން ވަނީ ފިލާފައެވެ.\nފިލައިގެން އުޅެނިކޮށް އަތުލައިގެން ޝަރީއަތް ހިންގާ މިހާރު މަރުގެ ހުކުމް އިއްވާފައިވާއިރު 2016 ވަނަ އަހަރު ހިނގި މި ހާދިސާ ވެގެންދިޔައީ އެމީހުންގެ އަވަށްޓެރިންނަށް ބިރުވެރިކަމާ ހައިރާންކަން ގެނުވި ކަމަކަށެވެ.\nއެގޮތުން އަވަށްޓެރިންނާ ހަވާލާދީ ސައޫދީ ބައެއް ނޫސްތަކުގައި ރިޕޯޓްކޮށްފައިވާގޮތުގައި އެ ދެބެންނަކީ ގަވާއިދުން ނަމާދަށްވެސް ދިޔަ ދެބެންނެއް ނޫނެވެ. ނަމަވެސް އެ ދެބެންގެ މަރުގެ ހަމަލާ އަމާޒުވި އެ ދެބެންގެ ބައްޕައަކީ ގަވާއިދުން، އަދި އެންމެ ކުރިން މިސްކިތަށް އަރާ އެކަކުކަން އަވަށްޓެރިން ފާހަގަކުރެއެވެ.


Dhiriulhumah haasakoffaivaa enme us imaaraathugai roavejje\nދިރިއުުޅުމަށް ހާއްސަކޮށްފައިވާ "އެންމެ އުސް" އިމާރާތުގައި ރޯވެއްޖެ\nޓޯޗް ޓަވަރުގައި ރޯވެފައި\nއާންމު ދިރިއުޅުމަށް ހާއްސަކޮށްގެން ހަދާފައިވާ އެންމެ އުސް އިމާރާތުގެ ގޮތުގައި ބެލެވިފައިވާާ، ދުބާއީގައި ހުންނަ "މެރީނާ ޓޯޗް" ގައި ރޭ އަލިފާނުގެ ހާދިސާއެއް ހިނގައި ގެއްލުން ވެއްޖެ އެވެ.\nއުސްމިނުގައި 1105 ފޫޓް ހުންނަ މި އިމާރާތުގައި ރޯވި އަލިފާން ގަދަ ވަޔާ އެކު ވަރަށް އަވަހަށް ފެތުރިގެން ދިޔަ ނަމަވެސް އެއްވެސް މީހަކު ޒަހަމް ނުވާ ކަމަށް އޮފިޝަލުން ވަނީ ވިދާޅުވެފަ އެވެ. ދުބާއީގެ ޕްރޮފެޝަނަލް ވަޒީފާތަކުގައި އުޅޭ ބިދޭސީން ގިނަ އަދަދަކަށް އުޅޭ އެ އިމާރާތުގައި ރޯވުމާ އެކު އެތަައް ސަތޭކަ ބަޔަކު އިމާރާތުން ވަނީ ނެރަފަ އެވެ.\nމަންޒަރު ދުށް މީހުންނާ ހަވާލާދީ މީޑިއާ ރިޕޯޓްތައް ބުނާ ގޮތުގައި ރޯވެގެން އެނދިއިރު އިމާރާތުގެ ބައިތައް ވަޔާ އެކު ވަަރަށް ދުރަށް ވެސް ބުރައިގެން ގޮސްފައިވެ އެވެ. އަލިފާނުގެ އަސަރު 79 ބުރީގެ އިމާރާތުގެ ފަސްދޮޅަކަށް ބުރިއަށް ކޮށްފައިވާ ކަމަށް ބެލެވެ އެވެ. ނަމަވެސް ސިވިލް ޑިފެންސް ފޯސް އިން ވަރަށް އަވަހަށް މަސައްކަތް ފަށައި ދޮޅު ގަޑިއެއްހާއިރު ތެރޭ އަލިފާން ވަނީ ނިއްވާލައިފަ އެވެ. ބައެއް މީހުން ވަނީ އަލިފާން އެހާ ބާރަށް ފެތުރިގެން ދަނިކޮށް އެހާ އަވަހަށް، ގެއްލުން ކުޑަކޮށް ނިއްވާލުމުން ހައިރާންވާ ކަމަށް ބުނެފަ އެވެ.\nއިމާރާތުގައި އުޅޭ ބައެއް މީހުން ބުނެފައި ވަނީ އަލިފާން ނިއްވުމަށް އެންމެން އިމާރާތުން ނެރުނު ނަމަވެސް ގެއްލުން ނުވާ ތަންތަނަށް ފަހުން މީހުން ދިއުމުގެ ހުއްދަ ދީފައިވާ ކަމަށެވެ. އިމާރާތުގައި ރޯވީ ކީއްވެ ކަމެއް އަދި ނޭނގެ އެވެ.\nއުސް އިމާރާތްތައް ގިނަ އަދި ބައިބޯ މެރީނާ ޑިސްޓްރިކްޓުގައި ހުންނަ މި އިމާރާތް ހުޅުވާފައި ވަނީ 2011 ވަނަ އަހަރު އެވެ. -- ބީބީސީ


Vakkaru Resort Ge Booster Shot Ah Dhuniyey Ge Samaalkan Libijje - Vaguthu\nރާއްޖޭގެ އެންމެ މަޝްހޫރު އެއް ރިސޯޓް ކަމަށްވާ ވައްކަރު ރިސޯޓުން އަލަށް ތައާރަފް ކުރި "ބޫސްޓަރ ޝޮޓަށް" ދުނިޔޭގެ ސަމާލުކަން ލިބި ބައިނަލްއަޤުވާމީ މީޑިއާތަކުން ވެސް އެޚަބަރު ގެނެސްދޭން ފަށައިފިއެވެ. ވައްކަރު ރިސޯޓުން ފުރަތަމަ ތައާރަފް ކުރީ ކޮކްޓެއިލް އަށް ހާއްސަ ބޫސްޓަރ ޝޮޓެކެވެ.\nކޮވިޑް-19 އިން ދިފާއުވުމަށް ވެކްސިންގެ ބޫސްޓަރ ޑޯޒެއް ޖަހާ ވާހަކަ އެންމެން ދައްކަމުން ދަނިކޮށް ވައްކަރު ރިސޯޓްގައި ބުސްޓަރ ޝޮޓް ތައާރަފް ކުރީ ވެސް ކޮވިޑް-19 އާއި ގުޅޭ ގޮތަކަށެވެ. މިބުއިން ސާވް ކޮށްދޭއިރު ތަށި ވެސް ޑިޒައިން ކޮށްފައި ވަނީ ކޮރޯނާ ވައިރަސް އާއި ދާދި އެއްގޮތަކަށެވެ. އަދި ބޯން ބޭނުންވާ ތަކެތި އައިވީ ފުޅިއެއްގައި ހުންނަ ގޮތަށާއި ސިރިންޖަކުން ތައްޓަކަށް އަޅާ ގޮތައް ވަނީ ހަމަޖައްސާފައެވެ.\nރިސޯޓްގެ އޮފިޝަލަކާއި ހަވާލާދީ ބައެއް މީޑިއާތަކުން ބުނާ ގޮތުގައި މިބުއިމަށް ލިބުނު ސަމާލުކަން ބޮޑުކަމުން ކޮކްޓޭލް ފިޔަވައި އެހެނިހެން ބުއިންތައް ވެސް މިގޮތައް ސާވް ކޮށްދިނުމަށް މިހާރު ވަނީ ނިންމާފައެވެ.\nޓްއަރިޒަމް ޚަބަރުތައް ގެނެސްދޭ ނޫސްތަކުން ބުނާ ގޮތުގައި ރާއްޖެ އަކީ ކޮވިޑްގެ ހާލަތުން އަރައި ގަތުމަށް އެންމެ ބޮޑަށް މަސައްކަތް ކުރަމުން އަންނަ އެއް ގައުމެވެ. ރާއްޖެ އިން މީގެ ކުރިން ވަނީ ފަތުރުވެރިންނަށް ކޮވިޑް ވެކްސިން ދޭނެ ކަން ވެސް އިއުލާން ކޮށްފައި ކަން ބައިނަލްއަޤުވާމީ މީޑިއާތަކުން ފާހަގަ ކުރެއެވެ.\nމިދިޔަ އަހަރުގެ އޮކްޓޯބަރ މަހު ޓްއަރިޒަމް މިނިސްޓަރ އަހްމަދު މައުސޫމް ވަނީ ނޮވެމްބަރ މަހު ފަތުރުވެރިންނަށް ކޮވިޑް ވެކްސިން ދޭން ފަށާނެ ކަން އިއުލާން ކުރައްވާފައެވެ. ނަމަވެސް މައުސޫމް ވިދާޅުވި މުއްދަތު ފަހަނައަޅައި އިތުރަށް ދެމަސް ދުވަސް ފާއިތުވެގެން ދިޔައިރު ވެސް ފަތުރުވެރިންނަށް ވެކްސިން ދޭން ފަށާފައެއް ނުވެއެވެ.\nވައްކަރު ރިސޯޓްގެ "ބޫސްޓަރ ޝޮޓަށް" ދުނިޔޭގެ ސަމާލުކަން ލިބުނު އިރު ކޮވިޑް ފެށުނު ފަހުން ރާއްޖޭގެ ބައެއް ރިސޯޓްތަކުން ތައާރަފް ކުރި ޗުއްޓީ ޕެކޭޖްތަކަށް ވެސް ދުނިޔޭގެ ސަމާލުކަން ލިބިގެން ގޮސްފައި ވެއެވެ.\nޖެނުއަރީ 28, 2022 12:07\nޖެނުއަރީ 28, 2022 13:14\nހާދަ ބޮޑު އިސްރާފެެއް\nޖެނުއަރީ 28, 2022 14:04\nވައުދުވާން ވަރަށް ފޯރި ހުންނާނެ. ފަހުން ހަނދާންނެތޭނެ. އެވާހަކަ ގޮވަންފެށީމާ ބުނާނެ އަންނަ މަހުއޭ އެބުނާ އަންނަ މަހެއް އަަންނަ ތަނެއް ނުފެންނާނެ.\nޖެނުއަރީ 28, 2022 14:24\nމީގަހުރި އިންގްރެޑިއެންޓްސް ވެސް ބަލައިނުލާ އިޝްތިހާރުކޮށްލީ؟ އަންތަރީސް\nޖެނުއަރީ 28, 2022 15:38\nބުއްދި ފިލީމަ ސާރވް ކުރެވޭނީވެސް ތިހެން. ސޮޓްގެ އަސަރު ކޮއްފަ ހުރީ ބުއްދިއަަށް


UK Ge Raanee Avahaarakohllan Inzaarudhin Mahsalaeh Balany - Vaguthu\nއިނގިރޭސިވިލާތިުގެ ރާނީ އެލިޒަބަތު އަވަހާރަކޮށްލާނެ ކަމަށް ބުނެ ތައްޔާރު ކޮށްފައިވާ ވީޑިއޯއެއްގެ މައްސަލަ ފުލުހުން ތަހުގީގުކުރަން ފަށައިފިއެވެ.\nއިނގިރޭސި ފުލުހުން އިއްޔެ ވިދާޅުވީ، މި ވީީޑިއޯއަކީ ކްރިސްމަސްއާ ދިމާކޮށް ރާނީ ހުންނެވި ވިންޑްސާ ގަނޑުވަރަށް ގަވާއިދާ ހިލާފަށް ހަތިޔާރާ އެކު ވަތް މީހެއް ތައްޔާރު ކޮށްފައިވާ ވީޑިއޯއެއް ކަމަށެވެ.\nމީސް މީޑިއާގައި ދައުރުވަމުންދާ މި ވީޑިއޯއިން ފެންނަނީ ޖަޝްވަންތު ސިންގް ޗެއިލް ނަމަކަށް ކިޔާ މީހެކެވެ. އޭނާ ހުރީ ކަޅުކުލައިގެ ހޫޑީއެއް ލައިގެން ކްރޮސްބޯއެއް ހިފައިގެންނެވެ. އޭނާ ވަނީ ކެމެރާއަށް ކުރިމަތިލައި، ރާނީއަށް ވަރުގަދަ އިންޒާރެއްގެ މެސެޖު ދީފައެވެ.\nޑިއޯގައި އޭނާގެ އަޑު ބަދަލުކޮށްފައި ވާއިރު، އޭނާ ބުނީ އެއީ އިންޑިއާގެ ސިކް ދަރިކޮޅުގެ މީހެއް ކަމަށެވެ. އަދި ބޭނުން ވަނީ 1919 ވަނަ އަހަރު އިނގިރޭސިވިލާތުން އިންޑިއާ ހިފައިގެން އުޅުނު އިރު ސިކް މީހުންނާ ދެކޮޅަށް ހިންގި ގަތުލުއާއްމުގެ ބަދަލު ހިފަން ކަމަށް ބުންޏެވެ.\n"އަހަރެން ކުރި ކަންތަކާއި އަހަރެން ކުރާނެ ކަންތަކަށް މަޢާފަށް އެދެން. ޝާހީ އާއިލާގެ ރާނީ އަވަހާރަކޮށްލަން އަޅުގަނޑު މަސައްކަތް ކުރާނަން. އެއީ 1919 ވަނަ އަހަރު ޖަލްލިއަންވާލާ ބާގް ގައި ހިނގި ބަޑިޖެހުމުގެ ހާދިސާގައި މަރުވި މީހުންގެ ބަދަލު ހިފުމުގެ ގޮތުން،" އޭނާ ބުނެފައިވެއެވެ.\nމި ހާދިސާ އާއި ގުޅިގެން ހައްޔަރު ކޮށްފައިވަނީ އުމުރުން 19 އަހަރުގެ މީހެކެވެ. އަދި އެމީހާއަށް މިހާރު ނަފްސާނީ އެހީތެރިކަން ފޯރުކޮށްދެމުންދާ ކަމަށް ފުލުހުން ބުނެއެވެ. އިތުރަށް ފުލުހުން ބުނީ، އެ ހާދިސާއާ ގުޅޭ މައުލޫމާތު ޝާހީ އާއިލާގެ މެމްބަރުންނާ ހިއްސާކޮށްފައި ވާނެ ކަމަށެވެ.\nޑިސެމްބަރު 28, 2021 20:32\nރާނީ ރީބްރޭންޑް ކޮއްލީތޯ؟\nޑިސެމްބަރު 29, 2021 07:23\nއެނެހެން ދެން ސިނަގ ގެ ވިސްނުމާއި ފިކުރު ގޯހެއްނޫން.. އިނގިރޭސިން ކުރީމަ އޯކޭ.. މީހުނަ މެރިޔަސް، އަޅު ވެތިކުރުވިޔަސް، ނުހައްގުން ކިތައްގައުމުގެ ކިތައް އާއިލާ ފަނާކޮށްލީ..


Enme Bodu Telescope Beynun Kohgen 40 Ali Aharu Dhurugaivaa Guraha Nizaameh Balany - Vaguthu\nއެންމެެ ބޮޑު ޓެލެސްކޯޕް ބޭނުން ކޮށްގެން 40 އަލި އަހަރު ދުރުގައިވާ ގުރަހަ ނިޒާމެއް ބަލަނީ\nއެމެރިކާގެ ޖައްވީ ކަންތައްތަކާއި ބެހޭ އިދާރާ ނާސާގެ ދުނިޔެ ވަށައިގެން ދައުރު ކުރާނެ އެންމެ ބޮޑު ޓެކެސްކޯޕް "ޖޭމްސް ވެބް ޓެލެސްކޯޕް" ބޭނުން ކޮށްގެން ދުނިޔެއަށް ވުރެން 40 އަލި އަހަރު ދުރުގައިވާގުރަހަ ނިޒާމެއް ބަލަން ތައްޔާރުވެއްޖެއެވެ.\nދުނިޔެއާ 40 އަލި އަހަރު ދުރުގައި ތަރިއެއް ވަށައި އެބުރޭ7ގުރަހަ ހިމެނޭ މި ނިޒާމަށް ކިޔަނީ "ޓްރެޕިސްޓް-1" އެވެ. ދުނިޔެއާ މި ނިޒާމާއި ދެމެދުގައި ހުރި ދުރުމިނަކީ 40 އަލި އަހަރެވެ. އަލި އަހަރަކީ، އަހަރު ދުވަހުގެ ތެރޭ އަލި ދަތުރުކުރާ ދުރުމިނެވެ.\nނާސާއިން ޖައްވު ބެލުމަށް އުފައްދި އެންމެ ބޮޑު ދުރުމީ ނުވަތަ ޖޭމްސް ވެބް ސްޕޭސް ޓެލެސްކޯޕް މިހާތަނަށް ނާސާއިން އުފެއްދި އެންމެ ބޮޑު ޓެކެސްކޯޕެވެ. މި ޓެލެސްކޯޕުގެ ކޮންމެ ބިއްލޫރިގަނޑެއްގެ ދިގުމިނުގައި6ފޫޓު ހުންނަ އިރު ބަރުދަނުގައި 40 ކިލޯގްރާމް ހުންނާނެއެވެ.\nނާސާއިން ހާންމަ ކުރާ ގޮތުގައި މި ޓެކެސްކޯޕް މެދުވެރިކޮށް މިހާރު މިބޭނުން ކުރާ ޓެލެސް ކޯޕު ތަކަށް ވުރެން އެތަށް ހާސް ގުނަ ސާފު ފޮޓޯތަކެއް ލިބޭނެއެވެ. އެހެން ކަމުން ދުނިޔެ ވައްތަރު ގުރަހަ ހިމެނޭ " ޓެރެޕިސްޓް -1" ނިޒާމުގެ މިހާތަނަށް ލިބޭނެ އެންމެ ސާފު ފޮޓޯތަށް ލިބޭނެ ކަން ކަށަވަރެވެ. ނާސާއިން މި މިޝަން ފެށުމަށް ނިންމާފައި ވަނީ 2021 ވަނަ އަހަރު މި ޓެލެސްކޯޕް ޖައްވަށް ފޮނުވުމަށް ފަހުއެވެ.\nނާސާއިން މިހާރު ބޭނުން ކުރާ ހަބްލް ދައުރު ކުރަމުން ދަނީ ދުނިޔެ އާއި ހަނދާ ދެމެދުއެވެ. އެއާ ހިލާފަށް ޖޭޑަބްލިއުއެސްޓީ ދައުރު ކުރަމުން ދާނީ ދުނިޔެއަށްވުރެ 1.5 މިލިއަން ކިލޯމީޓަރު ދުރުމިނުންނެވެ.


BREAKING NEWS: Saudi Ah Dhin Missile Hamalaaeh Naakaamiyaabu Kohlaifi - Vaguthu\nސައުދީއަށް ދިން މިސައިލް ހަމަލާއެއް ނާކާމިޔާބު ކޮށްލައިފި\n3 އަހަރު ކުރިން ( މާޗް 26, 2018 )\nސައުދީ އަރަބިއްޔާއަށް އަމާޒުކޮށް ފޮނުވާލި މިސައިލްއެއް އެޤައުމުގެ އެންޓި-ޑިފެންސް މިސައިލްއިން ވައްޓާލައިފިއެވެ.\nމީޑިޔާ ރިޕޯޓްތަށް ބުނާގޮތުން މިމިސައިލް ވައްޓާލާފައި ވަނީ އެޤައުމުގެ ވެރިރަށް ކަމުގައިވާ ރިޔާދްގެ މަތިން ދަތުރު ކުރަމުންދަނިކޮށެވެ. މިސައިލްގެ މަންޒިލަށް ވާސިލް ވުމުގެ ކުރިން މިސައިލްވަނީ ވައްޓާލާފައެވެ.\nސައުދީއަށް އަމާޒުކޮށް މިދިޔަ އަހަރުން ފެށިގެން ގިނަ މިސައިލް ހަމަލާތަކެއް ދޭތެރެ ދޭތެރެއިން ދެމުންދާއިރު، ސައުދީ އަރަބިއްޔާއިން ދަނީ ކޮންމެ ފަހަރަކުވެސް މިސައިލް އަމާޒަށް ވާސިލް ވުމުގެ ކުރިން ވައްޓާލަމުންނެވެ. މީގެ ކުރިން ސައުދީއަށް ހަމަލާދީފައިވާކަމަށް ޔަމަންގެ ހޫތީ ޖަމާއަތުންވަނީ އެއްބަސްވެފައެވެ.\nމުހައްމަދު އާދިލް އާލު\nމާޗް 26, 2018 04:13\nﷲ އަށް ހަމްދުކުރަން! އެކަލާނގެ ވަނީ މައްކާގެ ބިން މާތް ކުރައްވާ އެބަރަކާތްތެރި ބިން ހިމާޔަތްކުރައްވާނެ ކަމަށް ވައުދުގެ ބަސްފުޅު ވަހީ ކުރައްވާފައެވެ.މާތް ﷲ ގެ ހިމާޔަތާއި ރިޢާޔަތުގެ ދަށުގައިވާ އެއްވެސް މީހަކަށްވެސް އަދި ގައުމަކަށް ވެސް ގެއްލުމެއް ނުދެވޭނެވެ.\nމާޗް 27, 2018 01:44\nދެން ކީއްކުރާ މިސައިލް ޑިފެންސް ސިސްޓަމެއް؟ ހުސް އަތާ ދެލޮލާ ހިފައިން ހުންނަންވީނު ތިހާ ޔަގީން ވަންޔާ\nމާޗް 27, 2018 01:45\nމުހައްމަދު އާދިލްގެ ގަމާރުކަމާއެވެ


Haassa eheee ah beynunvaa Arafath ah naibu raees dhevvi hadiyaa: Fenaka in Vazeefaa! | Mihaaru\nނައިބު ރައީސް ފައިސަލް ނަސީމް، މިދިޔަ ބުރާސްފަތި ދުވަހު ހއ. މޮޅަދު އަށް ވަޑައިގެން އެ ރަށުގައި ދިރިއުޅޭ ހާއްސަ އެހީ އަށް ބޭނުންވާ އަރަފާތުއާ ސަލާމް ކުރައްވަނީ. --- ފޮޓޯ: ރައީސް އޮފީސް\nނުކުޅެދުންތެރިކަން ހުންނަ މީހަކަށް ނައިބު ރައީސް ވަޒީފާ ހަމަޖައްސަވައިދެއްވައިފި\n23 ޖޫން 2019 - 11:26 59 comments\nމޮޅަދު އަށް ކުރެއްވި ދަތުރުފުޅުގައި އެންމެ ބޮޑު ސަމާލުކަމެއް ހުއްޓުނީ ވެސް އެ ރަށަށް އުފަން އަރަފާތަށެވެ.\nއަރަފާތަކީ އެމްއެންޑީއެފާ ގުޅުމަށް އަބަދުވެސް ލޯބި ކުރަމުން އައި ޒުވާނެކެވެ. އެކަމަކު އޭނާގެ މަންމަ ފާތުމަތު އާދަމްގެ ބޮޑު އެހީތެރިކަމެއް އަރަފާތަށް އަބަދުވެސް ދޭން މަޖުބޫރެވެ. އެހެންވެ، އެމްއެންޑީއެފްގެ ތަމްރީނަށް އަރަފާތު ފޮނުވުމަށް އޭނާގެ މަންމަ ގަބޫލެއް ނޫނެވެ. އޭނާ ދެން އެންމެ ބޮޑަށް ކުރަމުން އައި އުންމީދަކީ ރަށުގައި ފެނަކަ އިން ބަލަހައްޓާ އިންޖީނުގެ އިން ވަޒީފާއެކެވެ.\nބޭނުން ވަނީ ކޮން ކަމެއްތޯ ނައިބު ރައީސް، އަރަފާތު ކައިރީގައި އެ ދަތުރުގެ ތެރެއިން އެއްސެވުމުން ޖަވާބުގައި އަރަފާތު ބުނީ ފެނަކަ އިން ވަޒީފާއެއް ކަމަށެވެ. އަދި ނައިބު ރައީސް ވަނީ އަރަފާތުގެ ހުށަހެޅުން ގަބޫލުފުޅު ކުރައްވައި، އެ ވަޒީފާ ލިބޭނެ ކަމުގެ ޔަގީންކަން އޭނާ އަށް ދެއްވައިފަ އެވެ. އެންމެ ފަހުން ނައިބު ރައީސް ރަށުން ފުރާވަޑައިގަތީ، އެކަމުގެ ލިޔުން އަރަފާތާ ހަވާލު ވެސް ކުރައްވައިފަ އެވެ.\nއަރަފާތު ފެނަކައިގެ ވަޒީފާ އަށް ރަސްމީކޮށް ނުކުތީ މިއަދެވެ. ނައިބު ރައީސް ވަނީ އަރަފާތަށް ދޭން ޖެހޭ ތަމްރީންތަކާއި ވަޒީފާގައި ކުރަން ޖެހޭ ކަންކަން ކިޔައިދީ ހެދުމަށް މޮޅަދޫގައި ހުންނަ އިންޖީނުގެ ބަލަހައްޓާ ވެރިންނަށް އިލްތިމާސް ވެސް ކުރައްވައިފަ އެވެ.\n"އަޅުގަނޑު ހަމަ އުފަލުން ގޮސް ރޮވުނު. ނައިބު ރައީސް އެއްސެވީ ވަޒީފާ ބޭނުން ވަނީ ކޮންތާކުންތޯ. ފެނަކައިންނޭ ބޭނުމީ ބުނީމަ، އެ ހިނދުން ހިނދަށް ހަމަޖެއްސީ،" ---ފާތުމަތު\nއަރަފާތަށް ޖެންޑަ މިނިސްޓަރު ޝިދާތާ ޝަރީފް ފެނަކައިގެ ޓީޝާޓް ދެއްވަނީ. އޭނާ އަށް މޮޅަދޫގައި ހުންނަ އިންޖީނުގެއިން ވަނީ ވަޒީފާ ދީފައި. --- ފޮޓޯ: ރައީސް އޮފީސް\nނައިބު ރައީސާ ބައްދަލު ކުރެއްވުމަށް މޮޅަދޫގައި ބޭއްވި ބައްދަލުވުމުގައި އަރަފާތު ބުނީ ފެނަކަ އިން ވަޒިފާ ލިބުމުން ވަރަށް އުފާވާ ކަމަށެވެ. މިއީ ވަރަށް ބޭނުންވި ވަޒީފާއެއް ކަމަށް އޭނާ ބުންޏެވެ. އަދި ނައިބު ރައީސް ވަޒީފާ ދެއްވުމާ ގުޅިގެން އެމަނިކުފާނަށް އޭނާ ޝުކުރު އަދާކުރި އެވެ.\nނައިބު ރައީސްގެ އެ ނިންމެވުމާ ގުޅިގެން އެކަމުގެ އެންމެ ބޮޑު އުފަލެއް ލިބުނު އަރަފާތުގެ މަންމަ ފާތުމަތު 45، "މިހާރު" އަށް ބުނީ ނައިބު ރައީސްގެ ފަރާތްޕުޅުން އަރަފާތަށް ވަޒީފާ ލިބިދާނެ ކަމަށް އުންމީދު ވެސް ނުކުރާ ކަމަށެވެ. އެއީ ކުރިން އެނގުނު ކަމެއް ނޫން ކަމަށް ވެސް އޭނާ ބުންޏެވެ.\n"އަޅުގަނޑު ހަމަ އުފަލުން ގޮސް ރޮވުނު. ނައިބު ރައީސް އެއްސެވީ ވަޒީފާ ބޭނުން ވަނީ ކޮންތާކުންތޯ. ފެނަކައިންނޭ ބޭނުމީ ބުނީމަ، އެ ހިނދުން ހިނދަށް ހަމަޖެއްސީ،" ފާތުމަތު ބުންޏެވެ.\nއޭނާ ބުނި ގޮތުގައި މިދިޔަ އަހަރާ ޖެހެން ދެން އަރަފާތު ގެންގުޅުނީ ހއ. އިހަވަންދޫ ސްކޫލްގައި ހުންނަ ހާއްސަ އެހީ އަށް ބޭނުންވާ ކުދިންނަށް ކިޔަވައިދެމުން އަންނަ ޑަޔަމަންޑް ކްލާހުގަ އެވެ. އަދި އަރަފާތަށް ވަޒީފާއެއް ހޯދައިދިނުމުގެ ބޭނުމުގައި މޮޅަދު އަށް ބަދަލުވީ މި އަހަރުގެ ތެރޭގައި ކަމަށް އޭނާ ބުންޏެވެ.\n"އަޅުގަނޑުގެ މައިންބަފައިން ވެސް ވަރަށް ބޮޑަށް މުސްކުޅިވެފައިވާތީ އާއި އެ މީހުން ވެސް ރަަށަށް އަންނަން ކިޔާތީ ރަށަށް ބަދަލުވީ،" ފާތުމަތު ބުންޏެވެ.\nނައިބު ރައީސް ހއ. މޮޅަދޫގައި. އެ ރަށުން އެމަނިކުފާނަށް ހޫނު މަރުހަބާއެއް ދެންނެވި. --- ފޮޓޯ: ރައީސް އޮފީސް\nރަށަށް ބަދަލުވެ، އަރަފާތަށް ވަޒީފާ ހޯދައިދިނުމުގެ މަސައްކަތް ފެށީ ހާއްސަ އެހީއަށް ބޭނުންވާ ގިނަ ކުދިންނަށް ސަރުކާރުގެ މުއައްސަސާތަކުން ވަޒީފާ ލިބޭތީ ކަމަށް ފާތުމަތު ބުންޏެވެ. އެގޮތުން އަރަފާތަށް އަމިއްލަ އަށް ދިރިއުޅެވޭ ފަދަ މަސައްކަތެއް ހޯދައިދޭން އަބަދުވެސް އުންމީދު ކުރި ކަމަށް އޭނާ ބުންޏެވެ.\n"އަރަފާތު އިހަވަންދޫގައި އުޅުނު އިރު، އޭނާގެ ގާތް ރަހްމަތްތެރިއަކަށް ފެނަކަ އިން ވަޒީފާ ލިބުނީ. އެއީ ވެސް ހާއްސަ އެހީއަށް ބޭނުންވާ ކުއްޖެއް. އޭރުން ފެށިގެން އަރަފާތު ބޭނުންވީ ފެނަކަ އިން ވަޒީފާ. އަޅުގަނޑު ހިތުގައި އޮވޭ ފެނަކައިން ވަޒީފާ ލިބިއްޖެއްޔާ ވަރަށް ރަނގަޅު ވާނެއޭ،" ފާތުމަތު ކިޔައިދިނެވެ.\nއޭނާ ބުނި ގޮތުގައި އަރަފާތު ކަހަލަ ހާއްސަ އެހީއަށް ބޭނުންވާ ކުދިންނަށް ވަޒީފާ ލިބުމަކީ އެފަދަ ކުދިންނަށް ސަރުކާރުން ދޭ އަހަންމިއްޔަތު ކަން ހާމަކޮށްދޭ ކަމެކެވެ. އެހެންކަމުން، ކުރިއަށް އޮތް ތަނުގައި އަރަފާތަށް ހެޔޮ ބަދަލުތަކެއް އަންނާނެ ކަމަށް އުންމީދު ކުރާ ކަމަށް ވެސް އޭނާ ބުންޏެވެ.\n"އަރަފާތަށް މިހާރު ވެސް ބޮޑު ކުރިއެރުމެއް ލިބިފައި ވަނީ. ސްކޫލްގައި އުޅުން އިރު، ދިވެއްސާއި އިނގިރޭސި ދުވަހާއި ގުރުއާން މުބާރާތްތަކުގައި ވެސް ބައިވެރިވެފައި ހުރީ،" ފާތުމަތު ބުންޏެވެ.\nނައިބު ރައީސް ފައިސަލް ނަސީމް ހއ. މޮޅަދޫގައި. --- ފޮޓޯ: ރައީސް އޮފީސް\nއަރަފާތަށް ލިބޭ އެންމެ ބޮޑު ހިތްހަމަޖެހުމަކީ އެމްއެންޑީއެފް އިން އޭނާ އަށް ސިފައިންގެ ޔުނިފޯމެވެ. އެއީ އެމްއެންޑީއެފުން ބޭއްވި މަލްޓި މީޑީއާ ކޯހެއްގައި ބައިވެރިވެގެން ލިބުނު ޔުނިފޯމެކެވެ. އަރަފާތު ބޭނުންވާ އިރެއްގައި އެ ޔުނިފޯމް ލައިގެން އުޅުމަށް އެއްވެސް ހުރަހެއް ނެތެވެ.\nއަރަފާތުގެ އަހުލާގާ ގުޅޭ ގޮތުން އޭނާގެ މަންމަ ބުނީ އަރަފާތަކީ އަހުލާގު ރަނގަޅު، ވަރަށް ކިޔަމަންތެރި ޒުވާނެއް ކަމަށެވެ.\nއަރަފާތަށް ފެނަކަ މުވައްޒަފުންގެ އެހީތެރިކަމާއި އެއްބާރުލުން ލިބޭނެ ކަމަށް އާއިލާ އިން އުންމީދު ކުރެ އެވެ.\nއިތުރު ލިޔުންތައް ނުކުޅެދުންތެރިކަން ހުންނަ މީހުން ހއ. އަތޮޅު ފެނަކަ ކޯޕަރޭޝަން މޮޅަދޫ ނައިބު ރައީސް ފައިސަލް ނަސީމް


Dhiraagu Home Fixed Broadband Customers ah 10 GB Hiley! - Vaguthu\nދިރާގު ހޯމް ފިކްސްޑް ބްރޯޑްބޭންޑް ކަސްޓަމަރުންނަށް 10 ޖީބީ ހިލޭ!\nދިރާގު ހޯމް ފިކްސްޑް ބްރޯޑްބޭންޑް ބޭނުން ކުރައްވާ ކަސްޓަމަރުންނަށް ހިލޭ އިންޓަނެޓް ބޭނުން ކުރުމަށް 10 ޖީބީގެ ބޫސްޓަރ އެއް ދިނުމަށް އެ ކުންފުނިން ނިންމައިފިއެވެ.\nދިރާގުން ބުނީ، މިއީ ކޮވިޑް-19 އާ ގުޅިގެން ސްކޫލްތަކާއި ކޮލެޖްތަތައް ބަންދުކޮށް ގިނަ ބަޔަކު ގޭގައި ހުންނަން ޖެހުމުގެ ސަބަބުން އިންޓަނެޓްގެ ބޭނުން ވަރަށް މުހިންމު ވެފައިވާތީ، ރިމޯޓް އެޑިއުކޭޝަން، ރިމޯޓް ވަރކިންގ އަދި އާއިލާއާއެކު މުނިފޫހިފިލުމަށް އިންޓަނެޓް ބޭނުންކުރުމަށް އިތުރު ލުއި ފަސޭހަ ކޮށްދިނުމުގެ ގޮތުން ދިރާގުން ނިންމި ނިންމުމެއް ކަމަށެވެ.\nމި 10 ޖީބީގެ ހިލޭ ލިބޭ ބޫސްޓަރ މާރިޗް އަދި އެޕްރިލް މަހުގައި ފިކްސްޑް ބްރޯޑްބޭންޑް ޔޫސޭޖް ޕޯޓަލް (https://portal.dhivehinet.net.mv/home) މެދުވެރިކޮށް އެކްޓިވޭޓް ކޮށްލެވޭނެއެވެ. އަދި ކަސްޓަމަރުން އިންޓަނެޓް ބޭނުން ކުރެވޭ ވަރު ބަލާލުމަށް ވެސް މި ޕޯޓަލް މެދުވެރިކޮށް އެސްއެމްއެސް ނޮޓިފިކޭޝަން އެކްޓިވޭޓް ކޮށްލެވޭނެއެވެ.\nކޮވިޑް-19 އާ ގުޅިގެން ދިރާގުން ދަނީ ރިމޯޓް އެޑިއުކޭޝަން އަދި ރިމޯޓް ވޯކިންގ މަގުފަހިކޮށްދިނުމަށް އެކި ގޮތް ގޮތުން ލުއި ފަސޭހަކޮށްދިނުމަށް މަސައްކަތްކުރަމުންނެވެ. އެގޮތުން، ހޯމް ފިކްސްޑް ބްރޯޑްބޭންޑް ކަސްޓަމަރުންނަށް %30 އިތުރު ޑޭޓާ މާރިޗު މަހުގައި ވަނީ ދީފައިއެވެ. އަދި މި އަންނަ އެޕްރިލް މަހުގައި ވެސް ދޭން ވަނީ ނިންމާފައިއެވެ.\nހަމަމިއާއެކު، ރެސިޑެންޝަލް ފިކްސްޑް ބްރޯޑްބޭންޑްގެ ހުރިހާ އެޑް-އޮންތަކަކުންވެސް 50 އިންސައްތަ ޑިސްކައުންޓް ދީފައިވެއެވެ. އަދި، ބިޒްނަސް ފިކްސްޑް ބްރޯޑްބޭންޑް އަދި ގެސްޓްހައުސް އިންޓަނެޓް ޕެކޭޖްތަކުގެ މަހުފީ އިން 25 އިންސައްތަ ޑިސްކައުންޓް މާރިޗު އަދި އެޕްރީލް މަހު ދޭން ވަނީ ނިންމާފައިއެވެ. މީގެ އިތުރުންވެސް، ދިރާގުން ވަނީ ދިރާގު ޕޯސްޓްޕެއިޑް، ޕްރީޕެއިޑް އަދި މަމެން ކަސްޓަމަރުންނަށް އިތުރު ޑޭޓާއާއި ޑިސްކައުންޓް ވެސް ފޯރުކޮށްދީފައެވެ.\nދިރާގުން ބުނެފައިވަނީ، މި ކަންތައްތަކުގެ ސަބަބުން ކިޔަވާ ކުދިންނާއި، ޓީޗަރުން އަދި ގޭގައި މަސައްކަތްކުރާ ފަރާތްތަކަށް އިތުރު ލުއިފަސޭހަތައް ލިބިގެންދާނެ ކަމަށް އުއްމީދު ކުރައްވާ ކަމަށެވެ.\nދިރާގުން ވަނީ މިދުވަސްރަވަރު އިންޓަނެޓްގެ ޚިދުމަތް ންމާދާރު ގޮތުގައި ހުރިހާ ކަސްޓަމަރުންވެސް ބޭނުން ކުރުމަަށް އިލްތިމާސް ކޮށްފައެވެ. ހަމަ އެއާއެކު، ސިއްހީ މާހިރުންގެ އިރުޝާދާ އެއްގޮތަށް އަމަލުކޮށް ފަރުދީ ޒިންމާގެ ދަށުން ހުރިހާ އެންމެންވެސް އިޖުތިމާއީ ގައިދުރުކަން ދެމެހެއްޓުމަށެވެ.\nދިރާގުން އަބަދުވެސް ބަލަނީ ދިރާގުން ފޯރުކޮށްދޭ ޑިޖިޓަލް ވަސީލަތްތައް މެދުވެރިކޮށް ކަސްޓަމަރުންނަށާއި މުޖުތަމައަށް ލުއިފަސޭހަކޮށް ދިނުމަށެވެ.\nޙާދަ ފައްކަލޭ.. އަދިވެސް ލާޜިޔާ ހެދިބޫތް ކާފަ، .\n1000 ޜ ސިމް ވިއްކާލި ވަގުން ތީ، ދުވަހަކުވެސް\nޜަގަޅެއް ނުވާނެ... ރައްޔިތުން ފެލާ ބައެއް ތީ\nމާޗް 28, 2020 23:13\nއަޅޭ އާރ އޯ އެލް އިން ވެސް މިހެން ހަދާނެ ނަމަ ދޯ ؟؟ އާރއޯއެލް މީހުން މިހާރު ވަރަށް ކަންޖޫސް ވެއްޖެ.. ދިރާގައް ބަދަލްކޮއްލަންވީ އަވަހަށް...\nމާޗް 29, 2020 00:50\nމާޗް 29, 2020 01:05\nއެކްޓިވޭޓެއް ނުކުރެވޭ ހުސް ފޭކު،\nމާޗް 29, 2020 06:02\nދޮގު ބުހުތާން، އެއްވެސް އެއްޗެއް ނުކުރެވޭ، އެދްރެހަށް ނުވެސް ވަދެވޭ، ދިރާގު އެޕްވެސް ކަޑަ، އައުޓްޑޭޓެދް. ހުސްފޭކު\nމާޗް 29, 2020 10:04\nތިޔަ ބުނާ ކަނެކްޝަނެއް ހޯދަން މިހާރު ފޯރމްފުރާފަ ތިޔަ ދިރާގަކަށް ލީ ފަހުން މިހާރު2މަސް ދުވަސް ވަނީ... ފިނި ހަކަ ދިރާގް.. ވަރަށް ސަލާމް،\nމާޗް 29, 2020 10:21\nއެކްޓިވޭޓް ކުރަން ނޭނގޭނަމަ ކޮމެނޓް ނުކުރުން ރަނގަޅީ. އާރޓިކަލް ކިޔައިލީމަ އިނގޭނެ އެކްޓިވޭޓް ކުރަނވީ ގޮތް. ވަރަށް ފަސޭހަ. 10ޖީބީ ލިބޭ.\nމާޗް 30, 2020 00:29\nބަލަ ދިރާގަކީ ބަޓެލްކޯ %52 ވާކުންފުޏެއް އޫރިދޫއަކީ ބަޓެލްކޯ %46 ވާކުންފުންޏެއް ބޭރު ކުންފުންޏެއް ކުރީގަދިރާގަކީ ސަރުކާރުގެ ހިއްސާބޮޑު ކުންފުންޏެއް ދޮޅުއަހަރު ވެރިކަންކުރި ރައީސް ނިދާހޭލެވުނުއިރު %52 ބަޓެލްކޯ ދެވިއްޖެ ދެންއެވަރުވާކަންވެސް ރަނގަޅެއްނު މިހާރު ގައުމަކުނެއި %7 ޕަސެންޓް ގަންނާނެ ލާރިޔެއް ހުސްބަޑާކައެފައެއް ދެންހިންދިރުވާލަމާދޯ ވޯޓްކާރިވީމަ ހަދުބާލަދޭނެ އެވަރުންވާނެ


އިސްތިޚާރާކޮށްގެން ކުރާ ކައިވެނި ރޫޅެނީ ކީއްވެ؟\nސާރާ ކައިވެނި ކުރީ އިސްތިޚާރާކޮށްގެންނެވެ. ނަމަވެސް ކައިވެނި ރޫޅުނީއެވެ. ކައިވެނި ރޫޅުމުން ބައެއް އެކުވެރިން ސާރާ ކުރި އިސްތިޚާރާ އަށް ފާޑުކިޔައި ނަތީޖާ ގޯސްކުރިއެވެ. އިސްތިޚާރާ ރަނގަޅުކަން ޤަބޫލުކުރެވުނީ ސާރާ ދެވަނަ ކައިވެނި ކުރުމުންނެވެ. ދެވަނައަށް ލިބުނު ފިރިމީހާގެ އޯގާތެރިކަމާއި ލޯބި ދިނުން ހުރި މިންވަރު އެނގުމުންނެވެ.\nސާރާއަށް އުފާވެރިކަން ލިބުން އޮތީ2ވަނަ ކައިވެނިންކަން ﷲ ތަޢާލާ ދެނެވޮޑިގެންވެއެވެ. އެއީ އެއްވެސް އިންސާނަކަށް އެނގޭނެ ކަމެއް ނޫނެވެ. ވީމާ މިއީ ވިސްނައިލަންޖެހޭނެ ކަމެކެވެ.\nއިސްތިޚާރާ ނަމާދުކުރުމުން ފެންނަ ފެނުމަށް ކުރާ ކައިވެނި ރޫޅެނީ ކީއްވެގެންތޯ ބައެއް މީހުން ސުވާލުކުރެއެވެ. އިސްތިޚާރާ ކުރި ނަމަވެސް ކައިވެނި ރޫޅިދާނެއެވެ. އެހެނީ އެމީހެއްގެ ޙަޔާތުގައި އުފާވެރިކަން އޮތީ ދެވަނަ ކައިވެނިން ކަމަށްވާނަމަ ފުރަތަމަ ކައިވެންޏާއިމެދު އެގޮތަށް ފެނިދާނެއެވެ. އެކައިވެނި ކުރަން ފެނިދާނެއެވެ. ވީމާ އެއީ އިސްތިޚާރާ ގޯސްވުމެއް ނޫނެވެ. އިސްތިޚާރާ އިން އެފެނުނީ އެވަގުތަށް އޮތް އެންމެ ރަނގަޅު ގޮތެވެ.\nއެންމެ ބޮޑަށް ސަމާލުކަން ދޭން ޖެހޭނީ އިސްތީޚާރާއިން އެ ކަމެއް ނުކުރަން ވިސްނޭ ކަންކަން ނުކުރުމަށެވެ. މިސާލަކަށް އިސްތިޚާރާ ކުރުމުން އެ ކައިވެންޏެއް ނުކުރަން ވިސްނިއްޖެ ނަމަ ނުވަތަ ބުރަ ވެވިއްޖެ ނަމަ އެ ކައިވެނި ކުރުމެއް ނެތެވެ. އޮތީ ނުކޮށް ދޫކޮށްލުމެވެ. މިފަދަ ކަންކަމަށް ނުވިސްނައި ބައެއް މީހުން އިސްތިޚާރާ ގޯސް ކުރެއެވެ. އެއީ ރަނގަޅަށް ކުރެވޭ ކަމެއް ނޫނެވެ. އިސްތިޚާރާއިން ފެންނާނީ ނުވަތަ ވިސްނޭނީ ރަނގަޅަށެވެ. ހަމައެކަނި މައްސަލައަކީ ފޮރުވިފައިވާ ކަންކަން ނުއެނގުމެވެ.\nކައިވެނި ކުރުމުގައި އެންމެ ބޮޑަށް ސަމާލުކަން ދޭންވީ ރަސޫލް (ޞޢވ)ގެ ޙަދީޘްފުޅާއި އެއްގޮތަށް އަމަލުކުރުމަށެވެ. އެއީ ހެޔޮލަފާ ތަޤްވާވެރިންނާއި ކައިވެނިކުރުމެވެ. އަންހެނަކު ނަމަވެސް ފިރިހެނަކު ނަމަވެސް މެއެވެ.\nތަޤްވާވެރިންނާއި ކުރާ ކައިވެނީގައިވެސް މައްސަލަތައް ކުރިމަތިވެ ރޫޅޭ ގޮތް މެދުވެރިވެއެވެ. މަދުން ނަމަވެސް އެފަދަ ކަންކަން ހިނގައެވެ. ތަޤްވާވެރި އަކާއި ކުރާ ކައިވެނި ރޫޅުނު ކަމުގައިވީނަމަވެސް ޔަޤީން ކުރަން ޖެހޭނެ ކަމަކީ ތަޤްވާވެރިއެއްގެ ކިބައިން އަނިޔާވެރިކަން ނުފެންނާނެ ކަމެވެ. އަނިޔާ ނުލިބޭނެ ކަމެވެ. ތިމާގެ އާޚިރަތް ގެއްލޭނެ ފަދަ ކަންކަން މެދުވެރި ނުވާނެ ކަމެވެ.\nދިމާވާ ހާލަތެއްގެ ސަބަބުން ދެވަނަ ކައިވެންޏެއް ކުރަން ޖެހުމަކީ މައްސަލައެއް ކަމުގައި ނުދެކޭށެވެ. ކުރިން ބުނި ފަދައިން ދެވަނަ ކައިވެންޏަކީ މާ އުފާވެރި ކައިވެންޏެއް ކަމުގައިވެސް ވެދާނެއެވެ. އަދި ބައެއް ޙާލަތުގައި އިތުރު ކައިވެންޏެއް ނުކޮށް ހުންނަން ޖެހުމަކީވެސް އެމީހަކަށް އެންމެ ރަނގަޅު ގޮތް ކަމަށްވެސް ވެދާނެއެވެ. އެކަންކަން އަހަރެމެންނަކަށް ނުއެނގޭނެއެވެ. އެކަންކަން ހަމަ އެންމެ މޮޅަށް ދެނެވޮޑިގެންވަނީ ﷲ ތަޢާލާއެވެ.


Syria gai vaige hamalaa thakeh dhee gina adhadhehge meehun maraalaifi\nސީރިޔާގައި ހަމަލާތަކެއްދީ 50 އަށްވުރެ ގިނަ މީހުން މަރާލައިފި\nއދ. އިން ވަނީ ހަމަލާ ކުށްވެރިކޮށްފައި\nހަމަލާތައް އަމާޒުކޮށްފައި ވަނީ ސްކޫލްތަކަށާއި ހޮސްޕިޓަލްތަކަށް\n50 މީހުން މަރުވި އިރު، އޭގެ ތެރޭގައި ކުޑަކުދިން ހިމެނޭ\nސީިރިއާގައި އިއްޔެ ދިން ހަމަލާތަކުގައި ސީރިއާގެ ސަރަހައްދެއް ސުންނާފަތިވެފައި: ވައިގެ ހަމަލާތަކުގައި ގިނަ އަދަދެއގެ މީޙުން މަރުވި --\nސީރިޔާ ހަނގުރާމައިގާ ފަސް ހޮސްޕިޓަލަކާއި ދެ ސްކޫލަކަށް އަމާޒުކޮށް ވައިގެ ހަމަލާތަކެއް ދީ ގިނަ އަދަދެއްގެ މީހުން މަރާލައިފި އެވެ.\nއދ. އާ ހަވާލާދީ މީޑިއާ ރިޕޯޓްތައް ބުނާ ގޮތުގައި ހަމަލާތަކުގެ ސަބަބުން 50 މީހުން ވަނީ މަރުވެފަ އެވެ. އަދި މަރުވި މީހުންގެ ތެރޭގައި ވަރަށް ގިނަ ކުޑަކުދިން ވެސް ހިމެނެ އެވެ. ވައިގެ ހަމަލާތަކުގައި ގިނަ އަދަދެއްގެ މީހުން މަރުވި އިރު މި ހަމަލާތައް ސީރިއާގެ ތަފާތު ސަރަހައްދުތަކަށް އަމާޒު ކުރުމުގެ ސަބަބުން އެތައް ބަޔަކު ޒަހަމްވެ ބައެއް މީހުން ގެއްލިފައި ވެއެވެ.\nމި ހަމަލާތަކާ ގުޅިގެން އދ. ގެ ސެކްރެޓަރީ ޖެނެރަލް ބާންކީ މޫން ވިދާޅުވީ އިއްޔެ ދިން ހަމަލާތަކަކީ ބައިންލައަގްވާމީ ގާނޫނުތަކާއި ޚިލާފަށް ދީފައިވާ ހަމަލާތަކެއް ކަމަށާއި ހަމަލާތަކުގެ ތެރޭގައި އެތަކެއް ކުޑަކުދިންގެ ފުރާނަ ގެއްލިފައިވާ ކަމަށެވެ. ސީރިޔާގައި އޮތް ނާޒުކު ހާލަތަށް އިޝާރާތް ކުރައްވާ ބާން ވިދާޅުވީ ހަމަލާތަކުގައި ޒަހަމްވާ މީހުންނަށް ފަރުވާ ކުރުމުގެ ނިޒާމަށް އިތުރު ގޮންޖެހުންތައް ކުރިމަތިވެފައިވާ ކަމަށެވެ. މީގެ އިތުރުން ބާން ވަނީ ވައިގެ އެ ހަމަލާތައް ކުށްވެރިކުރައްވާފަ އެވެ.\nބާން، އެ ހަމަލާތައް ކުށްވެރި ކުރެއްވި އިރު ހަމަލާތައް ދިނީ ކޮން ބައެއްކަން އަދި ސާފުވެފައެއް ނުވެ އެވެ. އަދި އެއްވެސް ފަރާތަކުން އެ ހަމަލާތަކުގެ ޒިންމާވެސް އުފުލާފައެއް ނުވެއެވެ.\nފްރާންސް އަދި ތުރުކީއިން ވަނީ މި ހަމަލާތަކަކީ "ހަނގުރާމައިގެ ޖަރީމާ" ތަކެއްގެ ގޮތުގައި ސިފަކޮށްފަ އެވެ. އަދި ތުރުކީން ވަނީ ރަޝިޔާއަށް އިނގިލި ދިއްކޮށް، އާންމު ރައިޔިތުންނަށް އަމާޒުކޮށް އިތުރު ހަމަލާތަކެއް ދީފިނަމަ ފިޔަވަޅު އަޅާނެ ކަމުގެ އިންޒާރު ދީފައެވެ. -- އަލްޖަޒީރާ


ވަޒީފާ ބަދަލުކުރި މުވައްޒަފުންގެ ހައްގުގައި އިހުތިޖާޖުކޮށްފި — Ihavandhoo.com\nވަޒީފާ ބަދަލުކުރި މުވައްޒަފުންގެ ހައްގުގައި އިހުތިޖާޖުކޮށްފި\n7 ސެޕްޓެމްބަރު 2018 0\nހއ. އިހަވަންދޫ ފެނަކައިގައި މަސައްކަތް ކުރަމުން ދިޔަ ތިން މުވައްޒަފުން އެހެން ރަށްރަށަށް ވަޒީފާ ބަދަލުކުރުމުން އެމީހުންގެ ހައްގުގައި އެ މުއައްޒަފުންގެ އާއިލާއާއި ރަށްޓެހިންނާއި ހެޔޮއެދޭ އެންމެން އިހުތިޖާޖުކޮށްފިއެވެ.\nމިއަދު ހަވީރު އިހަވަންދޫގައި ކުރި އިހުތިޖާޖުގައި މިމުވައްޒަފުންގެ އާއިލާތަކާއި ހެޔޮއެދޭ ފަރާތްތަކުން ބައިވެރިވިއެވެ. އިހުތިޖާޖުގައި ބައިވެރިވި ފަރާތްތަކުން ވަނީ އެ މުއައްޒަފުންނަށް ހިތްވަރުދީފައެވެ.\nއިހަވަންދޫ ފެނަކަ ބްރާންޗްގެ އެޑްމިނިސްޓްރޭޓިވް އޮފިސަރެއްގެ މަޤާމުގައި މަސައްކަތްކުރަމުން ދާ ޝަހަރުއާބާދު މުހައްމަދު ސަމީރު މ. ނާލާފުށީ ފެނަކަ ބްރާންޗަށް ބަދަލުކޮށް، ހަމަ އެރަށު ފެނަކަ ބްރާންޗްގެ ޓެކްނީޝަން ހަސަން އަޙްސަންގެ ވަޒީފާ ވަނީ ތ. ބުރުނީއަށް ބަދަލުކޮށްފައެވެ.\nއެ ދެ މުއައްޒަފުންވެސް މި އިހުތިޖާޖުގައި ބައިވެރވިއިރު އެމީހުން ތިބީ ބަދަލު ކުރި ރަށުގެ ނަން ލިޔެފައިވާ ބޯޑެއް ގައި "ނުދާނަން" މިހެން ލިޔެގެންނެވެ. އޮންލައިން ނޫސް ރާއްޖެއެމްވީއަށް މައުލޫމާތު ދެމުން ސަމީރުއާއި އަހުސަން އާއި ދެމީހުންވެސް ބުނީ، އާއިލާއެއް ބަލަން ޖެހިފައި އޮއްވާ އަނބިދަރިންނާއި އާއިލާ ދޫކޮށް މާދުރު ނުވެސް ދަންނަ ރަށަކަށް އެމީހުންގެ ވަޒީފާ ބަދަލުކުރީ މި ސަރުކާރުން އެމީހުންނަށް ބިރު ދައްކައި ޖެއްސުން ކުރުމުގެ ނިޔަތުގައި ކަމަށް ދެކޭ ކަމަށެވެ. އެހެންނަމަވެސް ގޮތްދޫކުރަން ބޭނުން ނުވާކަމަށާއި، އެރަށްރަށް ނުދާނެކަމަށް އެމީހުން ބުންޏެވެ.\nމި ދެމީހުންގެ އިތުރުން އިހަވަންދޫ ފެނަކައިގައި މަސައްކަތް ކުރަމުން އައި އަބުދުލް އަލީމް ވެސް ކުރިން ވަނީ ގދ. މަޑަވެއްޔަށް ބަދަލުކޮށްފައެވެ. އަބުދުލް އަލީމް އާއި އޭނާގެ އާއިލާއާއި ހެޔޮ އެދޭ މީހުން މިއަދުގެ އިހުތިޖާޖުގައި ބައިވެރިވެފައިވާއިރު އޭނާވެސް ހުރީ "ނުދާނަން" ލިޔެފައިވާ ބޯޑެއް ހިފައިގެންނެވެ.\nނާލާފުއްޓަށް ވަޒީފާ ބަދަލުކުރި ސަމީރަކީ އިހަވަންދޫގެ ކައުންސިލްގެ ކުރީގެ ރައީސެވެ. އޭނާ އަށް ފެނަކައިން ވަޒީފާ ލިބުނުފަހުން އެއްވެސް ސިޔާސީ ހަރަކާތެއްގައި ބައިވެރި ނުވާކަމަށް ބުންޏެވެ. މައުލޫމާތު ލިބިފައިވާގޮތުގައި މިމަހުގެ5ވަނަދުވަހު އިހަވަންދޫއަށް އިދިކޮޅު ކެންޑިޑޭޓް އިބްރާހީމް މުހައްމަދު ސޯލިހު (އިބޫ) ކުރެއްވި ދަތުރުގައި، އެބޭފުޅާއަށް މަރުޙަބާ ކިޔަން ސަމީރުގެ ބައްޕަ ނުކުމެފައިވެއެވެ.\nއިބޫގެ ދަތުރާއި ދިމާކޮށް، އިހަވަންދޫގައި ހަރަކާތްތެރިވަމުންދާ ޕީޕީއެމްގެ ބައެއް އެކްޓިވިސްޓުންވަނީ، އާއިލާގެ އެއްވެސް މީހަކު އިބޫއަށް މަރުހަބާ ކިޔުމަށް ނުކުމެއްޖެނަމަ އެންސްޕާ އަދި އާސަންދަ ފަދަ އިޖްތިމާއީ ރައްކާތެރިކަމުގެ ހިދުމަތްތަކުން މަޙުރޫމްކުރާނެ ކަމުގެ ބިރާއި، ވަޒީފާއިން ވަކިކުރުމާއި އަދި ވަޒީފާ އަދާކުރާތަން ބަދަލުކުރާނެކަމުގެ އިންޒާރު ބައެއް މީހުންނަށް ދީފައެވެ. އެކަމަކު އަހުސަން ވަނީ ދާދިފަހުން އިދިކޮޅު ކެންޑިޑޭޓް އިބުރާހިމް މުހައްމަދު ސޯލިހު އިހަވަންދޫއަށް ކުރެއްވި ދަތުރުފުޅުގައި މަރުހަބާ ކިއުމަށްޓަކައި ނުކުމެފައެވެ.\nއިހަވަންދޫ ފެނަކައިގެ ތިން މުއައްޒަފަކު އެހެން ރަށްރަށަށް ބަދަލުކުރުމަށް ނިންމާފައިވާއިރު، އިއުލާން ނުކޮށް ކޮންޓްރެކްޓް އުސޫލުން4މުވައްޒަފެއްވަނީ އިހަވަންދޫ ފެނަކަ ބްރާންޗަށް ނަގާފައެވެ. މިހާރު ފެނަކައިން އާނމު އުސޫލެއްގެ ދަށުން ވަޒީފާތަކަށް ނަގަނީ ޖީސީއީ އޯލެވެލް ސެޓްފިކެޓް އޮންނަ މުވައްޒަފުންނަށް ވީނަމަވެސް މި ހަތަރު މުވައްޒަފުންގެ ތެރޭގައި ޖީސީއީ އޯލެވެލް ސެޓްފިކެޓްނެތް ފަރާތްތައްވެސް ހިމެނެއެވެ.


BREAKING: Quarantine Gai Huri Meehaku Niyaavehjje, Covid-19 Aa Gulhumeh Nei - Vaguthu\nކަރަންޓީނުގައި ހުރި މީހަކު ނިޔާވެއްޖެ، ކޮވިޑް-19އާ ގުޅުމެއް ނެތް\n10 މަސް ކުރިން ( އޭޕްރީލް 22, 2020 )\nއިންޑިއާއިން ރާއްޖެ ގެނައި މީހުންގެ ތެރޭގައި ހިމެނޭ މީހަކު ކަރަންޓީން ފެސިލީޓީއެއްގައި ހުއްޓާ އައިޖީއެމްއެޗަށް ބަދަލުކުރި ފަހުން ނިޔާވެއްޖެ އެވެ.\nއިންޑިއާގައި ތިބި ގިނަ އަދަދެއްގެ ބަލި މީހުންނާއި އެ މީހުންގެ އެހީތެރިން ގައުމީ އެއާލައިން މޯލިޑިވިއަންގެ ފްލައިޓެއްގައި ރާއްޖެ ގެނެސް އެމީހުން 14 ދުވަސް ވަންދެން ކަރަންޓީން ފެސިލީޓީއެއްގައި ވަނީ ބައިތިއްބާފައެވެ. އެ މީހުން އެތަނުން ދޫކޮށްލާނީ އެ ޕީރިއަޑްް ހަމަވުމުން ކޮވިޑް-19 އަށް ޓެސްޓުކޮށް ނަތީޖާ ނައްސި ވުމުންނެވެ.\nމިހާރު ސަރުކާރުން ދަރުބާރުގޭގައި ކުރިއަށްދާ ނޫސްވެރިންގެ ބައްދަލުވުމުގައި ޑރ. މޫސާ މުރާދު ވިދާޅުވީ، ކަރަންޓީން ފެސިލިޓީއަކުން އައިޖީއެމް ހޮސްޕިޓަލަށް ބަދަލު ކޮށްގެން ފަރުވާދެމުންދިޔަ ފަރާތެއް މިއަދު ނިޔާވެފައިވާ ކަމަށެވެ.\n"އެއީ އިންޑިއާއިން މި ބަލި މީހުން ގެނައި ފްލައިޓްގައި ގެނައި ބަލި މީހުންގެ ތެރެއިން ކަރަންޓީން ފެސިލީޓީއަކަށް ގެނައުމަށްފަހު ކަރަންޓީން ފެސިލީޓީން އައިޖީއެމްއެޗްއަށް ބަދަލުކޮށް ފަރުވާދެމުން ދިޔަ ފަރާތެއް". ޑރ. މޫސާ މުރަދް ވިދާޅުވިއެވެ.\nކޮވިޑް-19 އާ ގުޅިގެން ކުރިއަށްދިޔަ ނޫސްވެރިންގެ ބައްދަލުވުމުގައި ޑރ. މޫސާ މުރާދު- ފޮޓޯ: ރައީސް އޮފީސް\nޑރ. މޫސާ މުރާދް ވިދާޅުވީ، އޭނާ އައިޖީއެމްއެޗަށް ގެނެސް ކޮވިޑް-19 އަށް ޓެސްޓު ހެދި ކަމަށާއި، އެހެން ނަމަވެސް އެ ޓެސްޓުގެ ނަތީޖާ ނައްސިވެފައިވާ ކަމަށެވެ.\n"އޭނާގެ ހުރި ސިއްހީ އެ މައްސަލައަށް އަޅުގަނޑުމެން ފަރުވާދެމުން ދިޔައީ، އަދި ނިޔާވުމާއި ހަމައަށްވެސް ބަލި މީހާގެ ފަރާތުން އެއްވެސް ކަހަލަ ކޮވިޑް-19 އާ ގުޅުން ހުރި ނުވަތަ އެއަށް ޝައްކު ކުރެވޭ އެއްވެސް ނިޝާނެއް އަޅުގަނޑުމެންނަކަށް ބަލި މީހާގެ ކިބައިން ނުއެއް ފެނޭ". ޑރ. މޫސާ މުރާދް ވިދާޅުވިއެވެ.\nރާއްޖެއިން މިހާތަަނަށް ކޮވިޑް-19 އަށް ފައްސިވެފައި ވަނީ 86 މީހުންނެވެ. އޭގެ ތެރޭގައި 80 އަހަރުން މަތީގެ މީހަކުވެސް ހިމެނެއެވެ. އޭނާއަށް ދަނީ ދަރުމަވަންތަ ހޮސްޕިޓަލްގެ އައިސީޔޫގައި ފަރުވާދެމުންނެވެ. އޭނާގެ ހާލު އިތުރު ގޯސް ނޫން ކަމަށް ސަރުކާރުން ވަނީ ވިދާޅުވެފައެވެ.\nއޭޕްރީލް 22, 2020 16:37\nޓެސްޓްކިޓްތަކަށް ކިހާވަރެއްގެ އިތުބާރު އެބައޮތްބާ؟\nއޭޕްރީލް 22, 2020 17:01\nސަރުކާރުން ނަހަދާނެ ތެދެއް. ގަބޫލެއް ނުކުރެވޭ.\nއޭޕްރީލް 22, 2020 17:34\nޢެމަރުހޫމަށް ސުވަރުގޭގެ ދާއިމިނިޔުމަތް މިންވަރުކުރެެްވުން އެދި ދުވާކުރަން..އަދި އެއާއިލާޔަށް ކެއްތެރިކަން މިންވަރުކުރައްވާށި.\nއޭޕްރީލް 22, 2020 17:57\nއޭޕްރީލް 22, 2020 18:13\nމިހާރު މޯދީޖީ ޗައިނާގެ ޓެސްޓްކިޓްތައް ފޭކޭކިޔާފަ ބޭރުކުރީމަ ވަގުތުން މިތާވެސް ޝައްކުކުރަންފެށީ. ބަލަ އިންޑިޔާއަކީ ދުވަހަކުވެސް ޗައިނާއާ އެއއްގަލަކަށް އަރާނެތަނެއްވެސްނޫން، އެމީހުންގެ ޕްރޮޑަކުޓެއްވެސް ރަނގަޅެއްނުވާނެ. ޗައިނާއެއޮތީ ހަމަ ތިޔަ ކިޓުތައް ބޭނުންކޮށްގެން ކޮންޓްރޯލްކޮށްފަ.\nއޭޕްރީލް 22, 2020 19:43\nއަޖައިބެއްތީ. އާން އޭނަގެ އަޖަލު ހަމަވީމަ ގެންދެވީ. މަނެތިން އެއްޗެކޭ ބުނާކަށް\nއޭޕްރީލް 22, 2020 20:06\nމި މީހުން ހީކޮށްގެން ތިބީ މަބުރޫކުގެ ސަޅިބައިސާ ޗަރުކޭސް ޝޯ ފެނިފައި ކޮވިޑް ބިރުގަންނާނެ ކަމަށް. މާފަހުން މި އެނގުނީ އެއީ އެހެން ގުޑާލަ ގޮލައެއް ނޫންކަން. ބައްޔަށް ޓެސްޓްކުރުންވެސް ލަވައިގައި އެކިޔާހެން އާގޮތަކަށް އޮޑިބޭލީމާ އަށް ބަދަލުވެއްޖެ. މަކަރުވެރި ބޮޑުބޭބެގެ ޚަބަރެއް ނެތް.\nއޭޕްރީލް 22, 2020 21:19\nއޭޕްރީލް 22, 2020 22:07\nއެމެރިކާ ގައި މިފަދަ މީހުން ވެސް ގުނަނީ ކޯވިޑް 19 ކަމުގައި. އެއީ އެމެރިކާ ގެ އަދަދު ތަން ކޮޅެއް މަތީ ގައި އުޅޭ ކަމަކީ.\nއޭޕްރީލް 22, 2020 23:39\nކޮންކަމަކައް ފަރުވާ ކުރަންތޯ އަޖީއެމް ހޮސްޕިޓަލް އައް ގެންދިޔައީ.. ހަމަ އެއްވެސް ކަމެއްނުވެ ކޮވިޑައް ޓެސްޓް ކޮއްކޮއް ހުއްޓާ މަރުވީތޯ... އަޖައިބެއް...


BREAKING | Covid-19: Kendhikulhudhoo Quarantine Kohfi - Vaguthu\nހެލްތް ޕްރޮޓެކްޝަން އެޖެންސީ (އެޗްޕީއޭ) އިން ނ. ކެނދިކުޅުދޫ ކަރަންޓީން ކޮށްފިއެވެ.\nއަދި އެ ރަށުގައި މިވަގުތު ތިބި އެއްވެސް މީހަކު އެޗްޕީއޭ އިން ވަކިގޮތެއް އަންގަންދެން ރަށުން ފޭބުމާއި، ރަށަށް އެރުން މަނާކޮށް ރަށް މޮނިޓަރ ކުރުމަށް ކައުންސިލަށް މިހާރު ވަނީ އަންގާފައެވެ.\nއެޗްޕީއޭއިން ކެނދިކުޅުދޫ ކައުންސިލަށް ފޮނުވި އެ އެންގުމުގައި ވަނީ ޢާންމު ޞިއްޙަތު ރައްކާތެރިކުރުމުގެ ޤާނޫނު ދަށުން ޑިރެކްޓަރ ޖެނެރަލް އޮފް ޕަބްލިކް ހެލްތަށް ލިބިފައިވާ ޤާނޫނީ އިޚްތިޔާރުތަކުގެ ތެރެއިން، މަތީގައިވާ ސަބަބަށްޓަކައި އިތުރަށް ބަލަންޖެހޭ ކަންކަން ބަލާ އެހެން އެންގުމެއް އަންގަންދެން ނ. ކެނދިކުޅުދޫ އަކީ މޮނިޓަރ ކުރެވެމުންދާ ރަށެއްކަމަށް ކަނޑައަޅާފައިވާ ކަމަށެވެ.\nނ. ކެނދިކުޅުދޫގެ އިތުރުން އެ އަތޮޅު މާފަރާއި ހޮޅުދޫވެސް ވަނީ މޮނީޓަރިންގެ ހާލަތަށް ގެންގޮސްފައެވެ. މީގެ އިތުރުން މިއަދު ށ. ނަރުދޫ، ށ. ފުނަދޫ، ށ. މިލަންދޫ، ށ. ފީވަށް އަދި ށ. މާއުނގޫދޫ ވެސްވަނީ ކަރަންޓީނުކޮށްފައެވެ.\nމި ރަށްތައް ކަރަންޓީނުކޮށްފައި ވާއިރު، މިއަދު ށ. ނަރުދޫއިން ދިވެއްސަކު ކޮވިޑް-19 އަށް ފައްސިވެފައި ވެއެވެ. މިއީ މާލެ ފިޔަވައި ރާއްޖޭގައި މީހުން ދިރިއުޅޭ ރަށަކުން ކޮވިޑް-19 އަށް މީހަކު ފައްސިވި ދެވަނަ ފަހަރެވެ. މީގެ ކުރިން ހއ. އުލިގަމުން ދިވެއްސަކު މި ބައްޔަށް ފައްސިވެފައި ވެއެވެ.\nރާއްޖެއިން މިހާތަނަށް ކޮވިޑް-19 އަށް ފައްސިވި މީހުންގެ އަދަދު ވަނީ 137 އަށް އަރާފައެވެ. މީގެ ތެރޭގައި 66 ދިވެހިން ހިމެނޭހެން އެންމެ ގިނަ ބަޔަކަށް ވައިރަސް ޖެހިފައި ވަނީ ވެރިރަށް މާލެއިންނެވެ.\nޢީސަ ކާރީބުނޭ ރަށައް ނަައްޓާލާށޭ ދެން


COVID-19 In Rakkaatheri Vumah Saafuthaahirukamah Iskandhinun Muhummu: Naib Raees - Vaguthu\nކޮވިޑް-19 އިން ރައްކާތެރިވުމަށް ސާފްތާހިރުކަމަށް އިސްކަންދިނުން މުހިއްމު: ނައިބަ ރައީސް\nދުނިޔޭގައި ހަލުވިކަމާއެކު މިހާރު ފެތުރެމުންދާ އަދި ރާއްޖެއިން ވެސް މިހާރު އެ ބައްޔެއް ފެނިފައިވާ ކޮވިޑް-19 ރޯގާއިން ރައްކާތެރިވެ ތިބުމަށްޓަކައި ސާފުތާހިރުކަމަށް އިސްކަން ދިނުން މުހިންމުކަމުގައި ރައީސުލްޖުމްހޫރިއްޔާގެ ނައިބު ފައިސަލް ނަސީމް ވިދާޅުވެއްޖެއެވެ.\nކޮވިޑް-19 އިން ރައްކާތެރިވުމަށް ސަރުކާރުން އަދި އެހެނިހެން ވުޒާރާތަކުންވެސް ގިނަގުނަ މަސަތްކަތް ތަކެއް ކުރައްވާކަން ފާހަގަކުރައްވަމުން ނައިބް ރައީސް ފައިސަލް ވިދާޅުވީ ކޮވިޑް-19 އިން ރައްކާތެރިވެ ތިބުމަށް ސާފުތާހިރުވެ، ގިނައިން އަތްދޮވުން މުހިންމު ކަމުގައެވެ.\nކޮވިޑް-19 އިން ރައްކާތެރިވުމަށް ރާއްޖެއިން ކުރަމުންގެއްދާ މަސަތްކަތްތައް ފާހަގަކުރައްވާ ނައިބު ރައީސް ވިދާޅުވީ މީހުން އެއްވެ އުޅޭތަންތަނަށް ދިއުން ހުއްޓާލަން ޖެހޭކަމަށެވެ. އަދި ކަމާއިބެހޭ އިދާރާތަކުން ދެއްވާ އިރުޝާދުތައް އަޑުއައްސަވާ އެ އިރުޝާދުތަކަށް އަމަލުކުރެއްވުން މުހިންމު ކަމަށް އެމަނިކުފާނު ވަނީ ވިދާޅުވެފައެވެ.\nކޮވިޑް19 އިން ރައްކާތެރިވެ ތިބުމަށްޓަކައި އާއްމު ސާފުތާހިރުކަމަށް އިސްކަންދެއްވާ، ގިނަގިނައިން އަތްދޮވެ، މީހުން އެއްވާ ތަންތަނަށް ދިއުން ހުއްޓާލައްވާ، އަދި ކަމާ ބެހޭ އިދާރާތަކުން ދެއްވާ އިރުޝާދުތައް އަޑުއައްސަވާ އެއަށް ޢަމަލު ކުރައްވާ. #COVID19\n— Faisal Naseem (@FaisalNasym) March 13, 2020\nރާއްޖޭގައި މިހާރު ސިއްހީ ކުއްލި ނުރައްކަލުގެ ހާލަތު ޢިއުލާންކޮށްފައިވާއިރު ދުނިޔޭގެ ސިއްހަތު ޖަމިއްޔާއިން ކޮވިޑް-19 ސިފަކޮށްފައިވަނީ ދުނިޔެއަށް ކުރިމަތިވެފައިވާ ބަލިމަޑުކަމެއްގެ ގޮތުގައެވެ.\nމީގެ އިތުރުން ދުނިޔޭގެ ގިނަ ގައުމުތަކުން ކޮވިޑް-19 އާއި ގުޅިގެން އެ ގައުމުތަކުގެ ސްކޫލްތަކާއި ކޮލެޖްތައް ބަނދުކޮށްފައިވާއިރު ރާއްޖެއިންވެސް ވަނީ އެއް ހަފްތާއަށް ސްކޫލްތައް ބަންދުކޮށްފައެވެ. އަދި ޔުނިވާސިޓީތަކާއި ކޮލެޖުތައް ވެސް މިހާރު ވަނީ ދެ ހަފްތާގެ މުއްދަތަކަށް ބަންދު ކޮށްފައެވެ. އަދި ރާއްޖޭގައި ބޮޑުބައެއް ތައްޔާރުވަމުންދިޔަ ލޯކަލް ކައުންސިލް އިންތިހާބުގެ ވޯޓުލުންވެސް ވަނީ އޭޕްރީލް 18 ވަނަ ދުވަހަށް ފަސްކޮށްފައެވެ.\nރާއްޖެއިން މިބައްޔަށް 10 މީހަކު ވަނީ ފައްސި ވެފައެވެ. އަދި މި ހުރިހާ މީހުންނަކީ ވެސް ބިދޭސީންނެވެ. އޭގެތެރެއިން ބައެއް މީހުންނަކީ ރިސޯޓުތަކުގައި ވަޒީފާ އަދާ ކުރާ ބިދޭސީންނެވެ.\nމާޗް 14, 2020 18:39\nބޭފުޅާގެ ސަވާރީކޮޅަށް ލިބުން ގެއްލުން ރިކަވާކުރެވިއްޖެތޯ؟\nމާޗް 14, 2020 20:04\nޔާ ޙައްޔު ޔާ ގައްޔޫމް ޔާ ރަޙްމާން ޔާ ޒުލްޖަލާލިވަލް އިކްރާމް މިދިވެހި ރާއްޖެ ކްރޯނާ ވައިސް އިން ސަލާމަތް ކޮށްދެއްވާ މި ރާއްޖެ އަށް ބަރަކާތައި ޝިފާ ބާވަލައްވާންދޭވެ އެންމެހާ ބާރަކަާއި ހުރިހާ އިއްޒަތެއް މިލްކުވެވޮޑިގެންވާ އިލާހު އަޅަމެންނަށް ޢަފޫ ކުރަށްވާ ފާފަ ފުއްސަވާ ރަޙްމަތްލައްވާންދޭވެ\nމާޗް 15, 2020 00:30\nމިކަލޭގެ ކޮވިޑް ޖެހިދާނެތީވެ ފިލާ އޮވެފަދޯ މިނިކުތީ\nމާޗް 15, 2020 03:37\nތިހެން ނުބުންޏަސް ދިވެހިންނަކީ ކަލޭމެންގެ ނަޝީދުގެ އަވަށްޓެރި އިންޑިއާފަދަ ނުތާހިރު ބައެއްނޫން .\nމާޗް 15, 2020 08:15\nއަހަރަމެންގެ ވެރިންގެ ކިބައިގައި ދީނީ ފިކުރުނުހުންނާތީ ވަރަށް ދެރަވޭ. ސާފުތާހިރުވުމާއެކު ﷲ ދުޢާކޮށް ނަމާދުކޮށް ގުރުއާން ގިނަގިނައިން ކިޔަވާށޭ ބުނާ ވެރިޔަކު އަދިނުފެނޭ. ޑަބްލިޔުއެޗްއޯއިން ބުނާއެއްޗެއް ކޮޕީކުރުން ކަމަކީ.\nމާޗް 15, 2020 08:31\nދިވެހިންނަށް ލޮޓި ދިނީ މިސަރުކާރު ބަލި ވައިރަލްވެފަ އޮތް ގައުމުތަކުން ގޮތެއް ގޮތެއް ނުބަލާ ގެސްޓުން ގެނައީ ޑޮލަރުބޭނުމުގައި އޮޅުވާލާ ކަންތައް ސިއްރު ކުރީ ރިސޯޓް ބޯއިސް އަމިއްލަ އެދުމަށް ގުރުބާން ކުރީ މިސަރުކާރުން ބުއްޅަބޭ އިބިލިސް ހެން ފިލައިފި ފޮނިކަނޑާފަ ދެންވެސް ބުނޭ ގައުމު ހުއްޓުވައެއްނުލެވޭނޭ މީ އާދައިގެ ރޯގާއެކޭ ހެޔޮސަރުކާރުގެ އަސްލު ސޫރަ ބޯހަލަާކު\nއަހަރުމެން މުޑުދާރުވެގެންތަ... އިޓަލީ ވިލާތުން ތިބުނާ ވައިރެހެއް އެތެރެކޮށްގެން ތިއުޅެނީ


Vaaluge Zareeaain Jehey Nipa Virus Raajjeygai Fethurumuge...\nވާލުގެ ޒަރީއާއިން ޖެހޭ ނިޕާ ވައިރަސް ރާއްޖޭގައި ފެތުރުމުގެ ފުރުސަތު އެބައޮތް- އެޗްޕީއޭ\n11 މަސް,3ހަފްތާ,6ދުވަސް,3ގަޑި, 36 މިނެޓް,7ސިކުންތު ކުރިން 2980ފަތޯނާ ފާއިޒް\nވާލުގެ ޒަރީއާއިން ފެތުރޭ ނުރައްކާތެރި ބައްޔެއް ކަމަށްވާ ނިޕާ ވައިރަސް އަވަށްޓެރި އިންޑިޔާގެ ބައެއް ސަރަޙައްދުތަކުގައި ފެތުރެމުން އަންނަ ކަމުގެ މައުލޫމާތު ލިބިފައިވާތީ، އެކަމާއި ގުޅިގެން އަޅަންޖެހޭ ރައްކާތެރިކަމުގެ ފިޔަވަޅުތައް އަޅަމުން އަންނަ ކަމަށް ހެލްތު ޕްރޮޓެކްޝަން އެޖެންސީއިން ބުނެފިއެވެ.\nނިޕާ ވައިރަސް އަކީ، ޓެރޯޕަސް އާއިލާގެ ވާލުން އަދި އޫރުން އިންސާނުންނަށް ފެތުރޭ ބައްޔެކެވެ. މިބާވަތުގެ ވާ ކައިފައިވާ މޭވާ ނުވަތަ ވާލުގެ ކުޅު ނުވަތަ ކުޑަކަމުދާ އެއްޗެހި ޖެހިފައިވާ ކާނާ ބޭނުންކުރުމުން މި ބަލި އިންސާނުންނަށް ޖެހެއެވެ. މީގެ އިތުރުން މިބަލި ޖެހިފައިވާ މީހުންނާއި ގާތްކޮށް އުޅޭ ފަރާތްތަކަށްވެސް ބަލިޖެހުމުގެ ފުރުސަތު ބޮޑު ކަމަށް އެޗްޕީއޭއިން ހާމަކުރެއެވެ.\nމިބަލިޖެހުމުން ބައެއް މީހުންނަށް އެއްވެސް އަލާމާތެއް ނުފެނި ހިނގައިދާނެއެވެ. ބަލިޖެހޭ ގިނަ މީހުންނަށް އާއްމުކޮށް ފެންނަ އަލާމާތްތަކުގެ ތެރޭގައި، ހުންއައުމާއި، ބޮލުގަިއ ރިއްސުމާއި، ގައިގައި ރިއްސުމާއި، ކަރުތެރެ ސަކަރާތްވުން ހިމެނެއެވެ.\nބަލިޖެހޭ ބައެއް މީހުންގެ ސިކުނޑިއަށް ބަލީގެ އަސަރުކޮށް، ބޯއެނބުރުމާއި، ހެއަށް ގޮތްވުން އަދި ފިޓްޖެހުން ފަދަ އަލާމާތްތައް ފެނެއެވެ. ނިޕާ ވައިރަސްއަށް ވަކި ޚާއްސަ ފަރުވާއެއް ނުވޭ. އެހެންނަމަވެސް، ޑެންގީ، ޒިކާ ފަދަ ބަލިތަކަށް ފަރުވާ ދޭ ފަދައިން މިބައްޔަށްވެސް ފަރުވާ ދެވެނީ ބަލީގެ އަލާމާތްތަކަށެވެ. އެޗްޕީއޭއިން ލަފާދޭ ގޮތުގައި ނިޕާ ވައިރަސްއިން ރައްކާތެރިވުމުގެ ގޮތުން ކުރެވިދާނެ ކަންތައްތަކެއް ހުރެއެވެ.\nއެގޮތުން ގަސްތަކުގައި އަޅާ މޭވާ ވާލުން ރައްކާތެރި ކުރުމާއި، ރުކުރާ ނެގުމުގައި ވާލުން ރައްކާތެރި ކުރުން ހިމެނެއެވެ. މޭވާ ބޭނުންކުރުމާއި، ވިއްކުމުގައި އާއްމު ސާފުތާހިރު ކަމަށް ސަމާލުކަން ދިނުމާއި، މޭވާ މަށައިގެން ދޮވެގެން ބޭނުން ކުރުމާއި، އަދި އެއްވެސް ތަންކޮޅެއް ހަލާކުވެފައިވާ މޭވާ ބޭނުން ނުކުރުމާއި، ރަނގަޅަށް ދޮވެގެން މޭވާ ބޭނުންކުރުމަކީ ނިޕާ ވައިރަސްއިން ރައްކާތެރިވުމަށްޓަކައި ކުރެވިދާނެ ކަންކަމެވެ.\nއެޗްޕީއޭއިން ބުނީ ނިޕާ ވައިރަސް ފެތުރެމުން ދިއުމުގެ ސަބަބުން އިންޑިޔާގެ ކެރެލާ ސްޓޭޓްގެ ހަތަރު ޑިސްޓްރިކްޓަކަށް މިދުވަސްވަރު ދަތުރު ކުރާނަމަ ސަމާލުވުމަށް އިންޑިޔާއިން އަންގާފައިވާ ކަމަށެވެ. އެ4ޑިސްޓްރިކްޓަކީ، ކޮޒިކޯޑު، މަލައްޕުރަމް، ވަޔަނާޑް އަދި ކަންނޫރު. މިހާތަނަށް ރާއްޖެއިން ނިޕާ ވައިރަސް ފެނިފައިވާ ނުވި ނަމަވެސް މިބަލި ފަތުރާ ބާވަތުގެ ވާ ރާއްޖޭގައި އުޅޭ ކަމަށް އެޗްޕީއޭއިން ބުނެއެވެ.\nއެހެންކަމުން މި ނުރައްކާތެރި ބަލި ރާއްޖޭގައިވެސް ފެތުރިގެން ދިއުމުގެ ބިރު އެބައޮތެވެ. އެޗްޕީއޭއިން ބުނީ، ނިޕާ ވައިރަސްއާއި ގުޅޭގޮތުން މައުލޫމާތު ސާފުކޮށް، އެބައްޔާ ގުޅޭ ކަންކަން އެ އެޖެންސީއިން މޮނިޓަރ ކުރަމުން އަންނަ ކަމަށާއި، ރާއްޖެ މިބަލިން ރައްކާތެރި ކުރުމަށް އަޅަންޖެހޭ ފިޔަވަޅުތައްވެސް އަޅަމުން އަންނަ ކަމަށެވެ.\n29 މިނެޓް ކުރިން 8 0\n36 މިނެޓް ކުރިން90


Resort hadhan4rasheh dhookuranee – Iru\nރިސޯޓް ހަދަން4ރަށެއް ދޫކުރަނީ\nފަޅު ރަށެއް / ފޮޓޯ: މިހާރު\nހަތަރު ރަށެއްގައި ރިސޯޓް ހަދަން ދޫކުރަން ނިންމާފައިވާ ކަމަށް ޓޫރިޒަމް މިނިސްޓްރީން ބުނެފިއެވެ.\nޓޫރިޒަމް މިނިސްޓްރީން ބުނީ ހަތަރު ރަށެއް ރިސޯޓު ހަދަން މިމަހު 27 ވަނަ ދުވަހު ދޫކުރުމަށް ނިންމާފައިވާ ކަމަށެވެ.\nއެގޮތުން އެ ހަތަރު ރަށަކީ ހަތަރު އަތޮޅެއްގައި ހިމެނޭ ރަށްތަކެއް ކަމަށް ޓޫރިޒަމް މިނިސްޓްރީން ވަނީ ބުނެފައެވެ. މިނިސްޓްރީން ބުނީ އެރަށްތަކުގެ އިތުރު ތަފްސީލު މިމަހު 27 ވާ އާދިއްތަ ދުވަހު ދޭނެ ކަމަށެވެ.\n4 New Islands to be open for tourism development on 27th December 2020#Maldives #Tourism #Investment pic.twitter.com/MztSFvlqeM\n— Ministry of Tourism (@MoTmv) December 24, 2020\nކޮވިޑް-19ގެ ސަބަބުން ރާއްޖޭގެ ފަތުރުވެރިކަމުގެ ސިނާއަތު އެފުށް މިފުށަށް ޖެހިގެން ދިޔުމަށްފަހުން އަލުން އަނބުރާ ކޮޅަށް ޖެހުމުގެ މަސައްކަތް ދަނީ ކުރަމުންނެވެ. އެގޮތުން، މިހާތަނަށް 138 ރިސޯޓާއި 178 ހޮޓެލް އަދި ގެސްޓްހައުސްގެ އިތުރުން 129 ސަފާރީ އޮޕަރޭޓް ކުރަމުން އެބަދެއެވެ. އެއީ 38645 އެނދެކެވެ.\nޞާދުބެ ކޮވިޑަށް ޕޮޒިޓިވްވެ، ހޮސްޕިޓަލުގައި ފަރުވާ ދޭން ފަށައިފި\nޓޫރިޒަމް މިނިސްޓްރީގެ ތަފާސްހިސާބުތަކުން ދައްކާ ގޮތުގައި ބޯޑަރު ހުޅުވިފަހުން މިދިޔަ އަންގާރަ ދުވަހުގެ ނިޔަލަށް 132،803 ފަތުރުވެރިން ވަނީ ރާއްޖެއަށް ޒިޔާރަތްކޮށްފައެވެ. އަދި މިއަހަރުގެ މިހާތަނަށް ޖުމްލަ 515،650 ފަތުރުވެރިން ރާއްޖެއަށް ޒިޔާރަތްކޮށްފައިވެއެވެ.\nކޮވިޑް-19ގެ ބަލިމަޑުކަމާއެކު މާޗު 27 އިން ފެށިގެން ޖުލައި 15 އާއި ހަމައަށް ރާއްޖޭގެ ބޯޑަރު ބަންދުކޮށްފައި އޮތުމަށްފަހު ހުޅުވާލީ ޖުލައި 15 ގައިއެވެ.


Dhauruvaa vaahakathah Imran saafukohdheyn govaalaifi\nދައުރުވާ ވާހަކަތައް އިމްރާން ސާފުކޮށްދޭން ގޮވާލައިފި\nމަކުނުދޫ ދާއިރާގެ މެންބަރު މުހައްމަދު ރާއީ -- ފޮޓޯ: އަވަސް ފައިލް\nސޯޝަލް މީޑިއާގައި ދައުރުވަމުންދާ ހޯމް މިނިސްޓަރު އިމްރާން އަބްދުﷲ ރުގުޔާ ކުރައްވާ މަންޒަރު ފެންނަ ވީޑިއޯ އާއި އިމްރާނަށް ޖިންސީ ފުރައްސާރައިގެ ތުހުމަތުތައްކޮށް އަންހެނަކު ވާހަކަ ދައްކާ އަޑު އިވޭ އޯޑިއޯއެއްގެ މައްސަލައާ ގުޅޭ ގޮތުން އިމްރާން ޖަވާބުދާރީވާން ރައްޔިތުންގެ މަޖިލީހުގެ މަކުނުދޫ ދާއިރާގެ މެންބަރު މުހައްމަދު ރާއީ ގޮވާލައްވައިފި އެވެ.\nރާއީ، މި ގޮތަށް ގޮވާލެއްވީ ރައްޔިތުންގެ މަޖިލީހުގެ މިއަދުގެ ޖަލްސާގައި ވަގުތީ ކައުންސިލްތައް ހިންގުމުގެ ވަގުތީ ގާނޫނުގައިވާ ލޯކަލް ގަވަރުމަންޓް އޮތޯރިޓީ (އެލްޖީއޭ) ގެ ބޯޑު ހިންގާ ގޮތް އިސްލާހު ކުރުމަށް ހުށަހެޅިފައިވާ ބިލަށް ބަހުސް ކުރައްވަމުންނެވެ.\nހޯމް މިނިސްޓަރުގެ ހައިސިއްޔަތުން އެލްޖީއޭގެ ރައީސަކަށް ހުންނަވާނީ އިމްރާނެވެ.\nމީގެ ދުވަސްތަކެއް ކުރިން ސޯޝަލް މީޑިއާގައި ދަރުވާން ފެށި އޯޑިއޯގައި ވާހަކަ ދައްކަމުން ދިޔަ އަންހެން މީހާ ކިޔައިދޭ ގޮތުގައި އާދަލަތު ޕާޓީގެ އޮފީހަށް ގެންގޮސް އޭނާއަށް އިމްރާން ޖިންސީ ގޯނާ ކުރި އެވެ. އޭނާ ކިޔައިދީފައިވާ ގޮތުގައި މިނިސްޓަރު އިމްރާންގެ ފަރާތުން ގިނަ އަންހުންތަކަކަށް ޖިންސީ ފުރައްސާރަ ކުރިމަތިވެފައިވެ އެވެ.\nއޭގެ ދުވަސްތަކެއް ފަހުން އިމްރާން ރުގުޔާ ކުރާ ކަމަށް ބެލެވޭ ވީޑިއޯއެއް ވެސް ސޯޝަލް މީޑިއާގައި ދައުރުވާން ފެށި އެވެ. އަދި މިނިސްޓަރު އިމްރާން އޮފީހަށް ވަޑައި ނުގަންނަވާތާ ދުވަސްތަކެއް ވެއްޖެ ކަމުގެ އަޑުތައް ފެތުރިގެން ވެސް ގޮސްފައި ވެއެވެ. ބައެއް ނޫސްތަކުގައި އެ ގޮތަށް ރިޕޯޓް ވެސް ކޮށްފައިވެ އެވެ.\nމިއަދުގެ ޖަލްސާގައި ވާހަކަ ދައްކަމުން މެންބަރު ރާއީ ވިދާޅުވީ އިމްރާންގެ ވާހަކަތައް ކިޔައިދޭ އޯޑިއޯއާއި އިމްރާންގެ ފެންނަ ވީޑިއޯއާއި ގުޅޭ ގޮތުން އިމްރާން އެއްވެސް އެއްޗެއް ވިދާޅުނުވެ ވަމުންދާ ގޮތް ސާފުކޮށް ނުދޭތީ ވަރަށް ބޮޑަށް ކަންބޮޑުވެވަޑައިގަންނަވާ ކަމަށެވެ. އެކަމާ ގުޅިގެން ދިވެހި ގިނަ ރައްޔިތުން ވެސް ސުވާލުތައް އުފައްދާ ކަމަށެވެ.\n"މިއީ އާދައިގެ ކަންތައްތަކެއް ނޫން. މިއީ ދިވެހި ރައްޔިތުން ސުވާލު އުފައްދާ ކަންކަން. މި ކަންތައްތައް ސާފުކޮށްދޭން އެބަ ޖެހޭ. އެއީ ސަރުކާރުގެ ވަޒީރެއް، ކޯލިޝަންގެ ލީޑަރަކާ މެދު މި ސުވާލުތައް އުފައްދަމުން މި ދަނީ،" ރާއީ ވިދާޅުވި އެވެ.\nރާއީ ވިދާޅުވީ މިނިސްޓަރުގެ މަސްއޫލިއްޔަތު އަދާ ކުރުމަށް ޓަކައި ބުއްދިއާއި ސިއްހަތު ސަލާމަތުން ހުންނަން ޖެހޭ ކަމަށެވެ. އަދި ފުލުސް އޮފީސް މަތިކޮށްފައިވާ ހޯމް މިނިސްޓަރު ކަމާއި، ސަރުކާރުގެ ކޯލިޝަންގެ ލީޑަރެއްގެ ގޮތުގައި ވެސް ހުންނެވި ދީނީ އިލްމުވެރިއަކަށް ތުހުުމަތުތައް ކުރެވެން އެދިވަޑައި ނުގަންނަވާ ކަމަށެވެ.\n"މި ހުރިހާ ސުވާލުތަކެއް އުފެދިގެން އަންނައިރު މި ކަން ސާފުކޮށްދޭން ނޫޅޭތީ ވަރަށް ބޮޑަށް ހިތާމަ ކުރަން. މަކަރާއި ހީތަލުން ވަޒީރު ކަމުގައި ހުރެގެން ނުވާނެ. އެއީ އަޅުގަނޑު ގަބޫލު ކުރާ ކަމެއް ނޫން. ބަލިވެ އުޅޭ ކަމަށް ވާނަމަ އަވަސް ޝިފާއެއް ހޯދަން ޖެހޭނެ، މިއީ ރައްޔިތުންނަށް ސާފުކޮށްދޭން ޖެހޭ ކަންކަން،" ރާއީ ވިދާޅުވި އެވެ.\nމިނިސްޓަރު އިމްރާނަށް ކުރެވޭ ތުހުމަތުތަކާ ގުޅޭ ގޮތުން އިމްރާން ބަޔާން ދެއްވުމަށް ރާއީ ގޮވާލެއްވިއިރު ވެގެން އުޅޭ ގޮތެއް ސާފު ކޮށްދިނުމަށް އިމްރާން ލީޑް ކުރައްވާ އަދާލަތު ޕާޓީއަށާއި، ސަރުކާރުގެ ކެބިނެޓަށް ވެސް ރާއީ ގޮވާލެއްވި އެވެ. އަދި މަޖިލީހުގެ ތެރެއިން އެކަންކަން ބަލަން ވެސް އޭނާ ގޮވާލެއްވި އެވެ.\nއެމްޑީޕީ ރައްޔިތުންގެ މަޖިލިސް އަދާލަތު ޕާޓީ + އިމްރާން އަބްދުﷲ ޕޮލިޓިކްސް